title: কলকাতা

text: সিন্ধু-গাঙ্গেয় সমভূমির বেশিরভাগ এলাকার মতো, কলকাতার মাটি ও জল মূলত পলিজ (alluvial) প্রকৃতির। শহরের মাটির তলায় কাদা, পলি, বিভিন্ন ক্রমের বালি ও নুড়ি নিয়ে গঠিত কোয়্যাটারনারি যুগের পললস্তর দেখা যায়। পললস্তরগুলি দুটির কাদার স্তরের মধ্যে বদ্ধ রয়েছে। নিচের কাদার স্তরটির গভীরতা ২৫০ মিটার (৮২০ ফুট) থেকে ৬৫০ মিটার (২,১৩৩ ফুট) এবং উপরের কাদার স্তরটির গভীরতা ১০ মিটার (৩৩ ফুট) থেকে ৪০ মিটার (১৩১ ফুট)। ব্যুরো অফ ইন্ডিয়ান স্ট্যান্ডার্ডসের হিসেব অনুযায়ী, কলকাতা শহর তৃতীয় ভূ-কম্পী ক্ষেত্রের অন্তর্গত, যার মাত্রা ১ (I) থেকে ৫ (V) (ভূমিকম্পের বৃদ্ধিপ্রবণতা অনুসারে)। আবার রাষ্ট্রসংঘ উন্নয়ন কর্মসূচির রিপোর্ট অনুযায়ী বায়ুপ্রবাহ ও ঘূর্ণিঝড় ক্ষেত্র হিসেবে কলকাতা “অতি উচ্চ ক্ষয়ক্ষতি-প্রবণ” এলাকা।


title: লালদিঘি (কলকাতা)

text: লালদিঘি পশ্চিমবঙ্গের রাজধানী কলকাতার বিবাদীবাগ অঞ্চলের কেন্দ্রস্থলে অবস্থিত একটি বৃহদাকার ঐতিহাসিক জলাশয়। এই দিঘির ইতিহাস কলকাতা মহানগরীর ইতিহাস অপেক্ষাও প্রাচীনতর। ব্রিটিশ যুগে এই জলাশয়টি ছিল শহরের অন্যতম মিষ্টি পানীয় জলের উৎস। বর্তমানে এই দিঘির উত্তর ভাগে মহাকরণের সম্মুখে রাজ্য সরকার একটি ভূগর্ভস্থ কার পার্কিং প্লাজা নির্মাণ করছে।


title: লালদিঘি (কলকাতা)

text: অষ্টাদশ শতকে ট্যাঙ্ক স্কোয়ার বা লালদিঘি-সংলগ্ন চত্বরটি ছিল ‘শহরের কেন্দ্রস্থলে অবস্থিত’। এই দিঘির আয়তন ছিল ২৫ একর। ডাচ অ্যাডমিরাল স্ট্যাভার্নিয়াস ১৭৭০ সালে এই অঞ্চল পরিভ্রমণের পর লেখেন, ‘সরকারের আদেশক্রমে কলকাতাবাসীদের শুদ্ধ ও মিষ্টি পানীয় জল সরবরাহের উদ্দেশ্যে এই দিঘি খনন করা হয়। একাধিক জলের উৎস দিঘির জল সর্বদা সব স্তরে রাখতে সাহায্য করে। এটির চারিদিক রেলিং দিয়ে ঘেরা। তাই কেউ এই দিঘির জল ব্যবহার করতে পারে না।’ পূর্বে দিঘিটি আরও বড়ো ছিল। ওয়ারেন হেস্টিংসের আমলে দিঘিটি পরিষ্কার করে এর পাড় বাঁধিয়ে দেওয়া হয়। এই দিঘির জল সেই সময় ছিল শহরের সবচেয়ে মিষ্টি জল। পৌরসংস্থার জল সরবরাহ পরিষেবা চালুর আগে এই দিঘিই শহরের ইউরোপীয় বাসিন্দাদের জলের চাহিদা মেটাত।


title: কলকাতার জলপথ পরিবহন ব্যবস্থা

text: কলকাতার জলপথ পরিবহন ব্যবস্থার পরিকাঠাম বেশির ভাগই মান্ধাতামলের। ফলে বর্তমান সময়ে তা যাত্রী পরিবহনের জন্য অযোগ্য হয়ে উঠছিল। ২০১৩ সালে পর্যবেক্ষন করে দেখা যায় হুগলি নদীতে রাজ্য ভূতল পরিবহণের ৯টি ফেরিঘাটই রয়েছে বিপজ্জনক অবস্থায়। কোনওটায় নোঙর কমজোরি হওয়ার জন্য বড় লঞ্চ ভিড়তে পারে না। কোনওটার আবার গ্যাংওয়ে ছোট হওয়ায় ভাটার সময়ে মাটিতে বসে যায়। কোনও জেটির অবস্থা এতই খারাপ যে জোয়ারের সময়ে অসংখ্য ফুটো দিয়ে জল ঢুকে বিপজ্জনক পরিস্থিতির সৃষ্টি করে। ফলে জলপথে যাত্রী পরিবহন দিন দিন বিপতজনক হয়ে উঠছিল।


title: টালা ট্যাঙ্ক

text:
শুধু পশ্চিমবঙ্গের নয়, বিশ্বের অন্যতম বৃহত্ খাবার জলের ট্যাংক কলকাতার টালা ট্যাংক। এবার সেই ট্যাংকের শতবর্ষপূর্তি পালিত হচ্ছে। টানা ১০০ বছর ধরে নিরবচ্ছিন্নভাবে কলকাতার মানুষকে পরিশুদ্ধ খাবার জল সরবরাহ করে এক অনন্য নজির স্থাপন করেছে এই টালা ট্যাংক। বিশ্বের বৃহত্তম এই জলের ট্যাংকটি তৈরি হয়েছে গ্যালভানাইজড লোহার চাদর দিয়ে। ১১০ ফুট উচ্চতায় এই ৩২১ ফুট পরিধি বিশিষ্ট ট্যাংকটি দাঁড়িয়ে রয়েছে ৯০ লাখ গ্যালন পানি ধারণ করে। ট্যাংকটির গভীরতা ১৬ ফুট। দিনের ২৪ ঘণ্টাই একদিক দিয়ে পানি সরবরাহ করা হয়, অন্যদিক দিয়ে উত্তর শহরতলির পলতা থেকে পরিশুদ্ধ পানি এসে ভর্তি করে ট্যাংকটি। আর সেই পানি ভূগর্ভস্থ পাইপের মাধ্যমে ছড়িয়ে দেওয়া হয় উত্তর শহরতলির সিঁথি থেকে দক্ষিণ কলকাতার ভবানীপুর (কলকাতা)।ভবানীপুর পর্যন্ত গৃহস্থের ঘরে ঘরে।
ব্রিটিশরাই শুধু লোহালক্কড় দিয়ে তৈরি করেছিল ওই বিশালাকার ট্যাংকটি। ১৯০৯ সালে এর ভিত্তি স্থাপন করা হয়। অবিভক্ত বাংলার তত্কালীন লেফটেন্যান্ট গভর্নর অ্যাডওয়ার্ড বেকার এর ভিত্তি স্থাপন করেন। ওই প্রকল্পের কাজ করেছিল ইংল্যান্ডের লিডসের বিখ্যাত ক্লেটন সন অ্যান্ড কোম্পানি। ট্যাংকটি তৈরি করতে সেই যুগে খরচ হয়েছিল পাঁচ লাখ রুপি।
সময়ের ব্যবধানে টালা ট্যাংক মাথা উঁচু করে দাঁড়িয়ে রয়েছে। কলকাতারও এক গর্বের দ্রষ্টব্য এই ট্যাংক। তবে ভেতরে ঢোকার অনুমতি নেই।


title: আফগান গৃহযুদ্ধ (১৯৮৯–১৯৯২)

text: কিন্তু আফগান সরকারের হাতে থাকা বেশকিছু সামরিক সম্পদের বিষয়টি তাঁদের বিবেচনায় আসে নি। এসবের মধ্যে প্রথমটি ছিল সোভিয়েত ইউনিয়নের দান করা বিপুল পরিমাণ সামরিক সরঞ্জাম। ১৯৮৯ সালে আফগান সশস্ত্রবাহিনী ও সরকারপন্থী মিলিশিয়াগুলোর নিকট ১,৫৬৮টি ট্যাঙ্ক, ৮২৮টি আর্মার্ড পার্সোনেল ক্যারিয়ার, ৪,৮৮০টি আর্টিলারি পিস, ১২৬টি আধুনিক বোমারু বিমান এবং ১৪টি আক্রমণকারী হেলিকপ্টার ছিল। এছাড়া আফগান সরকার তখনও সোভিয়েত ইউনিয়ন থেকে বছরে গড়ে দুই থেকে ছয় বিলিয়ন মার্কিন ডলার সাহায্য লাভ করছিল, এবং আফগানিস্তানে তখনও সোভিয়েত সামরিক উপদেষ্টা মোতায়েন ছিল। আফগান সরকারি বাহিনী বিপুল সংখ্যক স্কাড ক্ষেপনাস্ত্র ব্যবহার করতেও আরম্ভ করে: ১৯৮৮ থেকে ১৯৯২ সালের মধ্যে আফগানিস্তানের অভ্যন্তরে ২,০০০টিরও বেশি স্কাড ক্ষেপনাস্ত্র নিক্ষিপ্ত হয়। দ্বিতীয় বিশ্বযুদ্ধের পর আর কোনো যুদ্ধে এ পরিমাণ ব্যালিস্টিক ক্ষেপনাস্ত্র নিক্ষিপ্ত হয় নি। আফগান সরকারের বিপুল অস্ত্রভাণ্ডার মুজাহিদদের কোণঠাসা করে রাখার জন্য যথেষ্ট ছিল।


title: আফগান গৃহযুদ্ধ (১৯৮৯–১৯৯২)

text: অবশ্য উভয় পক্ষের বিশ্বাসঘাতকতার অভিযোগই বাড়াবাড়ি বলে প্রতীয়মান হয়। পাকিস্তানি সমন্বয়ক মুহম্মদ ইউসুফ জামালের ঘটনায় মাসুদের বক্তব্যকেই সমর্থন করেন, যদিও পাকিস্তান মাসুদের প্রতি বৈরীভাবাপন্ন ছিল। একইভাবে ফিলিস্তিনি মুজাহিদ নেতা আব্দুল্লাহ আজ্জম দাবি করেন যে, মাসুদ ছিলেন একজন কিংবদন্তীতুল্য যোদ্ধা। অবশ্য দ্বন্দ্ব এড়ানোর জন্য আজ্জম খুব কম সময়ই কোনো মুজাহিদ নেতার নিন্দা করতেন।


title: আফগান গৃহযুদ্ধ (১৯৮৯–১৯৯২)

text: চীন–সোভিয়েত দ্বন্দ্বের সময় চীন ও সোভিয়েত ইউনিয়নের মধ্যে রক্তাক্ত সীমান্ত সংঘর্ষ সংঘটিত হয় এবং তারা একে অপরের শত্রুকে সমর্থন প্রদান করে। আফগানিস্তানে রাজতন্ত্র বিদ্যমান থাকাকালে চীন ও আফগানিস্তানের মধ্যে নিরপেক্ষ সম্পর্ক বজায় ছিল। ১৯৭৮ সালে সোভিয়েতপন্থী আফগান কমিউনিস্টদের ক্ষমতা দখলের পর চীন ও আফগানিস্তানের সম্পর্কের দ্রুত অবনতি ঘটে। আফগান কমিউনিস্টরা ভিয়েতনামে চীনের প্রতিদ্বন্দ্বীদের সমর্থন করে এবং চীন কমিউনিস্টবিরোধী আফগান মুজাহিদদের সমর্থন করে। আফগানিস্তানে সোভিয়েত সৈন্য প্রবেশের পর চীন আফগান মুজাহিদদের প্রত্যক্ষ সহায়তা প্রদান করতে আরম্ভ করে এবং জিনজিয়াং-এ আফগান সীমান্তে ব্যাপক হারে সৈন্য সমাবেশ করে। সম্ভাব্য সোভিয়েত আক্রমণ থেকে আত্মরক্ষার জন্য চীন মার্কিন যুক্তরাষ্ট্রের কাছ থেকে সামরিক সরঞ্জাম লাভ করে। চীনা সৈন্যরা আফগান মুজাহিদদের প্রশিক্ষণ প্রদান করে এবং অস্ত্রশস্ত্র সরবরাহ করে। এসব প্রশিক্ষণ শিবির পাকিস্তান থেকে চীনের অভ্যন্তরে স্থানান্তর করা হয়। চীনারা আফগান মুজাহিদদের শত শত মিলিয়ন ডলার সমমূল্যের ক্ষেপনাস্ত্র, রকেট লঞ্চার এবং মেশিনগান সরবরাহ করে। এছাড়া প্রশিক্ষণের সময় মুজাহিদদের সঙ্গে চীনা সামরিক উপদেষ্টা ও সৈন্যরা উপস্থিত ছিল।


title: আফগান গৃহযুদ্ধ (১৯৮৯–১৯৯২)

text: এগারো বছর অবরোধের পর ১৯৯১ সালের ১১ এপ্রিল জালালউদ্দিন হাক্কানীর বাহিনীর নিকট খোস্তের পতন ঘটে। খোস্তের কমিউনিস্ট সৈন্যরা শর্তাধীনে মুজাহিদদের নিকট আত্মসমর্পণ করে। মুজাহিদদের এই অভিযানটি ছিল একটি সমন্বিত অভিযান এবং এর চূড়ান্ত ধাপ ইব্রাহিম হাক্কানীর নেতৃত্বে পরিচালিত হয়েছিল (জালালউদ্দিন এসময় অর্থ ও যোগাযোগ বৃদ্ধির উদ্দেশ্যে বিদেশে থাকায় ইব্রাহিম তাঁর স্থলাভিষিক্ত হয়েছিলেন)। খোস্তের কমিউনিস্ট সেনানায়ক গুল আকাকে বন্দি করা হয়। বস্তুত খোস্তের কমিউনিস্ট সৈন্যদের অধিকাংশই মুজাহিদদের সাধারণ ক্ষমার সুযোগ গ্রহণ করে পক্ষ পরিবর্তন করেছিল, যেটি ছিল আংশিকভাবে হাক্কানীর দক্ষ কূটনীতির ফল। হাক্কানীর সঙ্গে পাকিস্তানি সৈন্যবাহিনীর ঘনিষ্ঠ সম্পর্ক থাকা সত্ত্বেও কিছু পাকিস্তানি পত্র-পত্রিকা হেকমতিয়ারকে এই অভিযানের মূল নেতা হিসেবে দাবি করলে হাক্কানীর বাহিনী যথেষ্ট বিরক্ত হয়। এসময় পাকিস্তান শক্তভাবে হেকমতিয়ারের পক্ষ নিয়েছিল এবং ১৯৯৪ সালে তালিবানের উত্থানের আগ পর্যন্ত তিনিই আফগানিস্তানে পাকিস্তানের প্রধান তাঁবেদার ছিলেন। অবশ্য পাকিস্তানি সাংবাদিক রহিমউল্লাহ ইউসুফজাই নিশ্চিত করেন যে, খোস্ত অভিযান একটি সমন্বিত অভিযান ছিল এবং জালালউদ্দিন হাক্কানীই এর প্রধান নেতা ছিলেন। হাক্কানী হেকমতিয়ার ও মাসুদের মধ্যেকার তিক্ত প্রতিদ্বন্দ্বিতায় মধ্যস্থতা করারও প্রস্তাব করেন, কিন্তু তাঁর প্রচেষ্টা ব্যর্থ হয়।


title: আফগান গৃহযুদ্ধ (১৯৮৯–১৯৯২)

text: ১৯৮৯ সালের ফেব্রুয়ারিতে আফগানিস্তান থেকে সোভিয়েত সৈন্য প্রত্যাহার সমাপ্ত হয়। সোভিয়েত সৈন্য প্রত্যাহারের পর জাতীয় ঐক্য প্রতিষ্ঠা, হৃত অঞ্চল পুনরুদ্ধার বা আন্তর্জাতিক স্বীকৃতি লাভ কোনোটিই সম্ভব না হলেও মুজাহিদদের অভ্যন্তরীণ দ্বন্দ্ব এবং আফগান সরকারি বাহিনীর কিছু সাফল্য অর্জনের (উদাহরণস্বরূপ, জালালাবাদের যুদ্ধ) পরিপ্রেক্ষিতে আফগানিস্তানের সোভিয়েত-সমর্থিত সরকার ১৯৯২ সাল পর্যন্ত টিকে থাকতে সক্ষম হয়। কিন্তু আফগান সরকারের মধ্যে অন্তর্দ্বন্দ্ব, শীর্ষ নেতাদের বিশ্বাসঘাতকতা, আফগান সরকারের সবচেয়ে শক্তিশালী সামরিক কর্মকর্তা আব্দুল রাশিদ দোস্তামের দলত্যাগ এবং সবশেষে রুশ সরকার কর্তৃক আফগান সরকারকে জ্বালানি সরবরাহ বন্ধ করে দেয়া প্রভৃতি কারণে ১৯৯২ সালের এপ্রিলে আফগানিস্তান প্রজাতন্ত্রের পতন ঘটে এবং তদস্থলে আফগানিস্তান ইসলামি রাষ্ট্র প্রতিষ্ঠিত হয়।


title: নাসরুল্লাহ খান (আফগানিস্তান)

text: ১৯১৪ খ্রিষ্টাব্দে প্রথম বিশ্বযুদ্ধ শুরু হওয়ার পর সাংবাদিক মাহমুদ তারজি ও হাবিবউল্লাহ খানের পুত্র আমানউল্লাহ খান কর্তৃক চালিত তরুণ আফগান রাজনৈতিক আন্দোলন ব্রিটিশদের প্রতিপক্ষ জার্মান-তুর্কি পক্ষের অংশ হিসেবে যুদ্ধে আফগানিস্তানের যোগ দেয়ার দাবি জানায়। নাসরুল্লাহ খান এতে তাদের সমর্থন দেন। নাসরুল্লাহ খানের সমর্থক ধর্মীয় পক্ষসমূহও তে সমর্থন দিয়েছিল। তারা মুসলিম অঞ্চলে অমুসলিমদের আগ্রাসনের কারণে উসমানীয়দের প্রতি সহানুভূতিশীল ছিল। তবে আমির হাবিবউল্লাহ খান আফগানিস্তানকে দুর্বল বিবেচনা করে যুদ্ধে অংশ নিতে রাজি হননি এবং তিনি আফগানিস্তানকে নিরপেক্ষ ঘোষণা করেন। ফলে নাসরুল্লাহ ও তরুণ আফগানরা মনঃক্ষুণ্ণ হয়।


title: আফগান গৃহযুদ্ধ (১৯৮৯–১৯৯২)

text: আফগান গৃহযুদ্ধ (১৯৮৯–১৯৯২) ছিল ১৯৮৯ সালের ১৫ ফেব্রুয়ারি থেকে ১৯৯২ সালের ২৪ এপ্রিল পর্যন্ত আফগানিস্তানে চলা একটি গৃহযুদ্ধ, এবং বৃহত্তর আফগানিস্তান যুদ্ধের অংশ। ১৯৮৯ সালের ১৫ ফেব্রুয়ারি আফগানিস্তান থেকে সর্বশেষ সোভিয়েত সৈন্য প্রত্যাহারের মধ্য দিয়ে আফগানিস্তান যুদ্ধের এই পর্যায়টি আরম্ভ হয় এবং ১৯৯২ সালের ২৪ এপ্রিল পেশোয়ার চুক্তি সম্পাদিত হওয়ার পরিপ্রেক্ষিতে আফগানিস্তান প্রজাতন্ত্রের পতনের মধ্য দিয়ে এই যুদ্ধের অবসান ঘটে।


title: আফগান গৃহযুদ্ধ (১৯৮৯–১৯৯২)

text: আফগান ঐক্যের স্বার্থে মাসুদ ঘোষণা করেন: "হেকমতিয়ারের লোকেদের প্রতি আমার বার্তা হলো একটি সংযুক্ত ফ্রন্ট ছাড়া আমরা সফল হতে পারব না, আমরা আফগানিস্তানে কিছুই অর্জন করতে পারব না"। মার্কিন ইনস্টিটিউট অফ পিসের রয় গাটম্যান মাসুদকে "একটি সমন্বিত চিন্তাধারার অধিকারী একমাত্র আফগান নেতা" বিবেচনা করতেন।


title: নিডারমায়ার-হেন্টিগ অভিযান

text: যুদ্ধের শুরুতেই আফগান আমির হাবিবুল্লাহ খান নিরপক্ষ অবস্থানের ঘোষনা দেন। আমিরের ভয় ছিল সুলতানের জিহাদের ঘোষনায় সাড়া দিলে তা তাঁর গোষ্ঠীকে অস্থিতিশীল করে তুলবে। যুদ্ধে তুরস্কের যোগদান আফগানিস্তান এবং পারস্যে তীব্র জাতীয়তাবাদ এবং মুসলিম ভ্রাতৃত্ববোধের জাগরণ ঘটায়। ১৯০৭ এর এ্যাংলো-রাশিয়ান জোট আফগানিস্তানকে ব্রিটিশ বলয়ভূক্ত হিসেবে ঠাওরায় কারন ব্রিটেন আফগানিস্তানের পররাষ্ট্রনীতি নিয়ন্ত্রণ করত এবং বিনিময়ে আমির ব্রিটেনের কাছ থেকে ভর্তুকি লাভ করতেন। বাস্তবের চিত্র ছিল উলটো। আফগানিস্তানের ওপর ব্রিটেনের কোন নিয়ন্ত্রণই ছিলনা। আফগানিস্তান ব্রিটেনের জন্য ছিল হুমকিস্বরূপ- ভারত আক্রমণে পারঙ্গম একমাত্র দেশ।


title: আফগান গৃহযুদ্ধ (১৯৮৯–১৯৯২)

text: একই সময়ে কিছু কিছু মুজাহিদ দল মার্কিন যুক্তরাষ্ট্র, সৌদি আরব, পাকিস্তান, চীন ও অন্যান্য রাষ্ট্রের বিস্তৃত সামরিক সহযোগিতায় শক্তিশালী হয়ে ওঠে। মার্কিন সহায়তা, যেটি পাকিস্তানের মাধ্যমে সরবরাহ করা হত, প্রধানত গুলবুদ্দিন হেকমতিয়ারকে লাভবান করে। সৌদি সহায়তা, বিশেষত সৌদি আর্থিক সহায়তা, আব্দুল রসুল সায়েফ এবং জালালউদ্দিন হাক্কানীকে লাভবান করে। তাঁদের উভয়েরই সোভিয়েতবিরোধী আরব যোদ্ধাদের সঙ্গে যোগাযোগ ছিল। ওয়াল স্ট্রিট জার্নাল আহমদ শাহ মাসুদকে "যে আফগান স্নায়যুদ্ধ জয় করেছেন" এবং মুজাহিদদের বিজয়ের জন্য মূল কাণ্ডারী বলে অভিহিত করলেও মার্কিন সরকার তাঁকে প্রায় কোনো সহায়তাই প্রদান করে নি। এর একটি কারণ ছিল মার্কিন আর্থিক ও সামরিক সহায়তা পাকিস্তানের মাধ্যমে সরবরাহ করা হত, এবং পাকিস্তান হেকমতিয়ারকে সমর্থন করত (আর হেকমতিয়ার মাসুদকে তাঁর চিরশত্রু হিসেবে বিবেচনা করতেন)। এছাড়া মাসুদকে "অতিরিক্ত স্বাধীন" হিসেবেও বিবেচনা করা হত। তবুও আফগানিস্তান ও পাকিস্তানে যুদ্ধক্ষেত্রে অবস্থানরত মার্কিন স্টেট ডিপার্টমেন্টের এডমন্ড ম্যাকউইলিয়ামস ও পিটার টমসেন মাসুদকে সহায়তা দেয়ার পক্ষে ছিলেন। এছাড়া হেরিটেজ ফাউন্ডেশনের দুই নয়া-রক্ষণশীল পররাষ্ট্রনীতি বিশ্লেষক মাইকেল জন্স এবং জেমস ফিলিপস আফগান প্রতিরোধ যুদ্ধের শ্রেষ্ঠ নেতা হিসেবে মাসুদকে রিগ্যান মতবাদের অধীনে মার্কিন সহায়তা লাভের সবচেয়ে উপযুক্ত বলে অভিহিত করেন।


title: প্রথম যশোবর্মণ

text: যশোবর্মণ ছিলেন মহান আঙ্কোর রাজাদের একজন। তাঁর সর্বশ্রেষ্ঠ কৃতিত্ব হরিহরালয় থেকে যশোধরপুর পর্যন্ত রাজধানী সরানো, যেখানে পরবর্তী ৬০০ বছর ধরে রাজধানী ছিল। এই নতুন রাজধানীতেই সকল মহান এবং বিখ্যাত ধর্মীয় স্মৃতিসৌধ নির্মিত হয়েছিল, উদাহরণস্বরূপ: আংকর ওয়ত। এই স্থান পরিবর্তনের জন্য অনেক কারণ ছিল। পুরাতন রাজধানী পূর্বের রাজাদের নির্মিত মন্দিরে ভর্তি ছিল। সুতরাং, সিদ্ধান্তটি অনেকাংশেই ধর্মীয় ছিল: একজন নতুন রাজা উন্নতির জন্য, তাঁকে তাঁর নিজের মন্দির নির্মাণ করতে হবে এবং যখন তিনি মারা যান এখানে তার সমাধি হবে। দ্বিতীয়ত, নতুন রাজধানী সিএম রিপ নদীর কাছে ছিল এবং কুলেন পাহাড় এবং টোনলে সাপের ঠিক মাঝামাঝি ছিল। নদীর কাছাকাছি রাজধানী সরানোর মাধ্যমে রাজা উভয় নদী দ্বারা সরবরাহিত অনেক সুবিধা পেতে পারতো।


title: ধেমাজি জেলা

text: আনুমানিক ১২৪০ খ্ৰীষ্টাব্দে আশেপাশে আহোম রাজবংশর প্ৰতিষ্ঠাতা স্বৰ্গদেউ চ্যুকাফাই বৰ্তমানের ধেমাজি জেলার, তেতিয়ার হাবুং নামের কোনো অঞ্চলে রাজধানী স্থাপন করে বলে বলা হয়। সঘনাই হোবা বানরের প্ৰকোপে অতিষ্ঠ হয়ে স্বৰ্গদেউ জনাই রাজধানী হাবুংর পারে স্থানান্তর করে। এর আগে এবং পাছে (১২২৩-১৫২৩ খ্ৰীষ্টাব্দ) এই অঞ্চল চুতীয়া সকলর অধীনে আছিল। ১৫২৩ খ্ৰীষ্টাব্দে আহোম রাজা চুহুংমুঙর আক্ৰমণে চুতীয়া রাজা নাতিপাল নিহত হবার পরে এই অঞ্চল পুনরায় আহোম রাজ্যের অন্তৰ্ভূক্ত হয়।


title: কামতা রাজ্য

text: হুসেন শাহ আগের গোষ্ঠীপতিদেরকে অব্যাহতি দিয়ে অঞ্চলটিতে সামরিক শাসন প্রতিষ্ঠা করেন। তিনি "কমরু, কামতার বিজেতা" বলে নিজের মোহর বানিয়েছিলেন। তিনি আহোম রাজ্যের পশ্চিম সীমা পর্যন্ত রাজ্য বিস্তার করেন। পরে বার ভূইঞাকে ধরে স্থানীয় দলপতিসমূহ ও আহোম রাজা চুহুন্মুঙর চেষ্টায় হুসেন শাহ এই অঞ্চলের সামরিক ও রাজনৈতিক নিয়ন্ত্রণ হারান। স্থানীয় নেতাগণ এই অঞ্চল শাসন করতে শুরু করেন এবং কোচ রাজবংশের উত্থান হয়।


title: যোরহাট

text:
যোরহাট নগরের দক্ষিনে ন-আলি পথের পাশে অবস্থিত বঙাল পুখুরী। ১৭৩৯ সালে বদন বরফুকন স্নান করতে যাওয়ার সময় রূপসিং বঙাল তাঁকে হত্যা করেন। হত্যা করা পুরষ্কারের ধন দিয়ে রূপসিং বঙাল একটি পুকুর খনন করান। হত্যা করা ধনে নির্মিত পুকুর বলে জনসাধারন এই পুকুরের জল ব্যবহার করেনা।
বুঢ়ীগোসানী দেবালয় হচ্ছে যোরহাট নগরের মাঝে স্থিত গড় আলি পথের পূর্বদিকে স্থিত এক শাক্ত মন্দির। ১৭০৮ সালে আহোম রাজা রুদ্রসিংহ জয়ন্তীয়া রাজ্য থেকে দেবির প্রতিমা এনে গড়গাঁও-এ প্রতিষ্ঠা করেন। গড়গাঁও থেকে রংপুর ও রংপুর থেকে যোরহাটে আহোম রাজ্যের রাজধানী স্থানান্তর হওয়ায় দেবীর মন্দির বর্তমান স্থানে স্থাপিত হয়। দেবালয়টিতে দূর্গা দেবীর প্রতিমূর্তি র‍য়েছে। পূর্বকালে বুঢ়ীগোসানী দেবালয় বরপূজাঘর দোল নামে পরিচিত ছিল।


title: আহোম সাম্রাজ্য

text: আহোম সাম্রাজ্য () ব্রহ্মপুত্র উপত্যকায় স্থিত ছিল একটি মধ্যযুগীয় রাজ্য। আহোম সাম্রাজ্য প্রায় ৬০০ বৎসর নিজের সার্বভৌমত্ব বজায় রেখেছিল ও অসমে মোগল সাম্রাজ্য স্থাপনে বাধা দিয়েছিল। মং মাও বংশের টাই রাজকুমার চুকাফা উত্তরে চুতীয়া রাজ্য ও দক্ষিণে কছাড়ী রাজ্যের মধ্যবর্তী স্থানে আহোম সাম্রাজ্য স্থাপন করেন। কালক্রমে চতুর্দিকে এই রাজ্যের সীমানা বিস্তারিত হয় ও আহোম রাজা চুহুংমুং বা স্বর্গণারায়ণের রাজত্বকালে এই রাজ্য রাজনৈতিক শক্তিতে পরিণত হয়। প্রতাপ সিংহের শাসনকালে রাজ্যের প্রশাসনকে নতুন রূপ দেওয়া হয় ও প্রথমবার মোগলদের সঙ্গে কূটনৈতিক যোগাযোগ স্থাপন করা হয়। গদাধর সিংহের রাজত্বকালে ব্রহ্মপুত্রের উপত্যকা থেকে মোগলদের প্রভাব নিশ্চিহ্ন করা হয়। তাঁর পুত্র রুদ্র সিংহের রাজত্বকালে আহোম সাম্রাজ্য উন্নতির শিখরে উপনীত হয়। মোয়ামরীয়া বিদ্রোহ থেকে আহোম সাম্রাজ্য দুর্বল হতে থাকে ও মানের আক্রমণে ধ্বংসপ্রাপ্ত হয়। বৃটিশদের হাতে মান পরাজিত হওয়ার পর ১৮২৬ সনে ইয়াণ্ডাবু সন্ধিমতে অসমের শাসনভার বৃটিশ ইস্ট ইন্ডিয়া কোম্পানির হাতে ন্যস্ত হয়। পূর্বে অসমকে আহোম রাজ্য বলা হলেও প্রকৃতপক্ষে অসম ছিল বিভিন্ন জাতির মিলনভূমি। পরবর্তী সময়ে জনগণনা করে জানা যায় আহোমের সংখ্যা মোট অসমের জনসংখ্যার ১০% থেকেও কম। আহোমেরা এই রাজ্যটিকে মং ডুন চুন খাম নাম দিয়েছিলেন। কিন্তু অন্যান্য জাতিরা অসম নামকরণ করেন। ১৮৩৮ সনে বৃটিশ শাসিত অঞ্চল ও পরবর্তীকালে ভারতবর্ষের অন্তর্ভুক্ত হওয়ার পর রাজ্যটির নাম অসম বলে অক্ষুণ্ণ থাকে।


title: আহোম সাম্রাজ্য

text:
১২২৮ সনে চুকাফা ব্রহ্মপুত্র উপত্যকায় প্রবেশ করে আহোম রাজ্য প্রতিষ্ঠা করেন। আহোম সাম্রাজ্য প্রতিষ্ঠার জন্য কোন প্রতিষ্ঠিত রাজার সহিত যুদ্ধ করার প্রয়োজন হয়নি। দক্ষিণ পাড়ের কম জনবসতিপূর্ণ এলাকা দখল করে তিনি নিজের সাম্রাজ্য প্রতিষ্ঠা করেন। তখন আহোম সাম্রাজ্যের সীমানা ছিল উত্তরে বুঢ়িদিহিং নদী ও দক্ষিণে দিখৌ নদী ও পূর্বে পাটকাই পর্বত। তিনি স্থানীয় বরাহী ও মরান মানুষের সঙ্গে বন্ধুত্ব স্থাপন করে চরাইদেউ নামক স্থানে রাজধানী স্থাপন করেন এবং বরগোহাই ও বুঢ়াগোহাই পদবীর সৃষ্টি করে তাঁদের রাজকার্যে নিয়োগ করেন। আহোমেরা তাঁদের ধান চাষের পদ্ধতি অন্যান্য লোকেদের শেখান। ধীরে ধীরে অন্যান্য জাতির লোকেরা আহোম জীবনযাত্রা গ্রহণ করেন ও একসময়ে তাঁরা আহোম জাতিতে বিলীন হয়ে যান। ফলস্বরূপ বরাহী জাতি প্রায় বিলুপ্ত হয়ে যায় ও বহুসংখ্যক নগা ও মরান জাতি আহোমে পরিণত হয়; ফলে আহোমদের সংখ্যা বৃদ্ধি পায়। বিশেষ করে ষোড়শ শতাব্দীতে আহোম স্বর্গদেউ চুহুংমুং চুতীয়া ও কছাড়ী রাজ্য জয় করে রাজ্য বিস্তারের সময় আহোমকরণ প্রক্রিয়ায় মনোযোগ দেন। আহোমকরণ প্রক্রিয়া এতই দ্রুত ছিল যে একসময়ে প্রকৃত আহোম জাতির লোকেরা নিজ রাজ্যে সংখ্যালঘু হয়ে যায়। ফলে রাজ্যটির রূপ পরিবর্তন হয়ে বহুজাতিক হয়ে উঠে। চতুর্দশ শতকে বামুনী রাজকুমারের শাসনে আহোম সাম্রাজ্যে হিন্দুদের প্রভাব গুরুত্বপূর্ণ ভূমিকা পালন করে। আহোম সাম্রাজ্যে টাই ভাষার সঙ্গে অসমীয়া ভাষার ব্যবহার আরম্ভ হয়। পরবর্তী সময়ে দুইটি উচ্চ পদের মন্ত্রীর সাথে নতুন করে বরপাত্রগোহাই নামক নতুন পদের সৃষ্টি করা হয়। চুতীয়া রাজ্য ও কছাড়ী রাজ্য জয় করার পর অঞ্চলসমূহ পর্যবেক্ষণ করার জন্য শদিয়াকোয়া গোহাই ও মরঙ্গীখোয়া গোহাই নামক বিশেষ পদের সৃষ্টি করা হয়। ফৈদ পদ্ধতিতে আধারিত পাইক প্রথায় সাধারণ জনগণকে সৈন্য রূপে প্রশিক্ষণ দেওয়া হয়। বঙ্গের মোগল ও আফগানী আক্রমণকারীদের আহোমেরা সফলভাবে প্রতিহত করেছিল। আহোম সেনাপতি টংখাম বরগোহাই আক্রমণকারীদের তাড়িয়ে করতোয়া নদী পার করে আসেন। ফলস্বরূপ আহোমেরা নিজেদের কামরূপ রাজ্যের যোগ্য উত্তরাধিকারী রুপে গণ্য করেন। প্রতাপ সিংহের শাসনকালে আহোম সাম্রাজ্য পূর্ণতা লাভ করে। তিনি বরফুকন ও বরবরুয়ার পদ সৃষ্টি করেন। তারপর থেকে রাজ্য পতনের আগে পর্ষন্ত কোন গুরুত্বপূর্ণ পরিবর্তন করা হয়নি। সপ্তদশ শতাব্দীতে মোগলেরা আহোম সাম্রাজ্য অনেকবার আক্রমণ করে। ১৬৬২ সনে মীর জুমলার নেতৃত্বে মোগলরা আহোমের রাজধানী গড়গাও দখল করে। কিছুদিন পর শরাইঘাট যুদ্ধে লাচিত বরফুকন মোগল বাহিনীকে পরাস্ত করে গড়গাও আহোমের অধীনে করে ও মানস নদী পর্যন্ত নিজেদের রাজ্যসীমা বিস্তার করে। শাসন নিয়ে মতভেদ হওয়ার জন্য গদাধর সিংহ রাজ্যে তুংখুঙীয়া ফৈদ রাজার শাসন আরম্ভ করেন। তুংখুঙীয়া রাজার শাসনকালে শান্তি, কলা ও অভিযান্ত্রিক ক্ষেত্রে আহোম রাজ্য সফলতা লাভ করে। শাসনের পরবর্তী সময়ে মতভেদের সৃষ্টি হয় ও মোয়ামরীয়া বিদ্রোহের সৃষ্টি হয়। বিদ্রোহকারীরা রাজধানী রংপুর অধিকার দখল করে কিন্তু অবশেষে ক্যাপ্টেন ইয়েলসের নেতৃত্বে বৃটিশরা তাঁদের সেই অঞ্চল থেকে বঞ্চিত করে। রাজ্যের শক্তি ধীরে ধীরে দুর্বল হতে থাকে ও মানের আক্রমণে আহোম সাম্রাজ্যের পতন হয়। অবশেষে ইয়ান্ডাবু সন্ধিমতে অসম বৃটিশ শাসনের অধীনে আসে।
আহোম সাম্রাজ্যের অর্থনৈতিক ব্যবস্থার মূল ভিত্তি ছিল পাইক প্রথা। পাইক প্রথা একধরনের বাধ্যতামূলক শ্রম আদায় ব্যবস্থা। আহোমেরা উন্নত প্রযুক্তির সঙ্গে খাল কেটে ও বাঁধ নির্মাণ ও জলসিঞ্চন করে চাষের উপযুক্ত ব্যবস্থা করেছিল। ফলে আহোম সাম্রাজ্যে অর্থনৈতিক উন্নতি সাধন হয়েছিল। ষোড়শ শতিকায় আহোম স্বর্গদেউ চুক্লেনমুংয়ের রাজত্বকালে মুদ্রার প্রচলন হয়। সতেরো শতিকায় আহোম সাম্রাজ্য পশ্চিমে কোচ রাজ্য ও মোগল সাম্রাজ্যের কিছু অংশ নিজের অধীনে করতে সক্ষম হন। তারপর আহোম সাম্রাজ্যে রাজস্ব বা কর আদায় ব্যবস্থা চালু করা হয় ও প্রয়োজন অণুসারে কিছু পরিবর্তন করে নতুন রাজস্ব প্রবর্তন করা হয়েছিল।


title: কাছাড়ি রাজ্য

text: আহোমরা চুতীয়া এবং কাছাড়ি রাজ্যের মধ্যে বরাহী এবং মটক লোক থাকা অঞ্চলে রাজ্য স্থাপন করেছিল। ১৪৯০ সালে প্রথমবারের জন্য আহোম-কাছাড়ির সংঘাত হয় এবং আহোমদের পরাজয় হয়। শান্তি স্থাপনের জন্য একজন আহোম রাজকুমারীকে কাছাড়ি রাজাকে দেওয়া হয় এবং কাছাড়িরা ধানশিরীর সেসব অঞ্চল নিয়ন্ত্রণে আনে। কিন্তু আহোমরা শক্তিশালী হয়ে ওঠার সাথে সাথে কাছাড়িদেরকে পশ্চিমে ঠেলে দেয়। ১৫২৬ সালে ডিমাসা কাছাড়িরা আহোমদেরকে একটি যুদ্ধে পরাস্ত করলেও সেই বছরেই অন্য একটি যুদ্ধে হার মানে। ১৫৩১ সালে আহোমরা ডিমাপুর আক্রমণ করে কাছাড়ি রাজকুমার ডেটচুঙকে করতলগত রাজা করে এবং বছরে ২০টা হাতি এবং ১ লাখ টাকার কর আদায়ের চুক্তি করে। পাঁচবছর করতলগত হয়ে থাকার পরে ডেটচুঙ আহোমদের বিরুদ্ধে বিদ্রোহ করাতে ১৫৩৬ সালে আহোমরা পুনরায় ডিমাপুর আক্রমণ করে ডেটচুঙকে হত্যা করে। ডিমাসা কাছাড়িরা ডিমাপুর ত্যাগ করে দক্ষিণ দিকে মাইবঙে নতুন রাজধানী স্থাপন করে। ডিমাসা ভাষা মতে, "মাই" মানে "ধান" এবং "বং" মানে "বহুত"।


title: আসামের পর্যটনস্থলসমূহের তালিকা

text: গুয়াহাটির থেকে ৩১৮ কিলোমিটার দূরে অবস্থিত উজনি অসমের একটি গুরুত্বপূর্ণ শহর। আহোম শাসনের শেষ রাজধানী জোড়হাটকে অসমের সাংস্কৃতিক রাজধানী বলা হয়। অসমের চা উৎপাদনের অন্যতম স্থান জোড়হাট প্রাকৃতিক সৌন্দর্য্যে জনপ্রিয়। মাজুলী মহকুমা জোড়হাট জেলার এক অংশ। মাজুলী জোড়হাট জেলার সাথে অসমের একটি উল্লেখযোগ্য পর্যটনস্থল। জোড়হাটে টোকোলাই চা গবেষণা কেন্দ্র, হাতীগড় শিবদোল, বুঢ়ীগোসানী দেবালয়, গরখীয়া দোল, ঢেকীয়াখোরা বর নামঘর, লাচিত বরফুকন মৈদাম, অসম সাহিত্য সভার মুখ্য কার্য্যালয় সাল্দ্রকান্ত সন্দিকৈ ভবন ইত্যাদি উল্লেখ্যযোগ্য পর্যটন স্থান আছে।


title: চুতীয়া জনগোষ্ঠী

text: ত্রয়োদশ শতকের প্রথমার্দ্ধে আহোমরা শিবসাগরের দক্ষিণ-পূর্ব দিকে রাজ্য বিস্তারের সময় আহোম রাজ্যএর নিচেই কাষতে ব্রহ্মপুত্রএর উত্তর তীরে সোবণশিরি এবং দক্ষিণ তীরে দিসাং নদীর পূর্বে থাকা প্রায় সমগ্র ভূ-খণ্ড চুতীয়া রাজ্যের অন্তর্গত ছিল। আহোমদের সাথে লড়াইয়ে পরাজয়ের সম্ভাবনায় আহোম ও স্থানীয় আদিবাসীদের সঙ্গে চুতীয়ারা মিলে যায়। আহোমরা চুতীয়া রাজ্য দখল করে চুতীয়াদের কিছুজনকে রাজসভায় স্থান দেয় আর কিছুজনের সাথে বৈবাহিক সম্পর্ক স্থাপন করে।


title: সুকাফা

text: আহোম জনজাতীরা মঙ্গোলীয় গোষ্ঠির অন্তর্গত দক্ষিণ-পূর্ব এশিয়ার বৃহৎ জাতির একটি শাখা। খ্রীষ্টীয় অষ্টম শতিকায় আহোম যুবরাজ পি-লকু ৬টি ক্ষুদ্র রাজ্য জয় করেন ও রাজ্যগুলিকে একত্রিত করার ফলে টাই রাজ্য নানাচাও বৃহৎ সাম্রাজ্যে পরিনত হয়। এই রাজ্যের পরিধি ভারতের মগধ পর্যন্ত বিস্তৃত ছিল। ব্রহ্মদেশের উত্তর ভাগ ও অসমের কিছু অংশ এই সাম্রাজ্যের অন্তর্ভুক্ত ছিল। খুনলুং ও খুলনাই নামক দুই ভাতৃদ্বয় এই স্থানে প্রথম প্রবজন করেন। কালক্রমে এই সাম্রাজ্য বিভক্ত হয় এবং মুং-রি-মুং রামরাজ্যে পুনঃগঠিত হয়। প্রথম অবস্থায় স্থানটি জনশূন্য ছিল। সুকাফা নতুন রাজ্যের সন্ধানে যাত্রা করার সময় কিছুদিন ছোট দাদু ছু-কাম-ফার নরা রাজ্যে আশ্রয় নেয়। তিনি যাত্রাকালে তাঁর ইষ্টদেবতা সুমদেউ, মঙ্গল কার্যের নির্দেশক মুরগি, তিনজন রানী- আই মে চাও লো, নাংচেন-চুম-ফা এবং য়িলো-কে-চি-চুম-ফা, দুইজন মন্ত্রী ও চারজন রাজপুরোহিতকে সঙ্গে নিয়ে আসেন। তিনি ১২০০০ সৈনিক, ৩০০০ ঘোড়া, পেং নামক দাতাল হাতি, মাখুন্দি নামক মহিলা হাতি ও বারুদ এনেছিলেন। দাদু ছু-কাম-ফার নরা রাজ্যের দক্ষিণ-পশ্চিম দিকে স্থিত রাজ্য জয় করার জন্য সুকাফাকে পরামর্শ দেন। সুকাফা দক্ষিণ-পশ্চিম অংশ জয় করে হংকং উপত্যকা হয়ে পাটকাই পর্বত পর্যন্ত নিজের সামাজ্র্য বিস্তার করে।


title: লেস্টার বি পিয়ারসন

text: লেস্টার বোলস "মাইক" পিয়ারসন (২৩ এপ্রিল ১৮৯৭ – ২৭ ডিসেম্বর ১৯৭২) কানাডিয়ান কানাডিয়ান পণ্ডিত, রাষ্ট্রনায়ক, সৈনিক, প্রধানমন্ত্রীর এবং কূটনীতিক ছিলেন যিনি নোবেল শান্তি পুরস্কার জিতেছিলেন জাতিসংঘের জরুরি অবস্থা সংগঠিত করার জন্য সুয়েজ ক্যানাল ক্রাইসিস। ২২ এপ্রিল ১৯৬৩ থেকে ২০ এপ্রিল ১৯৬৮ সাল পর্যন্ত তিনি কানাডার ১৪ ম প্রধানমন্ত্রী কানাডায় প্রধানমন্ত্রীর তালিকা লিবারেল পার্টি অব কানাডা লিবারেল ১৯৬৩ এবং ১৯৬৫ নির্বাচনের পর কানাডায় সংখ্যালঘু সরকার সংখ্যালঘু সরকারগুলি।


title: খিল রাজ রেগমি

text: খিলরাজ রেগমি, ওজিডিবি, ওটিএসপি, (; জন্ম: ৩১ মে, ১৯৪৯) পাল্পা জেলায় জন্মগ্রহণকারী নেপালের বর্তমান মন্ত্রী পরিষদের সভাপতি ও বিশিষ্ট রাজনীতিবিদ। মার্চ, ২০১৩ সাল থেকে তিনি সমঝোতামূলক প্রার্থী হিসেবে নেপালের বর্তমান প্রধানমন্ত্রীর দায়িত্ব পালন করছেন। ২০১৩ সালের শুরুর দিকে বৃহৎ রাজনৈতিক দলগুলো রাজী হওয়ায় স্বলমেয়াদীভিত্তিতে মন্ত্রীপরিষদের সভাপতি হিসেবে নির্বাচন তত্ত্বাবধান ও তদারকীর জন্য তাঁকে মনোনীত করা হয়। অতঃপর ১৪ মার্চ, ২০১৩ তারিখে প্রেসিডেন্ট রাম বরণ যাদব তাঁকে শপথ বাক্য পাঠ করান।


title: ফিদেল কাস্ত্রো

text:
ফিদেল আলেসান্দ্রো কাস্ত্রো রুজ ( ; জন্মঃ আগস্ট ১৩, ১৯২৬ - মৃত্যুঃ নভেম্বর ২৫, ২০১৬) যিনি ফিদেল কাস্ত্রো বা শুধুই কাস্ত্রো নামে পরিচিত; তিনি একজন কিউবান রাজনৈতিক নেতা ও সমাজতন্ত্রী বিপ্লবী। কিউবা বিপ্লবের প্রধান নেতা ফিদেল ফেব্রুয়ারি ১৯৫৯ থেকে ডিসেম্বর ১৯৭৬ পর্যন্ত কিউবার প্রধানমন্ত্রী ছিলেন, এরপর ফেব্রুয়ারি ২০০৮-এ তাঁর স্বেচ্ছায় সরে যাওয়ার আগ পর্যন্ত কিউবার মন্ত্রী পরিষদের প্রেসিডেন্ট ছিলেন। তিনি ১৯৬১ সালে কিউবা কমিউনিস্ট দলের প্রতিষ্ঠালগ্ন থেকে মৃত্যুর আগ পর্যন্ত প্রধান হিসেবে ছিলেন। এর আগে শারীরিক অসুস্থতার কারণে ২০০৮ সালে তিনি তাঁর দায়িত্ব ভাই রাউল কাস্ত্রোর কাছে অর্পণ করেছিলেন। রাউল বর্তমানে কমিউনিস্ট পার্টির সহকারী প্রধান এবং মন্ত্রী পরিষদের প্রধান হিসেবে আছেন। এর আগে তিনি ১৯৫৯-২০০৮ পর্যন্ত ফিদেলের মন্ত্রী সভায় প্রতিরক্ষা মন্ত্রী হিসেবে কাজ করেছেন। হাভানা বিশ্ববিদ্যালয়ে আইন বিষয়ে পড়ার সময়, ফিদেল কাস্ত্রো তাঁর রাজনৈতিক জীবন শুরু করেন। এরপর কিউবার রাজনীতিতে একজন বিখ্যাত ব্যক্তিতে পরিণত হন। তাঁর রাজনৈতিক জীবন শুরু হয় প্রেসিডেন্ট ফালজেন্সিও বাতিস্তা এবং কিউবার উপর মার্কিন যুক্তরাষ্ট্রের রাজনৈতিক প্রভাবের বিরুদ্ধে জাতীয়তাবাদী সমালোচনা নিবন্ধ লিখে।
তিনি এ ব্যাপারে আগ্রহী হয়ে ওঠেন এবং কর্তৃপক্ষের দৃষ্টি আকর্ষণ করতে সমর্থ হন। অবশেষে তিনি ১৯৫৩ সালে মনকাডা ব্যারাকে একটি ব্যর্থ আক্রমণ করেন, এবং তারপর কারারুদ্ধ হন ও পরে ছাড়া পান। এরপর তিনি বাতিস্তার সরকার উৎখাতের জন্য সংগঠিত হওয়ার জন্য মেক্সিকো যান। ফিরে এসে ১৯৫৬’র ডিসেম্বরে সরকার উৎখাতে নামেন।


title: টনি ব্লেয়ার

text: অ্যান্থনি চার্লস লিন্টন ব্লেয়ার বা টোনি ব্লেয়ার (ইংরেজিতে: Anthony Charles Lynton Blair বা Tony Blair) (জন্ম: ৬ই মে, ১৯৫৩) ১৯৯৭ সাল হতে ২০০৭ পর্যন্ত তিনি যুক্তরাজ্যের প্রধানমন্ত্রীর দায়িত্ব পালন করেন। তিনি লেবার পার্টির নেতা। ২০০৭ সালের ২৭ জুন তিনি প্রধানমন্ত্রীর পদ থেকে স্বেচ্ছায় পদত্যাগ করে, তার সরকারের অর্থমন্ত্রী গর্ডন ব্রাউনের কাছে প্রধানমন্ত্রীর দায়িত্ব অর্পণ করেন।


title: ফিন এয়ার

text: ফিন এয়ার হচ্ছে ফিনল্যান্ড এর জাতীয় এবং সর্ববৃহৎ বিমানসংস্থা। এর প্রধান কার্যালয় ভান্টা এবং এর বিমান চলাচলের প্রধান কেন্দ্রস্থল হচ্ছে হেলসিঙ্কি ভান্টা এয়ারপোর্ট। ফিন এয়ার এবং এর সাবসিডিয়ারিগুলো দেশটির অভ্যন্তরীন এবং আন্তর্জাতিক উভয় ধরণের ফ্লাইট নিয়ন্ত্রন করে থাকে। বিমান সংস্থাটির প্রধান শেয়ার হোল্ডার হচ্ছে ফিনল্যান্ড সরকার। ফিনল্যান্ড সরকার সংস্থাটির ৫৫.৮% শেয়ারের অংশীদার। ফিন এয়ার ওয়ানওয়ার্ল্ড এয়ারলাইন এলায়েন্স এর একজন সদস্য। ২০১৫ সালে এয়ারলাইনটি ইউরোপ এর ৬০ টি গন্তব্যস্থলে, এশিয়ার ১৩ টি গন্তব্যস্থলে এবং উত্তর আমেরিকার ৪ টি গন্তব্যস্থলে ১০ মিলিয়ন এর অধিক যাত্রী পরিবহন করে। ২০১৬ সালের জানুয়ারী মাস অনুসারে বিমান সংস্থাটির কর্মী সংখ্যা ছিল ৪,৮১৭ জন।


title: আয়ারল্যান্ড–ফিলিপাইন সম্পর্ক

text: ফিলিপাইনের অনাবাসিক রাষ্ট্রদূত এনরিক এ. ম্যানালোর মাধ্যমে ফিলিপাইন আয়ারল্যান্ডে নিজেদের প্রতিনিধিত্ব করে। ম্যানালো রাষ্ট্রপতি মাইকেল ডি. হিগিন্সের কাছে ২০১৩ সালের ২৭শে ফেব্রুয়ারি তার বৃত্তান্ত জমা দেন। ডাবলিনে অবস্থিত ফিলিপাইনের কনস্যুলেটটি অনারারি কনস্যুলটির প্রধান মার্ক ক্রিস্টোফার কংডন, এবং তা ডে-টু-ডে ভিত্তিতে পরিচালনা পরিষদের পরিচালক কর্তৃক পরিচালিত হয়।


title: জার্মানি

text: জার্মানির রাষ্ট্রপ্রধান হল রাষ্ট্রপতি যিনি বুনডেসটাগ (Bundestag) ও প্রত্যেক রাষ্ট্রের সমসংখ্যক প্রতিনিধি নিয়ে গঠিত সম্মিলিত সভার দ্বারা নির্বাচিত হন। জার্মানির সরকার ব্যবস্থায় সরকারের প্রধান হল চ্যান্সেলর বর্তমানে অ্যান্জেলা মারকেল যিনি সংসদীয় গণতন্ত্রের প্রধানমন্ত্রীর মত বিশেষ ক্ষমতা পেয়ে থাকেন। ফেডারেল আইন তৈরির ক্ষমতা থাকে বুনডেসটাগ (Bundestag) ও বুনডেসরাট (Bundesrat) নামে সংসদের দুইটি সভার মধ্যে যারা মিলিত ভাবে একটি অদ্বিতীয় আইন প্রনয়নকারী পরিষদ তৈরি করে। বুনডেসটাগ (Bundestag) সরাসরি নির্বাচনের মাধ্যমে গঠিত হয় অপরদিকে বুনডেসরাট (Bundesrat) হল ষোলটি ফেডারেল রাষ্ট্রের সরকারের প্রতিনিধি। প্রত্যেকটি রাষ্ট্রের সরকার তাদের প্রেরিত প্রতিনিধি নিয়োগ ও অপসরনের ক্ষমতা রাখে।


title: পোপ ফ্রান্সিস

text: ফ্রান্সিস ( , ;জন্ম জর্জ মারিও বেরগোগলিও; ১৭ ডিসেম্বর ১৯৩৬) ক্যাথলিক গির্জার ২৬৬তম এবং বর্তমান পাদ্রি/পোপ, যিনি ১৩ মার্চ ২০১৩ তারিখে নির্বাচিত হন। যেমন, রোমের বিশপ হিসেবে, তিনি বিশ্বব্যাপী ক্যাথলিক চার্চ এবং সার্বভৌম ভ্যাটিকান সিটি উভয়েরই প্রধান। ফ্রান্সিস প্রথম জিসুইট পোপ, আমেরিকা আমেরিকা অঞ্চলের প্রথম, দক্ষিণ গোলার্ধের প্রথম, এবং তৃতীয় গ্রেগরি এর পরে ইউরোপের বাইরে থেকে প্রথম পোপ। উল্লেখ্য তৃতীয় গ্রেগরি ৮ম শতকে আধিপত্য করেছেন।


title: ফিনল্যান্ড

text: ফিনল্যান্ডের রাজনীতি একটি অর্ধ-রাষ্ট্রপতিশাসিত প্রতিনিধিত্বমূলক বহুদলীয় গণতান্ত্রিক প্রজাতন্ত্র কাঠামোয় সংঘটিত হয়। রাষ্ট্রপতি হলেন রাষ্ট্রের প্রধান। সরকারপ্রধান হলেন প্রধানমন্ত্রী। রাষ্ট্রের নির্বাহী ক্ষমতা সরকারের উপর ন্যস্ত। আইন প্রণয়নের ক্ষমতা আইনসভার উপর ন্যস্ত। বিচার বিভাগ নির্বাহী বিভাগ ও আইনসভা হতে স্বাধীন।


title: নকিয়া ৬

text:
নকিয়া ৬ হচ্ছে ফিনল্যান্ডের এইচএমডি গ্লোবাল এর একটি নতুন মধ্য পরিসীমার অ্যানড্রয়েড স্মার্টফোন। নকিয়া ব্র্যান্ড নামে ফোন তৈরি করছে ফিনল্যান্ডের এইচএমডি গ্লোবাল। প্রতিষ্ঠানটি সম্প্রতি অ্যানড্রয়েডচালিত প্রথম স্মার্টফোনের ঘোষণা দেয়।
নতুন এই ফোনের নাম ‘নকিয়া সিক্স’। এটি চলবে অ্যানড্রয়েড ৭.০ বা নোগাট অপারেটিং সিস্টেমে। এটি বর্তমানে শুধুমাত্র চীনে মুক্তি পেয়েছে। এটি মাইক্রোসফট থেকে এর অধিগ্রহণের পর নকিয়ার ডিভাইস বিভাগের প্রথম স্মার্টফোন।


title: পার্ল হারবার আক্রমণ

text:
ওয়াহো দ্বীপের পার্ল হারবারে ১৯০৮ সালে মার্কিন যুক্তরাষ্ট্র নৌ-ঘাঁটি স্থাপন করে। তখন থেকেই এটি জাপান সাম্রাজ্যের নৌবাহিনীর চোখে ভীতির কারণ হয়ে দাঁড়ায়। পার্ল হারবার নৌ-ঘাঁটি অত্যন্ত সুরক্ষিতভাবে ছিল যা ওয়াহো'র দুর্গ হিসেবে পরিচিত। দূর্গের অভ্যন্তরে যুদ্ধজাহাজের বন্দুকের গুলি, বোমাবর্ষণ ৪০ সে.মি প্রস্থের স্থাপনকৃত দেয়াল ভেদ ভিতরে প্রবেশ করা ছিল অসম্ভব। সেখানে কোন পতিত জমি না রাখায় প্রতিপক্ষের নৌবাহিনীর গোলাবর্ষণ ও অবতরণ করে সাফল্য লাভ করা সম্ভব নয়। কৌশল প্রয়োগ করে জাপানের সামরিক বাহিনী ঐ ঘাঁটিতে অনেক নির্মাণ শ্রমিককে গুপ্তচর হিসেবে প্রেরণ করে। ফলে, জাপান কর্তৃপক্ষ তাদের মাধ্যমে নৌ-ঘাঁটির বিস্তারিত বিবরণ জানতে সক্ষম হয়।
জাপান কর্তৃক মালয় এবং ডাচ ইস্ট ইণ্ডিজে আগ্রাসী ভূমিকা পালন ও দখলের স্বার্থে পার্ল হারবার আক্রমণটি নিরপেক্ষ এলাকায় অবস্থিত ইউ.এস প্যাসিফিক রণতরীতে পরিচালিত হয়। এতে জাপান প্রাকৃতিক সম্পদ হিসেবে খনিজ তৈল এবং রাবারের দখলস্বত্ত্ব লাভের বিপুল সম্ভাবনা দেখে। জাপান এবং যুক্তরাষ্ট্রের মধ্যে যুদ্ধের সম্ভাবনাটি তেমন ছিল না। ১৯২০-এর দশক থেকে পারস্পরিক সহযোগিতা ও উন্নয়নের আওতায় উভয় দেশই এ বিষয়ে যথেষ্ট সচেতন ছিল। কিন্তু, ১৯৩১ সালে এশিয়ার প্রবল পরাশক্তি হিসেবে জাপানের আগ্রাসী মনোভাবের প্রেক্ষাপটে মঞ্চুরিয়া অধিগ্রহণের ফলে পরিবেশ খুব দ্রুত উত্তপ্ত হয়ে উঠে ও উত্তেজনা বৃদ্ধিতে সহায়তা করে। পরবর্তী দশকে ভৌগোলিক সীমারেখা পেরিয়ে জাপান চীনের ভূমি দখল করার পাশাপাশি দেশটির সামরিক শক্তি খর্ব করার জন্য প্রাণপণ চেষ্টা চালাতে থাকে। অবশেষে নিরন্তর প্রয়াসে পর্যাপ্ত সম্পদ লাভের জন্যে চীনের মূলভূমি দখলের যোগ্যতা লাভে সক্ষম হয় দেশটি। মুরে'র নেতৃত্বে "সাউদার্ন অপারেশনের" কৌশল হিসেবে ২য় বিশ্বযুদ্ধের ("মহান পূর্ব এশিয়ার যুদ্ধ") সূচনা পর্ব হিসেবে পরিকল্পনা গ্রহণ করা হয়। বিশ্বের ইতিহাসে মুরে এবং তার কৌশলগত পরিকল্পনা বাস্তবায়নে ২য় বিশ্বযুদ্ধের বিস্তৃতি ঘটে। বৈশ্বিক যুদ্ধ হিসেবে ইউরোপ, উত্তর আমেরিকাই শুধু নয়; এশিয়া এবং প্রশান্ত মহাসাগরীয় অঞ্চলের দেশগুলোও এ যুদ্ধে সরাসরি জড়িয়ে পড়ে।


title: পার্ল হারবার আক্রমণ

text: ১৯৪১ সালের শুরুতে এ্যাডমিরাল ইসোরোকু ইয়ামামোতো'র (পরবর্তীতে জাপানের সম্মিলিত যুদ্ধ জাহাজের প্রধান) নেতৃত্বে পার্ল হারবারের উপর আক্রমণের মাধ্যমে দক্ষিণাঞ্চলের প্রাকৃতিক সম্পদভুক্ত এলাকা (সাধারণভাবে জাপানীদের অভিমতে ডাচ ইস্ট ইন্ডিজ এবং দক্ষিণ-পূর্ব এশিয়া) রক্ষা করার জন্য প্রাথমিকভাবে পরিকল্পনা প্রণয়ন করা হয়। এ সংক্রান্ত বিষয়ে তিনি প্রথাগত পরিকল্পনা গ্রহণ ও প্রশিক্ষণের ব্যবস্থা করেন। কিন্তু জাপান সাম্রাজ্যের নৌবাহিনীর জেনারেল স্টাফের তরফ থেকে হুমকি, নৌ সদরদপ্তর থেকে অনেক তর্ক-বিতর্কসহ তার পদত্যাগের ব্যাপারেও আলোচনা হয়। প্রাথমিকভাবে ক্যাপ্টেন মিনোরু গেন্ডার তত্ত্বাবধানে ১৯৪১ সালের বসন্তের শুরুতে আক্রমণের বিষয়ে পূর্ণাঙ্গ পরিকল্পনা বাস্তবায়নের কাজ চলতে থাকে। জাপানী আক্রমণের পরিকল্পনাবিদ ১৯৪০ সালে ব্রিটিশ বিমানবাহিনী কর্তৃক ইতালীয় নৌবহরের উপর বিমান আক্রমণের ঘটনাসমূহ নিবিড়ভাবে পর্যবেক্ষণ করেন। এর ফলে তারা পার্ল হারবারে মার্কিন নৌবহরের উপর খুবই সফল ও ব্যাপক আক্রমণ পরিচালনা করে পরিকল্পনাটির বাস্তবায়ন করতে পেরেছিল।


title: পার্ল হারবার

text: পার্ল হারবার হলো মার্কিন যুক্তরাষ্ট্রের অধিভুক্ত হওয়াই দ্বীপপুঞ্জে অবস্থিত একটি নৌ ও বিমান ঘাঁটি। সামরিক কৌশলগত দিক দিয়ে এটি অত্যন্ত গুরুত্বপূর্ণ এলাকা। ১৯৪১ সালের ৭ ডিসেম্বর দ্বিতীয় বিশ্বযুদ্ধের সময় জাপান এ অঞ্চলে আক্রমণ চালিয়ে তা দখল করে নেয়। এ আক্রমণের মাধ্যমেই যুক্তরাষ্ট্র সরাসরি দ্বিতীয় বিশ্বযুদ্ধে জড়িয়ে পড়ে। যুক্তরাষ্ট্র ১৯৪৫ সালে হিরোশিমা ও নাগাসাকিতে পারমাণবিক বোমা বিস্ফোরণ ঘটালে জাপান আত্মসমর্পণে বাধ্য হয় এবং পার্ল হারবার যুক্তরাষ্ট্রের কাছে ফিরিয়ে দেয়। বর্তমানে এটি যুক্তরাষ্ট্রের নিয়ন্ত্রণাধীনে রয়েছে। পার্ল হারবার প্রাকৃতিক ও নৈসর্গিক দৃশ্য হলেও এর সামরিক ও রাজনৈতিক গুরুত্ব অনেক বেশি। এখানে মার্কিন যুক্তরাষ্ট্র সামরিক ঘাঁটি করে প্রশান্ত মহাসাগরের ওপর নজর রাখতে সক্ষম হচ্ছে।


title: মোস্ট ওয়েলকাম

text: 'মোস্ট ওয়েলকাম' ছবিটি ঈদুল ফিতর উপলক্ষে ২০ আগস্ট ২০১২ তারিখে দেশজুড়ে বিভিন্ন হলে মুক্তি পায় এবং মুক্তির পরপরই বিপুল জনপ্রিয়তা অর্জন করে। বিশেষত তরুণসমাজে ছবিটি ব্যাপক সাড়া ফেলে দেয়। বিভিন্ন পত্রিকার তথ্যানুসারে 'মোস্ট ওয়েলকাম' ছবিটি এই ঈদে মুক্তিপ্রাপ্ত ছয়টি ছবির মধ্যে সর্বাধিক ব্যবসাসফল ছবি। নায়ক-প্রযোজক এম এ জলিল অনন্ত পত্রিকায় দেওয়া এক সাক্ষাৎকারে জানান, ছবিটি ২৩ টি হলে মুক্তি দেওয়া হয়েছে। এছাড়া দেশের বাইরেও ছবিটি মুক্তি দেওয়া হয়েছে বলে তিনি জানান। দর্শকদের বিপুল চাহিদার কারণে স্টার সিনেপ্লেক্সসহ বেশকিছু সিনেমা হল ছবিটি দ্বিতীয়বার প্রদর্শন শুরু করে। দর্শকচাহিদা বিবেচনা করে মোস্ট ওয়েলকামের কমপক্ষে আরও ১০টি প্রিন্ট বৃদ্ধির সিদ্ধান্ত নেন এম এ জলিল অনন্ত।


title: পার্ল হার্বার (চলচ্চিত্র)

text:
পার্ল হার্বার একটি মার্কিন যুদ্ধভিত্তিক চলচ্চিত্র। এটি পরিচালনা করেন মাইকেল বে, প্রযোজনা করেন জেরি ব্রুকহাইমার এবং চিত্রনাট্য লিখেন র‍্যান্ডাল ওয়ালেস। এই চলচ্চিত্রে অভিনয় করেন বেন অ্যাফ্লেক, জোশ হার্টনেট, কেট বেকিনসেল, কিউবা গুডিং জুনিয়র, টম সাইজমোর, জন ভট, কম ফিওর এবং অ্যালেক ব্যাল্ডউইন।
পার্ল হারবার আক্রমণ এর উপর ভিত্তি করে এই চলচ্চিত্রটি নির্মিত। এটি বিশ্বব্যাপী প্রায় ৪৫০ মিলিয়ন ডলার আয় করে। এটি অস্কারের চারটি ক্যাটেগরিতে মনোনয়ন পায় এবং শব্দ সম্পাদনার জন্য একটি অর্জন করে।


title: পার্ল হারবার আক্রমণ

text: পার্ল হারবার আক্রমণ ছিল ইতিহাসের একটি অপ্রত্যাশিত সামরিক অভিযান যা জাপান সাম্রাজ্যের নৌবাহিনী কর্তৃক ৭ ডিসেম্বর, ১৯৪১ সালের ভোরে (জাপানের সময়: ৮ ডিসেম্বর, ১৯৪১) হাওয়াই দ্বীপপুঞ্জের পার্ল হারবারে অবস্থিত মার্কিন যুক্তরাষ্ট্রের বিমান ও নৌ-ঘাঁটিতে আক্রমণ পরিচালিত হয়। এ আক্রমণটি জাপান সাম্রাজ্যের জেনারেল হেডকোয়ার্টারের অপারেশন জেড-এর পরিকল্পনায় "হাওয়াই অপারেশন" বা "অপারেশন এআই" নামে সমধিক পরিচিত। হাওয়াই দ্বীপে ঐ দিনটি ছিল ছুটির দিন। সেখানে আমেরিকান নৌবাহিনীর প্যাসিফিক ফ্লিটকে জাপানী নৌবাহিনীর বিরুদ্ধে আকাশসীমা অবরোধের জন্য ঘাঁটিতে নিয়ে আসা হয়েছিল।


title: পার্ল হারবার আক্রমণ

text: ২৬ নভেম্বর ১৯৪১ তারিখে জাপানী টাস্ক ফোর্স (কিডো বুতাই স্ট্রাইকিং ফোর্স) ৬টি বিমানবাহী যুদ্ধ জাহাজ - আকাগি, কাগা, সোরিয়া, হিরুও, শোকাকু এবং জুইকাকু নিয়ে উত্তর জাপানের উপকূল থেকে উত্তর-পশ্চিম হাওয়াইয়ের দিকে অগ্রসর হয়। পার্ল হারবার আক্রমণে এ বিমান পরিবাহী রণপোতগুলো ব্যবহারের পরিকল্পনা নেয় তারা। সর্বমোট ৪০৮টি এয়ারক্রাফট বা যুদ্ধবিমান পার্ল হারবার আক্রমণে ব্যবহৃত হয়। তন্মধ্যে ৩৬০টি বিমান দুই স্তরবিশিষ্ট এবং বাকি ৪৮টি বিমান প্রতিরক্ষামূলক কমব্যাট এয়ার প্যাট্রোলের (সিএপি) যা পরবর্তীতে প্রথম স্তর থেকে ৯টি যুদ্ধ বিমান যুক্ত হবে।


title: গেজ হুজ কামিং টু ডিনার

text: চলচ্চিত্রটি ১৯৬৭ সালের ডিসেম্বরে মুক্তি পায়। ৪০তম একাডেমি পুরস্কারে হেপবার্ন শ্রেষ্ঠ অভিনেত্রী এবং শ্রেষ্ঠ লেখনী (মৌলিক চিত্রনাট্য) বিভাগে, এবং ২২তম বাফটা পুরস্কারে ট্রেসি শ্রেষ্ঠ অভিনেতা ও হেপবার্ন শ্রেষ্ঠ অভিনেত্রী বিভাগে পুরস্কার লাভ করেন। এছাড়া চলচ্চিত্রটি ভেনিস চলচ্চিত্র উৎসব থেকে তিনটি বিভাগে দাভিদ দি দোনাতেল্লো পুরস্কার লাভ করে। ২০১৭ সালে "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস চলচ্চিত্রটিকে মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচিত করে।চলচ্চিত্রটি ১৯৬৮ সালের ১লা জানুয়ারি প্রেক্ষাগৃহে মুক্তি দেওয়া হয়। ১৯৮৭ সালের ১২ই ডিসেম্বরে ছবিটি মুক্তির মূল তারিখের ২০ বছর পূর্তি উপলক্ষ্যে ছবিটি ভিএইচএস ফরম্যাটে মুক্তি দেওয়া হয়। ২০০১ সালের ২২শে মে ছবিটি ডিভিডি ফরম্যাটে মুক্তি দেওয়া হয়।


title: পার্ল হারবার আক্রমণ

text: পার্ল হারবার আক্রমণের ফলে প্রশান্ত মহাসাগরীয় অঞ্চলের সকল মিত্র পক্ষের দেশগুলো প্রাথমিকভাবে ধাক্কা খায়। আরো ক্ষয়-ক্ষতির মতো ভীতিকর অবস্থার পরিবেশ সৃষ্টি করে এবং সামগ্রীকভাবে পরিস্থিতির ভীষণ অবনতি ও ঘোলাটে হয়ে উঠে। জাপান কয়েক ঘন্টা পরেই সময় পার্থক্যজনিত কারণে ৮ ডিসেম্বর ফিলিপাইনে আক্রমণ চালায়। পার্ল হারবার আক্রমণের মাত্র তিনদিন পর মালয়ের পূর্ব উপকূলে বৃটেনের রাজকীয় নৌবাহিনীর যুদ্ধজাহাজ এইচএমএস প্রিন্স অব ওয়ালস্ এবং ব্যাটল ক্রুইজার এইচএমএস রিপালস্ ডুবে যায়। এর প্রতিক্রিয়া ব্যক্ত করতে গিয়ে ব্রিটিশ প্রধানমন্ত্রী উইন্সটন চার্চিল পরবর্তীতে বলেছিলেন,


title: ড্যানিয়েল র‌্যাডক্লিফ

text: "হ্যারি পটার অ্যান্ড দ্য ফিলোজফার'স স্টোন" (যুক্তরাষ্ট্রে "হ্যারি পটার অ্যান্ড দ্য সোরসারার'স স্টোন" নামে মুক্তিপ্রাপ্ত) ছবিটি ২০০১ সালে মুক্তি পায়। প্রধান চরিত্রে অভিনয় করে র‍্যাডক্লিফ সাত অঙ্কের পারিশ্রমিক পেয়েছিলেন। কিন্তু তিনি বলেছিলেন, পারিশ্রমিকটি তাঁর কাছে "ততটা গুরুত্বপূর্ণ" ছিল না। তাঁর বাবা-মা ঠিক করেন সেই অর্থ তাঁরা র‍্যাডক্লিফের জন্যই বিনিয়োগ করবেন। ছবিটি বিপুল জনপ্রিয়তা লাভ করে এবং সমালোচকেরাও ছবিটির ইতিবাচক সমালোচনা করেন। তাঁরা র‍্যাডক্লিফের অভিনয়েরও প্রশংসা করেন: "র‍্যাডক্লিফ প্রত্যেক পাঠকের কল্পনার প্রতিমূর্তি। এমন এক তরুণ নায়ককে দেখতেও ভালো লাগে যে এতটা সুরুচিসম্পন্ন এবং কৌতহলপূর্ণ এবং যে প্রত্যেকটি সত্যিকারের আবেগের সঙ্গে যুক্ত হতে পারে, তীক্ষ্ণ বুদ্ধ থেকে গভীর পারিবারিক চাহিদার আবিষ্কারের সঙ্গে যুক্ত করতে পারে," "সান ফ্রান্সিসকো ক্রনিকল" পত্রিকায় বব গ্রেহ্যাম লিখেছিলেন।


title: অপটিক্যাল ফাইবার

text: যোগাযোগব্যবস্থায় অপটিক্যাল ফাইবার নাকি ইলেকট্রিক্যাল (বা তামা) তার কোনটি ব্যবহার করা হবে তা কিছু ছাড় এর উপর নির্ভর করে। যেসব ক্ষেত্রে উচ্চ ব্যান্ডউইডথ দরকার বা অধিক দূরত্বে তথ্য প্রেরণ করতে হলে সাধারণত অপটিক্যাল ফাইবার পছন্দনীয়। এর প্রধান সুবিধা হচ্ছে এতে তথ্যের ক্ষতি খুব কম হয়, ফলে অধিক দূরত্বে অ্যাম্পলিফায়ার বা রিপিটার ছাড়াই ব্যবহার করা যায়। এবং এর ডাটা-পরিবহন ক্ষমতা এতই বেশি যে এই ক্ষমতা পেতে হাজার হাজার ইলেকট্রিক্যাল লিঙ্ক লাগবে কেবল একটি অপটিক্যাল ফাইবারকে প্রতিস্থাপন করতে। ফাইবার তামার তুলনায় অনেক হালকা: ৭০০ কিমি টেলিযোগাযোগ তামার কেবলের ওজন ২০ টন। এই একই কেবল যদি ফাইবার দিয়ে বানানো হয় তাহলে লাগে কেবল ৭ কেজি কাঁচ। আরও সুবিধা হচ্ছে একাধিক ফাইবার পাশাপাশি অনেক দুরত্ব অতিক্রম করলেও ক্রসটক হয় না, যা কিনা কোন কোন ইলেকট্রিক কেবলের একটি সমস্যা।


title: বার্জ

text: ২০০৬ সালের ২৬ জুন, ৫৬৫-শর্ট টন (৫১৩ টিন "ক্যাপিটালিক ক্র্যাকিং ইউনিট রিএ্যাক্টর"কে ওকলাহোমার টুলসা পোর্ট অফ কাতোসা থেকে মিসেসিপাসের প্যাসাসগৌলাতে একটি শোধনাগারে পাঠানো হয়েছিল। অত্যন্ত বড় পণ্যগুলি সাধারণত ছোট খন্ডে প্রেরণ করা হয় এবং পরে তা একত্রিত করা হয়, কিন্তু একটি একত্রিত ইউনিটকে কম খরচে সরবরাহ করা হয় এবং সরবরাহকারীকে আর চালানের স্থানের (এই ক্ষেত্রে এখনও হারিক্যানন ক্যাটরিনা থেকে পুনরুদ্ধার করা হয়) উপর নির্ভরতা এড়ানো। রিয়াক্টর বা উইনিটটি ৭০০ মাইল (১,১০০ কিলোমিটার) যাত্রায়, প্রায় ৪০ মাইল (৬৪ কিমি) চূড়ান্ত বন্দর থেকে শোধনাগারে দিকে অগ্রসর হয়।


title: নেটওয়ার্ক অ্যাড্রেস ট্রান্সলেশন

text: সিসকো RAPT বাস্তবায়ন হচ্ছে পোর্ট অ্যাড্রেস ট্রান্সলেশন (পিএটি) অথবা ন্যাট ওভারলোডিং এবং একাধিক প্রাইভেট আইপি অ্যাড্রেসকে একটি পাবলিক আইপি অ্যাড্রেস এ ম্যাপ করার পদ্ধতি। একাধিক এড্রেসকে একটি একক এড্রেসে ম্যাপ করা যাবে কারণ প্রতিটি প্রাইভেট এড্রেসকে একটি পোর্ট নম্বর দ্বারা লক্ষ্য রাখা হয়। PAT অনুবাদগুলির মধ্যে পার্থক্য করার জন্য আভ্যন্তরীন গ্লোবাল আইপি এড্রেসে একক উৎস পোর্ট নাম্বার ব্যবহার করে। পোর্ট নাম্বার গুলি ১৫বিট সংখ্যার। প্রতিতা আইপি দিয়ে এড্রেস দিয়ে আভ্যন্তরীন এড্রেসের সর্বমোট সংখ্যা তাত্ত্বিক ভাবে সর্বোচ্ছ ৬৫,৫৩৬ হতে পারে যাদেরকে একটি মাত্র বাহ্যিক এড্রেসে রুপান্তর করা যেতে পারে। প্রকৃতপক্ষে, একক IP ঠিকানা বরাদ্দ করা যেতে পারে এমন পোর্ট সংখ্যা প্রায় ৪০০০। প্যাট মূল উৎস পোর্ট সংরক্ষন করতে চেষ্টা করে। যদি এই উৎস পোর্টটি ব্যবহৃত থাকে তাহলে এটার পরবর্তি প্রথম ব্যবহারযোগ্য সংখ্যাকে উপযুক্ত পোর্ট গ্রোপ যেমন ০-৫১১, ৫১২-১০২৩ অথবা ১০২৪-৬৫৫৩৫ থেকে নির্ধারন করে দেয়। যখন আর কোন পোর্ট অবশিষ্ট নেই এবং যখন একটির বেশি বাস্তবায়িত বাহ্যিক আইপি এড্রেস না থাকে তখন প্যাট তার আদি উৎস পোর্ট বন্টণের জন্য পরবর্তি আইপি এড্রেসে পরিবর্তিত হয়। যতক্ষন পর্যন্ত অব্যবহৃত পোর্ট ও বাহ্যিক আইপি এড্রেস শেষ হচ্ছে ততক্ষন পর্যন্ত এই পদ্ধতি চলতে থাকে।


title: বোধি লিনাক্স

text:
বোধি লিনাক্সের ন্যূনতম সিস্টেম রিকোয়ারমেন্ট হলো ১২৮ এমবি র‍্যাম, ২জিবি খালি জায়গা হার্ড
ডিস্কে এবং ৩০০ মেগাহার্টজ প্রসেসর। পিজিক্যাল এড্রেস এক্সপ্যানশান সাপোর্ট করা বা না করা উভয় ৩২ বিট প্রসেসরই একইভাবে সাপোর্ট করে। দুটো বোধি সংস্করণের মূল তফাৎ হলো, একটিতে তূলনামূলক পুরোনো লিনাক্স কার্নেল সংস্করণ ব্যবহার করা হয়। এনলাইটেনমেন্ট ডিআর১৭-ভিত্তিক ফোর্ক মকশা ডেস্কটপ ব্যবহারের মাধ্যমে হাই-এন্ড কম্পিউটার হার্ডওয়্যার ছাড়াই উন্নত ডেস্কটপ এফেক্ট ও এনিমেশন প্রদান করে। এনলাইটেনমেন্ট উইন্ডো ম্যানেজার ও শুধুমাত্র বোধি লিনাক্সের জন্যে উন্নীত হাতিয়ারগুলো সি ও পাইথনে লেখা।


title: উৎক্ষেপক যান

text: উৎক্ষেপক যান প্রায়ই একটি নির্দিষ্ট কক্ষপথ পর্যন্ত ভর বহন করতে পার এবং উৎক্ষেপক যানকে ভর পরিমাণ দ্বারা শ্রেণীবদ্ধ করা হয়। উদাহরণস্বরূপ, একটি প্রোটন রকেট ২২,০০০ কিলোগ্রাম (৪৯,০০০ পাউণ্ড) কম ভর পৃথিবীর কক্ষপথে (LEO) উত্তোলন করতে পারে। উৎক্ষেপক যান তাদের পর্যায়ে সংখ্যা দ্বারা চিহ্নিত করা হয়। অনেকগুলি রকেটে পাঁচটি ধাপ সফলভাবে চালু করা যায়, এবং বেশ কয়েকটি পর্যায়-থেকে-কক্ষপথের জন্য নকশা করা হয়। উপরন্তু, উৎক্ষেপক যানগুলি প্রায়ই উচ্চতর জোড়, সাধারণত অন্যান্য ইঞ্জিনগুলির সাথে জ্বলজ্বলে সরবরাহকারী সহায়তাকারী সরবরাহ করে। বুস্টার অবশিষ্ট ইঞ্জিন ছোট হতে পারে, বৃহত পেলোডার অনুমোদন করার জন্য পরবর্তী পর্যায় হল বার্নাউট ভর হ্রাস।


title: আইপ্যাড প্রো

text: আইপ্যাড প্রো এর ৯.৭ ইঞ্চি সংষ্করন একটি রেকর্ড সেট মধ্যে সব বর্তমানে মুক্তি ট্যাবলেট পরীক্ষিত রঙ সঠিকতা, পর্দা নমোনিয়, শিখর উজ্জ্বলতা, বিপরীতে রেটিং উচ্চ পরিবেষ্টিত আলো এবং ক্ষুদ্রতম রঙ প্রকরণ, কিন্তু আইপ্যাড প্রো ১২. ইঞ্চি সংস্করণ পরীক্ষিত থাকার ভাল বিপরীতে অণুপাত অন্ধকারে. সত্ত্বেও অ্যাপল বিজ্ঞাপন ট্যাবলেট হিসাবে পিসি প্রতিস্থাপন অধিকাংশ সমালোচক লক্ষনীয় যে, এখনও এটি প্রতিস্থাপন করতে পারবেন না, একটি ল্যাপটপ চলমান মাইক্রোসফট উইন্ডোজ অপারেটিং সিস্টেম.


title: মহাকাশ যানের মুখ্য ইঞ্জিন

text: "লো-প্রেসার অক্সিডাইজার টার্বোপাম্প (এলপিওটিপি)" একটি অ্যাক্সিয়াল ফ্লো পাম্প যা প্রায়  ৫,১৫০ আর পি এম এ চলে "হাই-প্রেসার অক্সিডাইজার টার্বোপাম্পে"র উচ্চ-চাপ যুক্ত তরল অক্সিজেনে চালিত ছয় ধাপ বিশিষ্ট টারবাইনের দ্বারা। এটি তরল অক্সিজেনের চাপ ০.৭ থেকে ২.৯ "মেগা প্যাসকেলে" (১০০-৪২০ "পিএসআই") বাড়িয়ে দেয়, "এইচপিওটিপি" তে "এলপিওটিপি" হতে আসা প্রবাহকে। ইঞ্জিন চলার সময়, চাপ বৃদ্ধি প্রক্রিয়া "এইচপিওটিপি" কে উচ্চগতিতে কোন সৃষ্টি ছাড়াই চালায়। এলপিওটিপি এর মাপ প্রায় ৪৫০X৪৫০ মি.মি.(১৮X১৮ ইঞ্চি), যুক্ত থাকে  দাহ্য জ্বালানী নির্গমনের ঝাঝাড়ি অংশের সাথে এবং ঊৎক্ষেপণ অংশের উপর বসিয়ে মজবুত অবলম্বনের সাথে যুক্ত করা হয়।


title: গণপরিবহন

text: বেশিরভাগ পাবলিক ট্রান্সপোর্ট সিস্টেম সময়সীমা / নির্ধারিত সময়ের সাথে স্থির রুটগুলির সাথে চালিত হয়, যা সর্বাধিক ঘন ঘন পরিষেবা (যেমন: "প্রত্যেক ১৫ মিনিট" দিনের কোনও নির্দিষ্ট সময়ের জন্য নির্ধারণ করা হয়)। যাইহোক, অধিকাংশ গণপরিবহনের মধ্যে রয়েছে অন্যান্য উপায়, যেমন ট্রেন চলাচলের জন্য যাত্রীদের যাত্রা বা বাস চলাচলের সুবিধা। বিশ্বের অনেক অংশে ট্যাক্সি পরিষেবা অফারের চাহিদাগুলি ভাগ করে নিয়েছে, যা নির্দিষ্ট গণপরিবহনের সাথে প্রতিদ্বন্দ্বিতা করতে পারে, বা তাদের প্রশংসা করতে পারে, যাত্রীদেরকে ইন্টারচেঞ্জের মাধ্যমে নিয়ে আসতে। প্যারাট্রান্সিট কখনও কখনও নিম্ন চাহিদাগুলির ক্ষেত্রে এবং "ডোর-টু-ডোর" পরিষেবা প্রয়োজন এমন লোকদের জন্য ব্যবহৃত হয়।


title: গ্লোবাল সিস্টেম ফর মোবাইল কমিউনিকেশন্‌স

text:
জিএসএমের সবচেয়ে প্রচলিত ফ্রিকোয়েন্সি হচ্ছে প্রাইমারি জিএসএম ৯০০ । এই ফ্রিকোয়েন্সিতে মোট ১২৪ টি নির্দিষ্ট রেডিও তরংঙ্গ আছে যা ১,২,৩ ... ... ১২৪ এইভাবে নম্বরকরন করা হয়েছে। এই নির্দিষ্ট নম্বরকে ARFCN বলা হয়। ARFCN জানা থাকলে সূত্র অনুযায়ী ফ্রিকোয়েন্সি বের করা যায়। যেমন, সূত্র অনুযায়ী ARFCN = ৫৬ হচ্ছে ৯০১.২ MHz ফ্রিকোয়েন্সি।
১২৪ টি রেডিও তরংঙ্গ এর প্রতিটি ২০০KHz দ্বারা বিভক্ত, তার মানে, ৯০১.২ এর পরবর্তী রেডিও তরংঙ্গ হবে ৯০১.৪ এবং এর ARFCN মান হবে ৫৭।


title: অগ্নি-৫

text: ভবিষ্যতে, অগ্নি-৫ একাধিক স্বাধীনভাবে লক্ষ্য নির্ধারনযোগ্য পুনর্নবীকরণ যানবাহন (এমআইআরভি) সমন্বিত হবে বলে আশা করা হচ্ছে, প্রতিটি ক্ষেপণাস্ত্র ২-১০ টি পৃথক পারমাণবিক ওয়ারহেড বহন করতে সক্ষম। প্রতিটি ওয়ারহেড দ্বারা কয়েক কিলোমিটারের দূরত্বে পৃথক পৃথক লক্ষ্য নির্ধারণ করা যাবে; বিকল্পভাবে, দুই বা ততোধিক ওয়ারহেড দ্বারা এক লক্ষ্যে আঘাত করা যাবে। ডিআরডিও সূত্র জানায়, একটি এমআইআরভি পেলোড উল্লেখযোগ্যভাবে ভারী হবে, কারণ এতে বেশ কয়েকটি পারমানবিক ওয়ারহেড রয়েছে, যার মধ্যে প্রত্যেকে ৪০০ কিলোগ্রাম ওজনের। একটি ৫টি-ওয়ারহেড এমআইআরভি এর ওজন হবে দুই টন।


title: কলকাতা

text: কলকাতা শহরের সাংগীতিক ঐতিহ্য সুপ্রাচীন। অষ্টাদশ শতাব্দীর শেষার্ধ থেকেই বাংলার বিভিন্ন প্রান্ত এমনকি বহির্বঙ্গ থেকেও বহু বিশিষ্ট সংগীতস্রষ্টা ও গায়ক কলকাতায় এসে বসতি স্থাপন করেন। এর ফলে অষ্টাদশ-ঊনবিংশ শতাব্দীতে বাংলা গানে একটি বিশেষ কলকাতা-কেন্দ্রিক ধারার সৃষ্টি হয়, যা অধুনা "পুরাতনী" নামে পরিচিত। এই সময়কার সর্বাপেক্ষা জনপ্রিয় এবং উল্লেখযোগ্য সংগীতস্রষ্টা-গায়ক হলেন বাংলা টপ্পাসংগীতের জনক রামনিধি গুপ্ত (নিধুবাবু); তাঁর রচিত টপ্পাগান আজও জনপ্রিয়। নিধুবাবুই বাংলায় প্রথম দেশাত্মবোধক গান "নানান দেশে নানান ভাষা, বিনে স্বদেশীয় ভাষা মিটে কি আশা"-র রচয়িতা। সেযুগের অন্যান্য বিশিষ্ট সংগীতস্রষ্টা-গায়কেরা হলেন রাম বসু, হরু ঠাকুর, গোপাল উড়ে, রূপচাঁদ পক্ষী, শ্রীধর কথক প্রমুখ। ঊনবিংশ শতাব্দীর শেষভাগে বাংলা গানে জোড়াসাঁকো ঠাকুরবাড়ি ও ব্রহ্মসংগীতের অবদানও অনস্বীকার্য। কলকাতার জনসমাজে কবিগান, তরজা, আখড়াই-হাফ আখড়াই, টপ্পা প্রভৃতি গানের বিশেষ জনপ্রিয়তা ছিল।


title: টপ্পা গান

text:
টপ্পা গান কলকাতা অঞ্চলের একটি লৌকিক গান। এটি পাঞ্জাব অঞ্চলের মূল গানের সাথে মিল থাকলেও বাংলায় এটি রাগাশ্রয়ী গান হিসেবে পরিচিত। রামনিধি গুপ্ত (নিধু বাবু) এর উদ্ভাবক বলে পরিচিত। অষ্টাদশ শতকের শেষভাগে পাঞ্জাব অঞ্চলের লোকগীতি টপ্পা গানের প্রচলন শুরু হয়। প্রধানত উটের গাড়ি চালকের মুখেই টপ্পা গান বেশি শোনা যেত। শোরী মিয়া (১৭৪২-১৭৯২) নামে একজন সঙ্গীতজ্ঞ টপ্পা গানগুলোকে সাঙ্গিতিক আদর্শে সাজিয়ে সম্পূর্ণ আলাদা একটি গায়ন পদ্ধতি উদ্ভাবন করেন। এ পদ্ধতি অনুসরণ করে রামনিধি গুপ্ত বা নিধু বাবু (১৭৪১-১৮৩৯) বাংলা টপ্পা রচনা করেন। এখানেই ভারতীয় বা হিন্দুস্থানী রাগসঙ্গীতের ধারার সঙ্গে বাংলা রাগসঙ্গীত চর্চা যুক্ত হয়। পরবর্তীতে টপ্পাকার কালীমির্জা (১৭৫০-১৮২০), বাংলা ভাষায় ধ্রুপদ রীতির প্রবর্তক রামশংকর ভট্টাচার্য (১৭৬১-১৮৫৩) এবং বাংলা ভাষায় খেয়াল রচয়িতা রঘুনাথ রায় (১৭৫০-১৮৩৬) বাংলা গানকে আরও সমৃদ্ধ করে হিন্দুস্থানী রাগসঙ্গীতের ধারার সঙ্গে যুক্ত করেন। টপ্পার উৎপত্তি কখন এবং কিভাবে শুরু হয়েছিল, তা নিয়ে নানা রকমের গল্প আছে। A.F. Strangways তাঁর Music of India গ্রন্থে– পাঞ্জাবের উট চালকদের লোকগান থেকে টপ্পার উৎপত্তি। কিন্তু অনেকেই এই কথা মানতে রাজি নন। তবে আদি টপ্পাতে পাঞ্জাবি ভাষার আধিক্য রয়েছে। এই বিচারে বলা যায়, পাঞ্জাবের লোকগীতি থেকে এই গানের সূত্রপাত ঘটেছিল। হয়তো অন্যান্য পেশার মানুষের সাথে উটচালকরা এই গান গাইতেন। কাপ্তেন উইলার্ভকে উদ্ধৃতিকে অনুসরণ করে রাজ্যেশ্বর মিত্র তাঁর বাংলার গীতিকার ও বাংলা গানের নানা দিক গ্রন্থের টপ্পার উৎস সম্পর্কে লিখেছেন–
‘টপ্পা ছিল রাজপুতনার উষ্ট্র চালকদের গীত। শোনা যায়, মধ্যপ্রাচ্য থেকে যেসব বণিক উটের পিঠে চেপে বাণিজ্য করতে আসত, তারা সারারাত নিম্নস্বরে টপ্পার মতো একপ্রকার গান গাইতে গাইতে আসত। তাদের গানের দানাদার তানকেই বলা হতো ‘জমজমা’। আসলে জমজমা শব্দে ‘দলবদ্ধ উষ্ট্র’ বোঝায়। সাধারণভাব উষ্ট্রবিহারিদের গানও এই শব্দের আওতায় এসে গেছে। লাহোরে উট বদল হতো। এই লাহোর থেকেই টপ্পার চলটি ভারতীয় সংগীতে অনুপ্রবিষ্ট হয়েছে।’


title: টপ্পা গান

text: উত্তর ভারতীয় সঙ্গীতে অর্ধ-শাস্ত্রীয় সঙ্গীত হিসেবে টপ্পা একটি বিশেষ স্থান দখল করে আছে। সংস্কৃত লম্ফ শব্দ রূঢ়ারার্থে হিন্দুস্থানি সঙ্গীত গৃহীত হয়েছিল। এর অর্থ সংক্ষেপ্ত। খেয়াল বা ধ্রুপদের সংক্ষিপ্তরূপ হিসেবে হিন্দিতে 'টপা' শব্দ গৃহীত হয়েছিল। পরবর্তী সময়ে এই শব্দটি দাঁড়ায় টপ্পা।


title: কবিগান

text: একাধিক সংখ্যক কবিয়াল বা কবিওয়ালা জনপ্রিয়তা ও খ্যাতি অর্জন করেছিলেন। অষ্টাদশ থেকে বিংশ শতাব্দীর মধ্যবর্তীকালে কেবলমাত্র বীরভূম জেলাতেই শ তিনেক খ্যাতনামা কবিয়াল বিদ্যমান ছিলেন। এঁদের মধ্যে সর্বাপেক্ষা প্রাচীন কবিয়াল ছিলেন গোঁজলা গুঁই (আনু. ১৭০৪ - ?)। তাঁর রচিত একটিমাত্র গান ঈশ্বরচন্দ্র গুপ্ত সংগ্রহ করতে পেরেছিলেন। খুব সম্ভবত তিনি পেশাদার কবির দল গঠন করতে পেরেছিলেন। টপ্পা রীতিতে ও টিকারা-সংগীতে কবিগান করতেন। তাঁর শিষ্য লালু–নন্দলাল, কেষ্টা মুচি, রঘুনাথ দাস ও রামজি থেকেই অষ্টাদশ শতাব্দী এবং পরবর্তীতে বিখ্যাত কবিয়ালদের উদ্ভব হয়। শোনা যায় রঘুনাথ দাস দাঁড়া-কবির প্রবর্তক। ঊনবিংশ শতাব্দীর কলকাতার বিখ্যাত কবিয়ালরা ছিলেন হরু ঠাকুর (১৭৪৯–১৮২৪), নিতাই বৈরাগী (১৭৫১–১৮২১), রাম বসু (১৭৮৬–১৮২৮), ভোলা ময়রা ও অ্যান্টনি ফিরিঙ্গি।


title: এনরিকে সান্তোস দিসেপোলো

text: তিনি কিছু গান রচনা করেন যা খুব কম সফলতা পায়। এ সময়ে ‘কু ভাচাচে’ জনপ্রিয় গানটি প্রাচীন লানফার্দো ভাষার শব্দগুচ্ছ প্রয়োগে ব্যাপক জনপ্রিয়তা অর্জন করে। ১৯২৮ সালে বিখ্যাত শিল্পী আজুসেনা মাইজানি তাঁর রচনায় ‘ইস্তা নচে মি এমবোরাকো’ গানটি প্রদর্শন করলে চূড়ান্ত সফলতা তাঁর দুয়ারে ধরা দেয়। এ গান প্রদর্শনের পর এ ট্যাঙ্গোটির সুর দেশের সর্বত্র ছড়িয়ে পড়ে ও তাঁকে জনপ্রিয় করে তোলে। ঐ বছরের শেষদিকে অভিনেত্রী ও গায়িকা তিতা মেরেল্লো (Tita Merello) ‘কু ভাচাচে’ গানকে পুণরায় সামনে নিয়ে আসেন। তিনি একে একইভাবে জনপ্রিয় করে তুলেন ‘এস্তা নচে মি এমবোরাকো’ নাম দিয়ে। এককথায় ১৯২৮ সালটি তাঁর সেরা সময় ছিল।


title: রামপ্রসাদ সেন

text:
রামপ্রসাদের পদাবলি আজও বাংলায় জনপ্রিয়।
কালীপূজার সময় এই গানগুলি নিয়মিত গাওয়া হয়। গবেষক সোমা চক্রবর্তী লিখেছেন, তাঁর গান আজও "বেতারে সম্প্রচারিত হয় এবং কলকাতার পথেঘাটে আবালবৃদ্ধবণিতা, ব্যবসায়ী, পণ্ডিত, নিরক্ষর, সন্ন্যাসী, গৃহস্থ ও যুবকেরা তাঁর গান গেয়ে থাকেন।" ধনঞ্জয় ভট্টাচার্য, পান্নালাল ভট্টাচার্য, রামকুমার চট্টোপাধ্যায়, অজয় চক্রবর্তী প্রমুখ শিল্পীরা রামপ্রসাদী গানের বিশিষ্ট গায়ক। আজও এই গানের সহজ সরল সুরে মুগ্ধ হয়ে অনেকে অশ্রুবিসর্জন করে থাকেন।


title: টপ্পা গান

text: 2. বৈষ্ণবচরণ বসাক, বিশ্বসঙ্গীত, - “টপ্পার সৃষ্টি প্রধানত স্ত্রীকন্ঠের জন্যই হইয়াছিল। প্রবাদ আছে উহা আফগানিস্থান হইতে অন্মদেশে আনীত হয়। পরে এদেশে উৎকর্ষ লাভ করিয়াছে। টপ্পার বাক্যবিন্যাস অধিকাংশই প্রেমবিষয়ক। ইহার তাল সকল অপেক্ষাকৃত লঘু। দোষ এই যে রাগরাগিণীর শুদ্ধতা সর্বসময় রক্ষিত হয় না। গিটকিরীই টপ্পার সর্বস্ব …… টপ্পার তাল সকল অতি ক্ষিপ্র …… টপ্পার সুরে রাগরাগিনী প্রকাশের বিশেষ কোনো যত্ন নাই, কেবল তাহাদের ছায়া থাকিলেই যথেষ্ট, কাজেই টপ্পা মিষ্ট লাগে।”


title: উৎপলা সেন

text: উৎপলা সেন (জ. ঢাকা, ১২ মার্চ, ১৯২৪ - মৃ. কলকাতা ১৩ মে, ২০০৫) বিংশ শতাব্দী বাংলা গানের একজন প্রধান গায়িকা। বাঙলা গানের সোনালী যুগে প্রেম এবং বিরহের গানে একটি বিশিষ্ট বিষাদের সুর তিনি ধরেছেন তার গানে। স্বামী সতীনাথ মুখোপাধ্যায়, হেমন্ত মুখোপাধ্যায় এবং অন্য গায়কদের সাথে অনেক জনপ্রিয় ডুয়েটও গেয়েছেন।


title: রামনিধি গুপ্ত

text:
রামনিধি গুপ্ত (ইংরেজি: Ramnidhi Gupta) (১৭৪১-১৮৩৪) সাধারণত নিধু বাবু নামে পরিচিত, বাংলা টপ্পা সঙ্গীতের একজন মহান সংস্কারক। তাঁর পূর্ব পর্যন্ত টপ্পা এক ধরণের অরুচিকর গান হিসেবে বিবেচিত হতো । তাঁর গানের ভক্তরা অধিকাংশই সেকালের ধনাঢ্য সম্ভ্রান্ত ছিলেন। পরবর্তীকালে, ভগিনী নিবেদিতা তাঁর লেখা গানের প্রভূত প্রশংসা করেছিলেন।তিনি উত্তর কলকাতার কুমারটুলি অঞ্চলে জন্মগ্রহণ করেন। সেখানেই তিনি জনৈক ইংরেজ পাদ্রীর কাছে ফার্সি ও ইংরেজি শেখেন এবং সংগীত চর্চা শুরু করেন। তিনি কিছুদিন ইস্ট ইন্ডিয়া কোম্পানীর অধীনে ও পরে ছাপরা অঞ্চলের কালেক্টরি অফিসে কেরানি হিসেবে চাকরি করেন। এই স্থানে তিনি কিছুদিন একজন মুসলিম ওস্তাদের (সারি মিঞা) নিকট সঙ্গীতের তালিম নেন। কিন্তু কয়েকদিন পর তিনি স্বাধীনভাবে হিন্দী সঙ্গীতকে বাংলা ভাষায় অনুবাদ করতে শুরু করেন। ১৭৯৪ খ্রিষ্টাব্দে তিনি চাকরিতে ইস্তফা দিয়ে ছাপরা থেকে কলকাতায় ফিরে আসেন। ১৮০৪ সালে তিনি ভারতীয় শাস্ত্রীয় সঙ্গীত সাধনার উদ্দেশ্যে একটি আখড়া স্থাপন করেন। কুলুইচন্দ্র সেন প্রবর্তিত আখড়াই গান সংশোধন করে এখানে তিনি নতুন পদ্ধতিতে সঙ্গীত শিক্ষা দিতেন । এই সময় রচিত তাঁর আখড়াই গান ও টপ্পা গানের জন্য তিনি বিখ্যাত হন। তাঁর কোনও কোনও টপ্পায় সংস্কৃত 'অমরুশতক' -এর ছায়া পরিলক্ষিত হয়। তাঁর একটি গীতিকা সংকলনের নাম 'গীতিরত্ন' (১৮৩৭)। তাঁর সমসাময়িক জেমস লংয়ের বর্ণনানুসারে তিনি তাঁর শ্রেষ্ঠ গানগুলি মদ্যপ অবস্থায় রচনা করেছিলেন।
নিধুবাবু রচিত মানবীয় প্রেমের গানগুলি বিয়োগান্ত করুণা ও স্বতঃসিদ্ধ কবিতায় সার্থকতা লাভ করেছে -


title: টপ্পা গান

text:
বাংলা টপ্পার আদি পুরুষ কালী মীর্জা। ১৭৮০-৮১ খ্রিষ্টাব্দের দিকে তিনি সঙ্গীত শিক্ষা শেষে বাংলাদেশে প্রত্যাবর্তন করেন। তিনি হুগলিতে এসে বসবাস শুরু করেন। এখানেই তিনি বাংলা টপ্পা গানের চর্চা শুরু করেন। তিনি একাধারে গীতিকার, সুরকার এবং গায়ক ছিলেন। তিনি নিধুবাবুর অনেক আগে থেকে বাংলা টপ্পার প্রচলন করেন। উল্লেখ্য, ছাপরা থেকে কলকাতায় ফিরে নিধুবাবু বাংলা টপ্পা শুরু করেন ১৭৯৪ খ্রিষ্টাব্দে। সময়ের নিরিখে বাংলা টপ্পার আদি পুরুষ বলতে কালী মির্জাকে বিবেচনা করা হয়।
বাংলা টপ্পা জলপ্রিয়তা লাভ করেছিল রামনিধি গুপ্ত তথা নিধুবাবু'র সূত্রে। ১৭৭৬ খ্রিষ্টাব্দে তিনি সরকারী রাজস্ব আদায় বিভাগে চাকরি লাভ করেন। এই বৎসরেই তিনি বিহারের ছাপরা জেলার কালেক্টর অফিসে দ্বিতীয় কেরানি হিসেবে কাজ শুরু করেন। ছাপরাতে তিনি প্রথম তিনি এক ওস্তাদের কাছে রাগ সঙ্গীতের তালিম নেওয়া শুরু করেন। পরে ছাপরা জেলার রতনপুরা গ্রামের ভিখন রামস্বামীর মন্ত্র শিষ্য হন। এই সময় তিনি উত্তরভারতের বিভিন্ন ধরনের গানের সাথে পরিচিত হয়ে উঠেন এবং বিভিন্ন সঙ্গীতশিল্পীদের কাছে রাগ সঙ্গীত শেখেন। এই সময় লক্ষ্ণৌ অঞ্চলে শোরী মিঞা'র টপ্পা জনপ্রিয় হয়ে উঠেছিল। বিভিন্ন শিল্পীদের মাধ্যমে তিনি সম্ভবত ওই টপ্পার সাথেও তাঁর পরিচয় ঘটেছিল। ১৭৯৪ খ্রিষ্টাব্দে তিনি ছাপরা থেকে কলকাতায় ফিরে আসেন। কলকাতায় ফিরে তিনি শোভাবাজারে একটি আটচালা ঘরে সঙ্গীতের বসানো শুরু করেন। এই ঘরে প্রতিরাত্রে নিধুবাবু'র গানের আসর বসতো। এই আসরেই তিনি আনুষ্ঠানিকভাবে টপ্পার সূচনা করেন তিনি। পরে এই আসরের আয়োজন হতো বাগবাজারের রসিকচাঁদ গোস্বামীর বাড়িতে। এই সকল আসরের ভিতর দিয়ে রামনিধি গুপ্ত-এর গান হয়ে যায় নিধুবাবু'র গান বা নিধুবাবু'র টপ্পা।
কালী মীর্জা এবং নিধুবাবুর পরে বাংলা টপ্পাকে সচল রাখেন শ্রীধর কথক। শ্রীধর সযত্নে কালী মীর্জা এবং নিধুবাবুর টপ্পাকে ধারণ করতে সক্ষম হয়েছিলেন। তবে তাঁর গানে নিধুবাবুর প্রভাবই বেশি।
এরপর পশ্চিমা টপ্পা শিখে বাংলা টপ্পার জগতে আসেন মহেশচন্দ্র মুখোপাধ্যায়। সঙ্গীতে তাঁর অসাধারণ দখলের কারণে তিনি মহেশ ওস্তাদ নামে খ্যত হয়েছিলেন। মহেশচন্দ্র ১৮৫০-১৯০০ খ্রিষ্টাব্দ পর্যন্ত তাঁর বাংলা টপ্পাকে সজীব করে রেখেছিলেন। এরপরে শ্রী রামকুমার চট্টোপাধ্য়ায় (১৯২১-২০০৯) ছিলেন টপ্পা সঙ্গীতের শেষ জনপ্রিয় গায়ক।


title: আইজাক নিউটন

text: নিউটন দ্বিপদী উপপাদ্যের একটি সাধারণ রুপ উদ্ভাবনের জন্য বিখ্যাত। এই রুপটি যেকোন ঘাতের জন্য প্রযোজ্য হয়। এছাড়াও নিউটন আবিষ্কার করেন: নিউটনের আইডেনটিটি, নিউটনের পদ্ধতি, শ্রেণীবিন্যাসকৃত ঘনতলীয় বক্র (দ্বিচলবিশিষ্ট তিন মাত্রার বহুপদী)। তিনি সসীম পার্থক্যের তত্ত্বের উপর গুরুত্বপূর্ণ অবদান রাখেন, প্রথম ব্যক্তি হিসেবে fractional indice ব্যবহার করেন এবং দিওফান্তিন সমীকরণ প্রমাণ করার জন্য স্থানাংক জ্যামিতি প্রয়োগ করেন। নিউটন লগারিদমের মাধ্যমে হারমোনিক ধারার আংশিক সমষ্টির আনুমানিক মান নির্ণয় করেন যা অয়লারের যোগফল সূত্রের পূর্বসূরী হিসেবে চিহ্নিত হয়ে থাকে। তিনিই প্রথম আত্মবিশ্বাসের সাথে power series ব্যবহার করেন এবং একে revert করেন। এছাড়া পাই-এর জন্য একটি নতুন সূত্র আবিষ্কার করেন।


title: জর্জ স্মিথ (রসায়নবিদ)

text: তিনি দশা প্রদর্শনীর কাজের জন্য বিখ্যাত। এটা হচ্ছে এমন একপ্রকার কৌশল যার মাধ্যমে সুনির্দিষ্ট প্রোটিনের জেনেটিক কোড কৃত্রিমভাবে ব্যাকটেরিওফেজের কোট প্রোটিন জিনে প্রবেশ করানো হয়। এর ফলে সেই প্রোটিন ব্যাকটেরিওফেজের বাইরেও প্রদর্শিত হয়। স্মিথই প্রথম ১৯৮৫ সালে এই কৌশলকে প্রথম বর্ণনা করেন। তিনি ২০১৮ সালে এই কাজের জন্য গ্রেগ উইন্টার ও ফ্রান্সিস আর্নল্ডের সাথে একত্রে রসায়নে নোবেল পান।


title: ডেরেক আন্ডারউড

text: ১৯৬০-এর দশকের শেষদিকে খেলোয়াড়ী জীবন শুরু করেন। এরপর দূর্দাণ্ড প্রতাপে এক দশকেরও অধিককাল বিশ্বের অন্যতম সেরা স্পিন বোলারের মর্যাদা লাভ করেছেন। ধ্রুপদী স্পিনার না হবার ফলে আন্ডারউড মিডিয়াম পেস বোলিংয়ে পারদর্শী ছিলেন তিনি। প্রায়শঃই সিমিংয়ের অনুপযোগী ইংরেজ উইকেটে দক্ষতা দেখান। এরফলে তিনি ‘ডেডলি’ ডাকনামে পরিচিতি পান। পরিসংখ্যানগতভাবে তিনি ইংল্যান্ডের ছাতা হিসেবে কাজ করেছেন বিশেষভাবে বৃষ্টির দিনগুলোয়। তাঁর ইনসুইং বলে ব্যাটসম্যানগণ লেগ বিফোরের ফাঁদে ধরা পড়তেন। এছাড়াও তিনি ধারাবাহিকভাবে নিখুঁতভাবে বোলিং করে দারুণ জনপ্রিয়তা পান।


title: টমাস আলভা এডিসন

text: এডিশন ইতিহাসের অতিপ্রজ বিজ্ঞানীদের অন্যতম একজন বলে বিবেচিত, যার নিজের নামে ১,০৯৩টি মার্কিন পেটেন্টসহ যুক্তরাজ্যে, ফ্রান্স এবং জার্মানির পেটেন্ট রয়েছে। গণযোগাযোগ খাতে বিশেষ করে টেলিযোগাযোগ খাতে তার বহু উদ্ভাবনের মাধ্যমে তার অবদানের জন্য তিনি সর্বস্বীকৃত। যার মধ্যে একটি স্টক টিকার, ভোট ধারনকারী যন্ত্র, বৈদ্যুতিক গাড়ির ব্যাটারী, বৈদ্যুতিক শক্তি, ধারনযোগ্য সংগীত এবং ছবি। এসব ক্ষেত্রে উন্নতি সাধনকারী তাঁর কাজগুলো তাঁকে জীবনের শুরুর দিকে একজন টেলিগ্রাফ অপারেটর হিসেবে গড়ে তোলে। বাসস্থান, ব্যবসায়-বানিজ্য বা কারখানায় বিদ্যুৎ শক্তি উৎপাদন ও বন্টনের ধারনা এবং প্রয়োগ দুটিই এডিসনের হাত ধরে শুরু হয় যা আধুনিক শিল্পায়নের একটি যুগান্তকারী উন্নতি। নিউইয়র্কের ম্যানহাটন দ্বীপে তাঁর প্রথম বিদ্যুত কেন্দ্রটি স্থাপিত হয়।


title: আর্মাগেডন ২০০৬

text: সেপ্টেম্বরের ৮ তারিখে মি. কেনেডি স্ম্যাকডাউনে ঘোষনা করে যে, সে তার নিজের জন্য একজন নতূন প্রতিপক্ষ খুঁজছে। এমন কাউকে তার দরকার যাকে সে কখনো মোকাবেলা করেনি।ম্যানেজার থিওডোর লং তাকে দি আন্ডারটেকার এর কথা জানায়। ২০০৬ সালের অক্টোবরে অণুষ্ঠিত 'নো মার্সি'তে তাদের দুজনের মধ্যে একটি ম্যাচ অণুষ্ঠিত হয় যেখানে কেনেডি আন্ডারটেকারকে পরাজিত করে। পরের মাসে অণুষ্ঠিত সারভাইভার সিরিজে আন্ডারটেকার ২য় বারের মত কেনেডির কাছে পরাজিত হয়। ডিসেম্বরের ১ তারিখে অণুষ্ঠিত ডাব্লিউডাব্লিউই স্ম্যাকডাউনএ যখন আন্ডারটেকার এবং এমভিপির মধ্যে ম্যাচ হচ্ছিল তখন মার খেয়ে এমভিপি রিং এরিনা থেকে পালাচ্ছিল।কিন্তু কেনেডি তাকে বাধা দেয় এবং ফেরত পাঠানোর চেষ্টা করলে কেনেডিকেই ফাইট রিঙ এ পাঠিয়ে দেয়।আন্ডারটেকার তখন কেনেডির মুখে লাথি মারে।এদিকে পলয়নরত এমভিপিকে "ডেমন কেন" আক্রমণ করে।  পরবর্তীতে কেনেডি যখন রিং এ ছিল তখন  একটি শবাধারবাহী গাড়ী আসে এরিনাতে।কিছুক্ষন পড়ে হঠাত করেই শবাধারবাহী গাড়ির ভিতর থেকে দি আন্ডারটেকার বের হয়ে আসে।তাকে দেখে কেনেডি সেখান থেকে পালিয়ে যায়।তার কিছুক্ষন পরেই ডেমন কেনের সাথে কেনেডির ম্যাচ চলাকালীন  এমভিপি অবৈধভাবে হস্তক্ষেপ করলে ডেমন কেন কে জয়ী ঘোষনা করা হয়। ডিসেম্বরের ১৫ তারিখে  স্ম্যাকডাউনে ডেমন কেন এবং আন্ডারটেকার এর সাথে কেনেডি ও এমভিপি মুখোমুখি হয়।একপর্যায়ে কেনেডি , ডেমন কেনকে করিডরে ফেলে দিয়ে শবাধারবাহী গাড়ির ড্রাইভিং সিটে বসে এবং তাকে গাড়ি চাপা দেওয়ার হুমকি দেয়।কিন্তু আন্ডারটেকার তাকে রক্ষা করে।


title: দি এক্সপেরিয়েন্সড ইংলিশ হাউজকিপার

text: অভিজ্ঞ ইংলিশ হাউজকিপারের ধারণা র‍্যাফল্ড কতটা বিখ্যাত করেছিলেন তা একটি উদাহরণ থেক স্পষ্ট বোঝা যায়। "দি ক্রিটিকাল রিভিউ" ১৮১২ সালে লেখে যে, "আইসল্যান্ডে ডিনার টেবিল আয়োজন একটু সমস্যার মধ্যে পড়ে, তখন অভিজ্ঞ ইংরেজ গৃহকর্মীরা নিজেদের আড়ম্বরপূর্ণ দক্ষতা দেখানোর সুযোগ পান। কাপড়ের উপর প্লেট, একটি ছুড়ি ও কাঁটা চামচ, একটি ওয়াইন গ্লাস এবং রক্তবর্ণ মদের বোতল ছাড়া কিছু দেওয়া ছিল না। জমকালো সিল্ভারের টপ পড়া বৃহৎ এবং সুদর্শন ব্যক্তি ছাড়া প্রত্যেক অতিথির জন্য এমন আয়োজন ছিল।"


title: মনস্তাত্ত্বিক যুদ্ধবিগ্রহ

text: দ্বিতীয় বিশ্বযুদ্ধের সময়, ব্রিটিশরা ভীষণরকমের প্রতারণার ব্যবহার করে। এর জন্য তারা অনেক নতুন কৌশল ও তত্ত্ব তৈরি করেছিল। এই সময়কার প্রধান প্রোপাগান্ডিস্ট ছল 'এ' ফোর্স, যা ১৯৪০ সালে ডাডলি ক্লার্ক এবং লন্ডন কন্ট্রোলিং সেকশন এর তত্ত্বাবধানে তৈরি হয় এবং। ১৯৪২ সালে এটি জন বেভানের তত্ত্বাবধানে চলে যায়। ক্লার্ক অনেক সামরিক প্রতারণার (military deception) পথিকৃৎ ছিলেন। তার যুদ্ধের কাল্পনিক ক্রমসমূহের একত্রিকরণ, দৃশ্যমান ছনলা এবং ডাবল এজেন্ট এর ধারণা মিত্রপক্ষের সামরিক প্রতারণার কৌশলকে সংজ্ঞায়িত করতে সাহায্য করে, যার জন্য তাকে "দ্বিতিয় বিশ্বযুদ্ধের মহানতম প্রতারক" বলে আখ্যায়িত করা হয়।


title: দ্য আন্ডারটেকার

text: আন্ডার টেকারের রেসেলম্যানিয়াতে ২১-১ এর রেকর্ড, শুধু মাত্র ব্রক লেসনারের কাছে হেরে ছিল। আন্ডারটেকার ট্রিপল এইচ, বাতিস্তা এবং রেন্ডি অরটন দ্য রকের মত সেরা কুস্তিগিরদের হারিয়েছেন। সে বিখ্যাত হেল ইন আ সেল এর সন মাইকেক এবং মিক ফলেই এর বিরুদ্ধের ম্যাচের জন্য। আন্ডারটেকার বর্তমানেও কুস্তির সাথে যুক্ত আছেন, কিন্তু প্রতি বছরে একটি ম্যাচ।


title: দ্য আন্ডারটেকার

text: মার্ক উইলিয়াম ক্যালওয়ে (জন্ম মার্চ ২৪, ১৯৬৫) একজন মার্কিন পেশাদার কুস্তিগির। মার্ক দ্য আন্ডারটেকার নামে বেশি পরিচিত। তিনি বর্তমানে ওয়ার্ল্ড রেসলিং এন্টারটেইনমেন্টে কাজ করে। ডাব্লিউডাব্লিউই তে সে তিনবার ওয়ার্ল্ড হেভিওয়েট চ্যাম্পিয়ন এবং চার বারের ডাব্লিউডাব্লিউই চ্যাম্পিয়ন। ওয়ার্ল্ড ক্লাস চ্যাম্পিয়নশীপ রেসলিং এ ড্যালাসের সাথে তার অভিষেক হয়। ১৯৮৮ সালে ইউনাইটেড স্টেট রেসলিং এসোসিয়েশনে অভিষেক হয়। মার্ক ১৯৯০ সালে ডাব্লিউডাব্লিউই এর সার্ভাইবার সিরিজ প্রতি-দর্শনে-পরিশোধ এ তার অভিষেক হয়। যদিও কাউন্ট-আউটের দ্বারা অপনীত হয়েছিল, তবুও আন্ডারটেকার এর দল ম্যাচটি জিতে ছিল। ঐ বছরে আন্ডারটেকার একটি ম্যাচও হেরে ছিলনা। এছাড়াও সে ডাব্লিউডাব্লিউএফ চ্যাম্পিয়নশিপ জিতেছিলেন। এরপর শীঘ্রই চ্যাম্পিয়নশিপের জন্য তার প্রথম ম্যাচে হাল্ক হোগানের কাছে হেরে যায়।


title: আর্মাগেডন ২০০৬

text: দি আন্ডারটেকার এবং কেনেডির মধ্যে হওয়া ম্যাচটিতে জিতার জন্য প্রতিপক্ষকে একটি শবাধারবাহী গাড়িতে রেখে গাড়ী ড্রাইভ করে বাইরে নিয়ে জেতে হবে। শুরুতেই দি আন্ডারটেকার কেনেডিকে রিংের বাইরে নিক্ষেপ করেন।এরপর ধারাভাষ্যকারদের সামনের টেবিলে তাকে পূনরায় সজোরে নিক্ষেপ করেন।তারপর কেনেডিকে রিঙ এ এনে মারতে শুরু করে।এভাবে দি আন্ডারটেকার ম্যাচের পুরো নিয়ন্ত্রন নিয়ে নেয়।এক সময় কেনেডিকে শবাধারবাহী গাড়ির উপর নিয়ে মারতে শুরু করে এবং  মারে।তখন দি আন্ডারটেকার কেনেডিকে শবাধারবাহী গাড়ির ভিতরে নিক্ষেপ করে  গাড়িটিকে নিয়ে বাইরে চলে যায় এবং জয়ী হয়।


title: পূর্ব নাগরী লিপি

text:
বর্তমানে পূর্ব নাগরী বর্ণমালায় ১১টি স্বরবর্ণ রয়েছে। এই ১১টি বর্ণের সাহায্যে বাংলা ভাষার ৭টি স্বরধ্বনী ও অসমীয়া ভাষার ৮টি স্বরধ্বনী লেখা হয়, এর সাথে কিছু দীর্ঘ স্বরধ্বনীও রয়েছে। এই সমস্ত স্বরবর্ণ বাংলা ও অসমীয়া উভয় ভাষাতেই ব্যবহার করা হয়ে থাকে। কিছু স্বরবর্ণের উচ্চারণ শব্দভেদে আলাদা হয়ে থাকে। কিছু স্বরবর্ণের উচ্চারণ আধুনিক বাংলা ও অসমীয়া ভাষায় উহ্য রাখা হয়। উদাহরণস্বরূপঃ  স্বরধ্বনী [i] ও [u] উচ্চারণের জন্য এই বর্ণমালায় দুইটি করে স্বরবর্ণ আছে। পূর্ব নাগরী বর্ণমালা যখন সংস্কৃত ভাষা লিখতে ব্যবহার করা হতো তখন থেকেই এই ভাষায় একটি হ্রস্ব ই (short [i] ) এবং একটি দীর্ঘ ঈ (long [iː]) ধ্বনী ছিলো, ঐতিহ্যগত কারণেই যা এখনো ব্যবহার করা হয়, যাদের লিখনরূপ আলাদা হলেও উচ্চারণ সময় আলাদা করা হয় না। হ্রস্ব উ এবং দীর্ঘ ঊ স্বরবর্ণের ক্ষেত্রেও একই নিয়ম মেনে চলা হয়।
দুইটি পরিবর্তিত  স্বরবর্ণ অ' এবং অ্যা কে পূর্ব নাগরী বর্ণমালার অন্তর্ভূক্ত মনে করা হয় না। তবুও এই দুই বর্ণ বাংলা  ও অসমীয়া ভাষায় প্রচুর ব্যবহার করা হয়ে থাকে। বিশেষত যখন অভীষ্ট উচ্চারণ অস্পষ্ট হয়।


title: আনাতোলীয় ভাষা

text: অধিকাংশ নথি ১৩তম শতাব্দীর ( ব্রোঞ্জ যুগের শেষের দিকে)। নথলগুলো কনিফরম লিপিতে লেখা যার লিখন পদ্ধতিতে মেসোপটিমীও লিখন পদ্ধতির প্রভাব দ্যাখা যায়। লিপি বলতে বর্ণমালা বোঝায়। এই কারণে,এখানে আক্কারীয় ও সুমেরীয় শব্দের এক সাথে ব্যাবহার বা চিহ্ন ব্যাবহার ও দ্যাখা যায় বা শুধু চিহ্ন ব্যাবহার করে পুরো শব্দকে বোঝানো হয়, বা তা কোন আবিধানিক অর্থ বোঝাতে ব্যাবহার করা হয়, কিন্তু প্রায়ই তার মূল আকারের সাথে মিল পাওয়া যায় না। যাইহোক,এখানে স্বরভিত্তিক শব্দদের প্রয়োগও লক্ষণীয় যেমন সিও, সিভি, ভিসি, সিভিসি, যেখানে ভি "স্বরবর্ণ" এবং সি হল "ব্যঞ্জনবর্ণ" এর প্রতিনিধিত্ব করে।"


title: এবিসি (প্রোগ্রামিং ভাষা)

text: এবিসি প্রোগ্রামিং ভাষাটির ৫টি মৌলিক ডাটা টাইপ রয়েছে। পাইথন, পিএইচপি ইত্যাদি হাই লেভেল প্রোগ্রামিং ভাষার মত এবিসিতেও ভেরিয়েবল বা চলক ঘোষণা করার প্রয়োজন হয় না। টপ-ডাউন প্রোগ্রামিং পদ্ধতির প্রতি পূর্ণ সমর্থন পাওয়া যায় এবিসিতে। এই প্রোগ্রামিং ভাষায় আরবিট্রারি প্রিসিশন এরিথমেটিক, অসীম আকৃতির লিস্ট ও স্ট্রিং ইত্যাদি সুবিধাদি ছাড়াও নবীন প্রোগ্রামারদের জন্য অনেক সহজবোধ্য সুবিধা পাওয়ায় যায়। এবিসি প্রোগ্রামিং ভাষার উন্নয়নকারীরা দাবী করেন কোন বিশেষ কাজের জন্য এই প্রোগ্রামিং ভাষায় লিখিত প্রোগ্রাম একই কাজের জন্য লিখিত প্যাস্কেল বা সি প্রোগ্রামের চাইতেও অনেক সংক্ষিপ্ত আকারের হয়ে থাকে। তাঁরা আরও দাবী করেন; প্রোগ্রামিংয়ে পূর্ব জ্ঞান সম্পন্ন যে কারো পক্ষে মাত্র ১ ঘণ্টায় এবিসি প্রোগ্রামিং ভাষাটি শেখা সম্ভব। এবিসিতে লিখিত প্রোগ্রাম সি বা প্যাস্কেলে লিখিত প্রোগ্রামের চাইতেও অনেক বেশি পঠনযোগ্য।


title: অভ্র কী-বোর্ড

text: উইন্ডোজে ইউনিকোড ভিত্তিক বাংলা লেখার জন্য ২০০৩ সালের ২৬শে মার্চ অভ্র কীবোর্ড সফটওয়্যারটি আবির্ভূত হয়। এটার সাহায্যে বাংলা লিপি ব্যবহার করে এমন সব ভাষাতেই টাইপ করা যায়। এ ধরনের ভাষার মধ্যে অসমীয়া ভাষা অন্যতম। মেহদী হাসান খান নামে ময়মনসিংহ মেডিকেল কলেজের একজন ছাত্র ২০০৩ সালে অভ্র কীবোর্ড তৈরির কাজ শুরু করেন। তিনি এটি সর্বপ্রথম তৈরি করেছিলেন ভিজুয়াল বেসিক প্রোগ্রামিং ভাষা দিয়ে, পরবর্তীতে তিনি তা ডেলফিতে ভাষান্তর করেন। এই সফটওয়্যারটির লিনাক্স সংস্করণ লেখা হয়েছে সি++ প্রোগ্রামিং ভাষায়। পরবর্তীতে রিফাত-উন-নবী, তানবিন ইসলাম সিয়াম, রাইয়ান কামাল, শাবাব মুস্তফা, ওমর ওসমান, সারিম খান এবং নিপুন হক এই সফটওয়্যারের উন্নয়নের সাথে যুক্ত হন।


title: সিন্ধু লিপি

text: লিপিটি ডান থেকে বামে লেখা হয় এবং কখনও কখনও বুস্ট্রফেডন ধাঁচে লেখা। মূল প্রতীকের সংখ্যা প্রায় ৪০০-৬০০, যা সাধারণ লোগোভিত্তিক ও সিলেবলভিত্তিক লিপিগুলির প্রতীকসংখ্যার মাঝামাঝি। বেশির ভাগ বিশেষজ্ঞ তাই লিপিটিকে লোগো-সিলেবলীয় হিসেবে মেনে নিয়েছেন। অনেক বিশেষজ্ঞ মনে করেন যে লিপিটির গাঠনিক বিশ্লেষণ একটি সংশ্লেষণাত্মক (agglutinative) ভাষা নির্দেশ করে। কিন্তু অনেকগুলি লিপি উপসর্গ বা প্রত্যয়ের মত শব্দের শুরুতে বা মাঝে দেখতে পাওয়া যায়।


title: সিন্ট্যাকটিক স্ট্রাকচারস

text: চমস্কির মতে একটি ভাষা L-র ভাষাবিজ্ঞানভিত্তিক বা লিঙ্গুইস্টিক বিশ্লেষণের মূল উদ্দেশ্য হল ওই ভাষার গ্রামাটিক্যাল সিকোয়েন্স বা ব্যাকরণসম্মত বাক্যসমুহকে অগ্রামাটিক্যাল বাক্য থেকে আলাদা করা এবং ওই গ্রামাটিক্যাল বাক্যগুলিকে নিরীক্ষণ করা। গ্রামাটিক্যাল বলতে তিনি নেটিভ স্পিকারদের কাছে গ্রহণযোগ্যতাকেই নির্দেশ করেছেন। কোন একটি ভাষা "L"-এর ব্যাকরণকে তিনি এমন একটি যন্ত্র বলেছেন যা L-এর সমস্ত গ্রামাটিক্যাল পদবিন্যাস বা সিকোয়েন্সগুলি উৎপাদন করবে এবং অগ্রামাটিক্যাল কিছু তৈরী করবে না । গ্রামাটিক্যালিটির ভিত্তি নিয়ে আরও বিশ্লেষণ করতে গিয়ে চমস্কি তিনটি উপায়ের কথা বলেছেন যেগুলি একটি বাক্যের গ্রামাটিক্যাল হওয়া বা না হওয়া নির্ধারণ করতে পারে "না", যথা, ১) বাক্যটি লেখাসামগ্রীতে পাওয়া যায়, ২) বাক্যটি অর্থপূর্ণ এবং ৩) বাক্যটি পরিসংখ্যানগত ভাবে সম্ভাব্য। উদাহরণ হিসেবে তিনি একটি বাক্য উল্লেখ করেছেন, "কালারলেস গ্রীন আইডিয়াস স্লিপ ফিউরিয়াসলি", যা গ্রামাটিক্যাল অথচ আগে কোন লেখাতে পাওয়া যায় নি, বাক্যটি অর্থপূর্ণ নয় এবং পরিসংখ্যানগতভাবে সম্ভাব্যও নয়।


title: পূর্ব নাগরী লিপি

text: ব্যাঞ্জনবর্ণ প্রকাশ করতে বিভিন্ন, কখনো সম্পূর্ন আলাদা বর্ণ ব্যবহার করা হয়। তাই এই বর্ণমালা পড়া শিখতে বর্ণের বক্রতা, বর্ণ সমন্বয়, ৫০০ পর্যন্ত সংখ্যা লেখা ইত্যাদি কারণে অনেক জটিলতার মধ্য দিয়ে যেতে হয়। বাংলা ভাষার জন্য একে প্রমিতকরণের চেষ্টা অনেক উল্লেখযোগ্য প্রতিষ্ঠান থেকে করা হচ্ছে, যেমনঃ ঢাকার বাংলা একাডেমী ও ভারতের পশ্চিমবঙ্গ বাংলা একাডেমী, কোলকাতা। তবে এটি আজ পর্যন্ত পুরোপুরি অভিন্ন হয়নি। এখনো অনেক ব্যক্তি সেকেলে বর্ণ আকৃতি ব্যবহার করছে। ফলে একই ধ্বনীর জন্য একাধিক বর্ণ প্রচলন থেকেই যাচ্ছে। বিভিন্ন আঞ্চলিক ভিন্নতার মধ্যে উক্ত বর্ণমালার ভিন্নতা শুধুমাত্র বাংলা ও অসমীয়া ভাষার ক্ষেত্রে বিধিবদ্ধ পদ্ধতিতে রয়েছে।


title: মালয়ালম লিপি

text: ঐতিহ্যগত লিখনবিধিতে, প্রাথমিক শিক্ষায় ততদিন অবধি এই শেখানো হচ্ছিল যে, যে কোনও ব্যঞ্জনবর্ণ যা উ, ঊ বা ঋ স্বরচিহ্ন দ্বারা অনুসরণ করা হচ্ছে সেটি কে ব্যঞ্জনবর্ণ ও স্বরচিহ্নটির সমন্বয়ে তৈরী একটি জড়ানো অক্ষরের চিহ্ন দিয়ে দেখানো হবে। প্রত্যেকটি ব্যঞ্জনবর্ণের গ্লিফের স্বরচিহ্নটির সঙ্গে জড়িয়ে যাওয়ার নিজস্ব রূপ আছে। এই অনিয়মটি সহজ করা হয়েছিল নতুন লিপিতে। সেই কারণে, একটি স্বরবর্ণ চিহ্ন বা ব্যঞ্জনবর্ণ চিহ্নর সর্বদা একটি সংযোগ বিচ্ছিন্ন প্রতীক থাকবে যা মূল ব্যঞ্জনবর্ণের সাথে গুলিয়ে যায় না।


title: সিংহলী লিপি

text:
যখন কোন একটি উচ্চারণকে একাধিক উপায়ে লিখে প্রকাশ করার বিকল্প থাকবে, তখন প্রত্যেক লিখিত রূপকে শুধুমাত্র একটি উপাইয়েই উচ্চারণ করতে হবে। অর্থাৎ কোন শব্দের প্রকৃত উচ্চারণ পরিভাষাগত অবস্থা থেকে সুস্পষ্ট হবে।
"শুদ্ধ সিমহালা" প্রতীক হলো সিংহলী বর্ণমালার প্রধান প্রতীক, যা সকল ক্ষেত্রে ব্যবহার করা হয়। এই সকল প্রতীক দ্বারা উক্ত ভাষার শব্দের যেকোন বিন্যাস সঠিকভাবে উপস্থাপন করা যায়। এই বর্ণমালা মূর্ধন্য ব্যাঞ্জনধ্বনী ⟨ḷ⟩ ও ⟨ṇ⟩ এর জন্য প্রতীক গঠন করেছে, তবে আধুনিক ভাষায় এদের অস্তিত্ব নেই। এই দুই বর্ণ "এলু" উপস্থাপন করার জন্য দরকারী ছিলো। বর্তমানে এটি ধ্বনিতাত্বিক দৃষ্টিকোণ থেকে অপ্রচলিত। কিন্তু যেই সমস্ত শব্দ ঐতিহাসিকভাবেই এই অক্ষর ধারণ করেছে, তাদের লেখার জন্য এখনো উক্ত প্রতীক ব্যবহার করা হয়।
শুদ্ধ বর্ণমালা ৮টি প্লোসিভ, ২টি ফ্রিক্টেটিভ, ২টি এফ্রিকেট, ২টি নাসিক্য, ২টি লিকুইড এবং ২টি গ্লাইড নিয়ে গঠিত। এছাড়া মূর্ধন্য ব্যাঞ্জন /ɭ/ ও /ɳ/ এর জন্য দুইটি প্রতীক ব্যবহার করা হয়। যদিও এদের আধুনিক ভাষায় অস্তিত্ব নাই, শুধুমাত্র ঐতিহাসিক ভাবে গৃহীত শব্দে এদের অস্তিত্ব পরিলক্ষিত হয়। ছকে এদের দেখানো হয়েছে।


title: আফ্রিকার ভাষা

text: বহু আফ্রিকান ভাষা যেমন হাউসা, সোয়াহিলি, বাম্বারা, ইত্যাদি লেখার জন্য আরবি লিপি ব্যবহার করা হত। কিন্তু আরবি লিপি আফ্রিকান ভাষাগুলি লেখায় প্রকাশের জন্য তেমন উপযোগী নয়। আরবি ভাষাতে মাত্র তিনটি স্বরধ্বনি আছে, যথা আ, ই এবং উ। কিন্তু সোয়াহিলি ভাষাতে আ, এ, ই, ও, উ---এই পাঁচটি স্বরধ্বনি আছে। এছাড়াও সোয়াহিলি ব্যঞ্জন প, গ, চ, এবং ভ-এর কোন অস্তিত্ব আরবি ভাষাতে নেই। খ্রিস্টান মিশনারি এবং ইউরোপীয় ঔপনিবেশিকদের আগমনের পর আরবি লিপির পরিবর্তে রোমান লিপিতে ভাষাগুলি লেখার চল হয়।


title: সুচিত্রা সেন

text: ১৯৫৫ সালের দেবদাস ছবির জন্য তিনি শ্রেষ্ঠ অভিনেত্রীর পুরস্কার জিতেন, যা ছিল তার প্রথম হিন্দি ছবি। উত্তম কুমারের সাথে বাংলা ছবিতে রোমান্টিকতা সৃষ্টি করার জন্য তিনি বাংলা চলচ্চিত্রের সবচেয়ে বিখ্যাত অভিনেত্রী। ১৯৬০ ও ১৯৭০ দশকে তার অভিনীত ছবি মুক্তি পেয়েছে। স্বামী মারা যাওয়ার পরও তিনি অভিনয় চালিয়ে গেছেন, যেমন হিন্দি ছবি আন্ধি। এই চলচ্চিত্রে তিনি একজন নেত্রীর ভূমিকায় অভিনয় করেছেন। বলা হয় যে চরিত্রটির প্রেরণা এসেছে ইন্দিরা গান্ধী থেকে। এই ছবির জন্য তিনি "ফিল্মফেয়ার" শ্রেষ্ঠ অভিনেত্রী হিসেবে মনোনয়ন পেয়েছিলেন এবং তার স্বামী চরিত্রে অভিনয় করা সঞ্জীব কুমার শ্রেষ্ঠ অভিনেতার পুরস্কার জিতেছিলেন। হিন্দি চলচ্চিত্রে গুরুত্বপূর্ণ অবদানের স্বীকৃতি হিসেবে প্রতিবছর দাদাসাহেব সম্মাননা প্রদান করে ভারত সরকার। চলচ্চিত্রের অন্যতম মর্যাদাপূর্ণ এ সম্মাননা নিতে অস্বীকৃতি জানিয়েছিলেন সুচিত্রা সেন। ২০০৫ সালে দাদাসাহেব সম্মাননা প্রত্যাখ্যান করেছিলেন তিনি। সম্মাননা নিতে কলকাতা থেকে দিল্লি যেতে চাননি বলেই এমন সিদ্ধান্ত নিয়েছিলেন তিনি।


title: আলীম দার

text: ২০০৫ এবং ২০০৬ সালে দুইবার আইসিসি’র বর্ষসেরা আম্পায়ারের জন্যে মনোনীত হয়েছিলেন দার। অতঃপর ২০০৯ সালের অক্টোবর মাসে দক্ষিণ আফ্রিকার জোহানেসবার্গে বার্ষিকভিত্তিতে প্রদেয় পুরস্কার জয় করেন। অক্টোবর, ২০১০ সালে দ্বিতীয়বারের মতো এ পুরস্কার জিতেন। এরপর সেপ্টেম্বর, ২০১১ সালে ধারাবাহিকভাবে পরপর তিনবার এ পুরস্কার লাভ করেন। উল্লেখ্য যে, ২০০৪ সালে আইসিসি'র বর্ষসেরা আম্পায়ারের পুরস্কার প্রবর্তনের পর থেকে অস্ট্রেলিয়ার সাইমন টাওফেল এবং তিনি - এ দু'জন উক্ত পুরস্কার ভাগাভাগি করে নিয়েছেন যা ২০১২ সালে কুমার ধর্মসেনার উত্থানজনিত কারণে ছেদ ঘটে।


title: জর্জ ক্লুনি

text: ক্লুনি ২০০৫ সালে মধ্যপ্রাচ্য নিয়ে নির্মিত থ্রিলার চলচ্চিত্র "সিরিয়ানা"য় অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার লাভ করেন এবং "গুড নাইট, অ্যান্ড গুড লাক" চলচ্চিত্রের জন্য শ্রেষ্ঠ পরিচালক ও শ্রেষ্ঠ মৌলিক চিত্রনাট্যের জন্য একাডেমি পুরস্কারের মনোনয়ন লাভ করেন। পরে ২০০৭ সালে থ্রিলারধর্মী "মাইকেল ক্লেটন", ২০০৯ সালে হাস্যরসাত্মক-নাট্যধর্মী "আপ ইন দ্য এয়ার", ও ২০১১ সালে "দ্য ডিসেন্ডেন্ট্‌স" চলচ্চিত্রের অভিনয়ের জন্য শ্রেষ্ঠ অভিনেতা বিভাগে এবং ২০১১ সালে "দি আইডিজ অফ মার্চ" চলচ্চিত্রের জন্য শ্রেষ্ঠ উপযোগকৃত চিত্রনাট্য বিভাগে একাডেমি পুরস্কারের মনোনয়ন লাভ করেন। ২০১২ সালে তিনি রাজনৈতিক থ্রিলারধর্মী "আর্গো" চলচ্চিত্রের জন্য সহ-প্রযোজক হিসেবে শ্রেষ্ঠ চলচ্চিত্রের জন্য একাডেমি পুরস্কার লাভ করেন। তিনি একমাত্র ব্যক্তি যিনি ছয়টি ভিন্ন বিভাগে একাডেমি পুরস্কারের মনোনয়ন লাভ করেছেন।


title: সুজান হেওয়ার্ড

text: ১৯৪০-এর দশকের শেষের দিকে তার চলচ্চিত্র ভূমিকার মান বাড়তে থাকে এবং তিনি "স্ম্যাশ-আপ, দ্য স্টোরি অব আওম্যান" (১৯৪৭) চলচ্চিত্রে তার নাট্যধর্মী কাজের জন্য শ্রেষ্ঠ অভিনেত্রী বিভাগে তার প্রাপ্ত পাঁচটি একাডেমি পুরস্কারের মনোনয়নের প্রথম মনোনয়ন লাভ করেন। তিনি ১৯৫০-এর দশক জুড়ে সফলতার সাথে অভিনয় চালিয়ে যান এবং "মাই ফুলিশ হার্ট" (১৯৪৯), "উইথ আ সং ইন মাই হার্ট" (১৯৫২) ও "আই উইল ক্রাই টুমরো" (১৯৫৫) চলচ্চিত্রে অভিনয়ের জন্য আরও তিনটি একাডেমি পুরস্কারের মনোনয়ন লাভ করেন। অবশেষে তিনি "আই ওয়ান্ট টু লিভ!" (১৯৫৮) চলচ্চিত্রে বারবারা গ্রাহাম চরিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার অর্জন করেন।


title: শ্রেষ্ঠ পার্শ্ব অভিনেত্রীর জন্য একাডেমি পুরস্কার

text: ১৯৩৭ সালে অনুষ্ঠিত ৯ম একাডেমি পুরস্কার আয়োজনে গেল সন্ডারগার্ড "অ্যান্থনি অ্যাডভার্স" চলচ্চিত্রে তার অভিনয়ের জন্য প্রথম এই পুরস্কার লাভ করেন। প্রথম দিকে অভিনেতা ও অভিনেত্রী দুই পার্শ্ব চরিত্রের জন্যই প্রতিমূর্তির পরিবর্তে ধাতু নির্মিত ফলক প্রদান করা হত। ১৯৪৪ সালে অনুষ্ঠিত ১৬তম আয়োজনে বিজয়ীদের প্রথম প্রতিমূর্তি প্রদান করা হয়। বর্তমানে এএমপিএএসের অভিনেতা শাখার ভোটের মাধ্যমে মনোনীতদের নির্বাচন করা হয়, এবং যে বা যারা বেশি ভোট পান তারাই এই পুরস্কারের যোগ্য বলে বিবেচিত হন।


title: অক্টাভিয়া স্পেন্সার

text: স্পেন্সার তিনবার শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেছেন এবং একবার এই পুরস্কার জিতেছেন। তিনি প্রথম কৃষ্ণাঙ্গ অভিনেত্রী হিসেবে প্রথম টানা দুই বছর এই পুরস্কারের মনোনীত হয়েছেন। তিনি প্রথম কৃষ্ণাঙ্গ অভিনেত্রী, যিনি একবার একাডেমি পুরস্কার জয়ের পর আরও দুটি একাডেমি পুরস্কারের মনোনয়ন লাভ করেছেন। ২০১৮ পর্যন্ত তিনি ভায়োলা ডেভিসের সাথে যৌথভাবে সর্বাধিক একাডেমি পুরস্কারে মনোনীত কৃষ্ণাঙ্গ অভিনেত্রী।


title: শার্লিজ থেরন

text:
থেরন "মনস্টার" চলচ্চিত্রে সিরিয়াল কিলার আইলেন উউরনস এর চরিত্রে চিত্রায়নের জন্য সমালোচকদের প্রশংসা কুড়িয়েছিল, যার জন্য তিনি একাডেমি পুরস্কার, সিলভার বিয়ার, গোল্ডেন গ্লোব পুরস্কার এবং সাউথ অ্যাক্টরস গিল্ড পুরস্কার সহ আরো কিছু ক্ষেত্রে সেরা চলচ্চিত্র অভিনেত্রীর জন্য পুরষ্কার পেয়েছিলেন। দক্ষিন আফ্রিকার প্রথম ব্যক্তি হিসেবে এতবড় কোন শ্রেণীতে একাডেমি পুরস্কার লাভ করেন। ২০০৫ সালে তিনি "নর্থ কান্ট্রি" নামের যৌন নিপীড়নের-থিমযুক্ত নাটকটির অভিনয়ের জন্য একাডেমি পুরস্কার এবং গোল্ডেন গ্লোব পুরস্কারের মনোনয়ন লাভ করেন এবং জেসন রেইটম্যানের ২০১১ সালের "ইয়ং এডাল্ট" চলচ্চিত্রে তার অভিনয়ের জন্য একটি গোল্ডেন গ্লোব পুরস্কারের মনোনয়ন পান।
থেরন ২০০৭ সালে মার্কিন যুক্তরাষ্ট্রের একজন নাগরিক হয়ে ওঠেন, এর পূর্বে তিনি দক্ষিণ আফ্রিকান নাগরিকত্ব ধরে রেখেছিলেন। ২০০০ সালের শেষের দিকে, তিনি টেলিভিশন ও চলচ্চিত্রের উভয় ক্ষেত্রেই প্রযজকের ভূমিকায় চলে যান । ২০০৬ সালে, তিনি ইস্ট অব হাভানা ডকুমেন্টারিটি প্রযোজনা করেছিলেন। দ্য বার্নিং প্লেইন (২০০৮) এবং ডার্ক প্লেস (২০১৫) চলচ্চিত্রে তার প্রযোজনা কৃতিত্ব রয়েছে, উভয় চলচ্চিত্রেই তিনি অভিনয় করেছিলেন। ২০১২ সালে তিনি অভিনয় করেছিলেন স্নো হোয়াইট এন্ড দ্য হান্টসম্যান চলচ্চিত্রে রানী রভেনা চরিত্রে এবং প্রমিথিউস চলচ্চিত্রে মেরিডিথ ভিক্সার চরিত্রে, উভয় চলচ্চিত্রই বক্স অফিসে সাফল্য লাভ করেছিল। তিনি ২০১৬ সালের ফলো-আপ চলচ্চিত্র চলচ্চিত্রে কুইন রেভেনার ভূমিকায় নিজেকে পুনঃপ্রতিষ্ঠিত করেন। ২০১৬ সালে, টাইম ম্যাগাজিন তাদের বার্ষিকী ম্যাগাজিনে ১০০ সর্বাধিক প্রভাবশালী ব্যক্তিদের তালিকাতে তার নাম অর্ন্তভুক্ত করেছে।


title: ইজাবেল আদজানি

text: ১৯৭৫ সালের "লিস্তোয়ার দাদেল আশ." চলচ্চিত্রে "আদেল উ্যগো" চরিত্রে তাঁর অভিনয়ের জন্য তিনি তার প্রথম শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। "কামিই ক্লোদেল" চলচ্চিত্রের জন্য তিনি তার দ্বিতীয় মনোনয়ন পান এবং তিনি প্রথম ফরাসি অভিনেত্রী হিসেবে বিদেশি ভাষার চলচ্চিত্রে অভিনয় করে দুটি একাডেমি পুরস্কারের মনোনয়ন পান। তিনি ১৯৮১ সালে "পোসেসিওঁ" ও "কোয়ার্টেট" চলচ্চিত্রের জন্য কান চলচ্চিত্র উৎসব থেকে শ্রেষ্ঠ অভিনেত্রীর পুরস্কার এবং ১৯৮৯ সালে "কামিই ক্লোদেল" চলচ্চিত্রের জন্য বার্লিন আন্তর্জাতিক চলচ্চিত্র উৎসব থেকে শ্রেষ্ঠ অভিনেত্রী বিভাগে রৌপ্য ভল্লুক অর্জন করেন। তার অভিনীত অন্যান্য উল্লেখযোগ্য চলচ্চিত্র হল "ল্য লোকাত্যার" (১৯৭৬), "নসফেরাটু ফান্টোম ডের নাখট" (১৯৭৯), "সাবওয়ে" (১৯৮৫), "দিয়াবোলিক" (১৯৯৬) এবং "সু লে জ্যুপ দে ফিই" (২০১৪)।


title: শার্লি ম্যাকলেইন

text: ছয়বার একাডেমি পুরস্কারে মনোনীত ম্যাকলেইন প্রামাণ্যচিত্র "দ্য আদার হাফ অব দ্য স্কাই: আ চায়না মেমোইর" (১৯৭৫) পরিচালনার জন্য শ্রেষ্ঠ পূর্ণদৈর্ঘ্য প্রামাণ্যচিত্র বিভাগে একাডেমি পুরস্কারের মনোনয়ন লাভ করেন এবং "সাম কেম রানিং" (১৯৫৮), "দি অ্যাপার্টমেন্ট" (১৯৬০), "ইর্মা লা দুশ" (১৯৬৩) ও "দ্য টার্নিং পয়েন্ট" (১৯৭৭) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন ও "টার্মস অব এনডিয়ারমেন্ট" চলচ্চিত্রের জন্য শ্রেষ্ঠ অভিনেত্রী বিভাগে অস্কার লাভ করেন। তিনি "আস্ক অ্যানি গার্ল" (১৯৫৯) ও "দি অ্যাপার্টমেন্ট" (১৯৬০) চলচ্চিত্রের জন্য দুইবার শ্রেষ্ঠ বিদেশি অভিনেত্রী বিভাগে বাফটা পুরস্কার লাভ করেন, এবং বিশেষ টিভি অনুষ্ঠান "জিপসি ইন মাই সোল"-এর জন্য একটি এমি পুরস্কার লাভ করেন। এছাড়া তিনি পাঁচটি প্রতিযোগিতামূলক গোল্ডেন গ্লোব পুরস্কার লাভ করেন এবং ১৯৮৮ সালে তাকে গোল্ডেন গ্লোব সেসিল বি. ডামিল পুরস্কার প্রদান করা হয়।


title: গ্লিনিস জন্স

text: জন্স তার পিতামাতা এক সফরে থাকাকালীন দক্ষিণ আফ্রিকার প্রিটোরিয়ায় জন্মগ্রহণ করেন। তিনি ব্রডওয়ে মঞ্চে "আ লিটল নাইট মিউজিক" নাটকে ডিজাইরি আর্মফেল্ট ও ওয়াল্ট ডিজনির সঙ্গীতধর্মী চলচ্চিত্র "ম্যারি পপিন্স"-এ উইনিফ্রেড ব্যাংকস চরিত্রে অভিনয়ের জন্য সর্বাধিক পরিচিতি অর্জন করেন। প্রথম কাজের জন্য তিনি শ্রেষ্ঠ অভিনেত্রী বিভাগে টনি পুরস্কার অর্জন করেন। পরবর্তীকালে তিনি "দ্য সানডাউনার্স" (১৯৬০) চলচ্চিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন এবং "দ্য চ্যাপম্যান রিপোর্ট" (১৯৬২) চলচ্চিত্রে অভিনয় করে সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।


title: হারিকেন স্যান্ডি

text: হারিকেন স্যান্ডি () হচ্ছে প্রলয়ঙ্করী গ্রীষ্মমণ্ডলীয় ঘূর্ণিঝড় যা আটলান্টিক মহাসাগর থেকে ২০১২ সালের অক্টোবরের শেষ দিকে সৃষ্ট হয়েছে। এ ঘূর্ণিঝড়ের প্রভাবে ইতোমধ্যেই জ্যামাইকা, বাহামা, হাইতি, যুক্তরাষ্ট্র, কানাডা প্রমূখ দেশসমূহে ব্যাপক ক্ষয়ক্ষতি, জলোচ্ছাস, ব্যাপক বৃষ্টিপাত, নিম্নাঞ্চল তলিয়ে গেছে, বিদ্যুতের খুঁটি ওপড়ে গেছে। প্রাণহানি ঘটেছে ১২৭জন লোকের। আর্থিক মানদণ্ডে ক্ষতিগ্রস্ত দেশসমূহের প্রায় ২৫ বিলিয়ন মার্কিন ডলার ক্ষতি হয়েছে। আঠারোতম গ্রীষ্মমণ্ডলীয় ঘূর্ণিঝড, আঠারোতম নামকরণকৃত ঝড় এবং ২০১২ সালে আটলান্টিকে উদ্ভূত হারিকেন মৌসুমের দশম ঘূর্ণিঝড় হিসেবে হারিকেন স্যান্ডির অবস্থান। বৃহত্তম এ হারিকেনটির কেন্দ্রবিন্দু থেকে বাতাসের বিস্তৃতি প্রায় ।


title: প্যালিওজোয়িক

text: সিলুরিয়ান যুগের ব্যাপ্তিকাল ছিল ৪৪৩ মিলিয়ন বছর পূর্ব হতে ৪১৬ মিলিয়ন বছর পূর্ব পর্যন্ত। সিলুরিয়ান যুগ পূর্ববর্তী যুগে হিমবাহের ফলে ক্ষতিগ্রস্ত পৃথিবীতে জীবনের নবসঞ্চার দেখায়। এই যুগে মাছের ব্যাপক বিবর্তন দেখা গিয়েছিল, যেমন- চোয়ালবিহীন মাছ সংখ্যায় অনেক বৃদ্ধি পায়, চোয়ালযুক্ত মাছ সৃষ্টি হয় এবং প্রথম মিঠাপানির মাছ সৃষ্টি হয় যদিও সামুদ্রিক বিছার মত আর্থ্রোপোড তখনও শীর্ষ শিকারী ছিল। পূর্ণ স্থলজ জীব সৃষ্টি হয়েছিল এবং এদের মধ্যে আদি মাকড়সা, ছত্রাক এবং সেন্টিপেড অন্তর্ভুক্ত ছিল। সংবাহী উদ্ভিদের (কুকসোনিয়া) বিবর্তন স্থলে উদ্ভিদের প্রতিষ্ঠা অর্জন করতে সাহায্য করে। এই আদিম উদ্ভিদগুলি স্থলে জন্মানো সকল উদ্ভিদের অগ্রদূত ছিল। এই যুগে চারটি মহাদেশ ছিল: গন্ডোয়ানা (আফ্রিকা, দক্ষিণ আমেরিকা, অস্ট্রেলিয়া, এন্টার্কটিকা, সাইবেরিয়া), লউরেনশিয়া (উত্তর আমেরিকা), বাল্টিকা (উত্তর ইউরোপ) এবং আভালোনিয়া (পশ্চিম ইউরোপ)। সমুদ্রপৃষ্ঠের সমসাময়িক উচ্চতা বৃদ্ধি পানিতে অনেক নতুন প্রজাতিকে উন্নতিলাভ করতে সাহায্য করে।


title: মাপিমি সাইলেন্ট জোন

text: ১৯৭০ সালের জুলাইয়ে গ্রীন নদীর কাছে ইউএস মিলিটারি বেস থেকে অ্যাথেনা নামক একটি মিসাইল পরীক্ষার জন্য হুয়াইট সেন্ডস মিসাইল রেঞ্জের উদ্দেশ্যে নিক্ষেপ করা হয় কিন্তু মিসাইলটি নিয়ন্ত্রন হারায় এবং মাপিমি মরুভূমি এলাকায় ভূপতিত হয়। রকেটটি কোবলেট আইসোটোপ বহনের জন্য দুটি ছোট কনন্টেইনার বহন করছিল। ইতোমধ্যে, বিশেজ্ঞদের একটি দল রকেটটির পতিত হওয়ার স্থানটি পরিদর্শনে আসে এবং অনুসন্ধান চলে তিন সপ্তাহ পর্যন্ত। অবশেষে রকেটটি পাওয়া যায় এবং ধ্বংসাবশেষ বহনের জন্য ছোট একটি রাস্তা তৈরি করা হয়। মার্কিন সেনাদের উদ্ধার তৎপরতার সময়ই মূলত বেতার তরঙ্গ ও অন্যান্য কাহিনীগুলো জনপ্রিয়তা অর্জন করে।


title: স্লিপনট

text: স্লিপনট একটি মার্কিন হেভি মেটাল ব্যান্ড যা ১৯৯৫ সালে মার্কিন যুক্তরাষ্ট্রের আইওয়া অঙ্গরাজ্যে গঠিত হয়। এই ব্যান্ডের সদস্য হলো ৯ জন, তবে ২০১০ সালের ২৪শে মে বেজিস্ট পল গ্রে-এর মৃত্যুতে ব্যান্ডে মাত্র ৮ জন সদস্য বাকি থাকে; যারা হলেন সিড উইলসন, জয়ি জর্ডিসন, ক্রিস ফেন, জিম রুট, ক্রেইগ জোনস, শন ক্লাউন ক্রাহান, মিক থমসন ও কোরে টেইলর। তাদের সবাই অদ্ভুত হাস্যজনক মুখোশ পরিধান করে থাকেন। ১৯৯৯ সালে তাদের প্রথম অ্যালবাম বের হয়, যা ছিল সেলফ-টাইটেলড ডেবিউ অ্যালবাম। ২০০৮ সালের ২৫ শে আগস্ট তাদের ৪র্থ স্টুডিও অ্যালবাম বের হয় যা বিলবোর্ডে ১ম অবস্থানে অভিষিক্ত হয়। ব্যান্ডটির সারা বিশ্বে ২০১০ সালের মে পর্যন্ত ১৪ মিলিয়নেরও বেশি অ্যালবাম বিক্রি হয়।


title: অ্যা সোসারফুল অব সিক্রেট্‌স

text: অ্যা সোসারফুল অব সিক্রেট্‌স () ব্রিটিশ প্রোগ্রেসিভ রক ব্যান্ড পিংক ফ্লয়েডের দ্বিতীয় স্টুডিও অ্যালবাম, যেটি ২৯ জুন ১৯৬৮ সালে ইএমআই কলাম্বিয়া কর্তৃক যুক্তরাজ্যে এবং ২৭ জুলাই ১৯৬৮ সালে টাওয়ার রেকর্ডস কর্তৃক মার্কিন যুক্তরাষ্ট্রে মুক্তিপ্রাপ্ত। অ্যালবামটি সিড ব্যারেটের দল থেকে প্রস্থানের পূর্বে এবং পরে রেকর্ড করা হয়েছিল। ব্যারেটের আচরণ ক্রমবর্ধমানভাবে অনির্ভরযোগ্য হয়ে ওঠায়, তিনি ব্যান্ড ছেড়ে যেতে বাধ্য হযন এবং ডেভিড গিলমোরকে জানুয়ারি ১৯৬৮ সালে নিযুক্ত করা হয়।


title: টেইলর সুইফট

text: সুইফটের সর্বশেষ স্টুডিও অ্যালবাম "ফিয়ারলেস" মার্কিন যুক্তরাষ্ট্রে ১১ নভেম্বর ২০০৮ সালে মুক্তি পায়। মুক্তি পাওয়ার সাথে সাথেই অ্যালবামটি বিলবোর্ড ২০০ অ্যালবাম তালিকার শীর্ষস্থান দখল করে। অ্যালবামটির ৫৯২,৩০৪ কপি বিক্রয়ের পরিমাণ ২০০৮ সালের অন্য যেকোন কান্ট্রি সঙ্গীত শিল্পীর প্রকাশিত অ্যালবামের চেয়ে বেশি। এছাড়া প্রথম প্রকাশেই কোন নারী শিল্পীর অ্যালবামের এই বিক্রয়ের পরিমাণ ২০০৮ সালে যুক্তরাষ্ট্রে সঙ্গীতের সকল ধারার মধ্যে সর্বাধিক এবং লিল ওয়েন, এসি/ডিসি এবং কোল্ড প্লে-এর পরে চতুর্থ বৃহত্তম। অ্যালবামটির “লাভ স্টোরি” গানটি কান্ট্রি এবং পপ সঙ্গীতের তালিকায় ব্যাপক সাফল্য পায়। মুক্তির প্রথম সপ্তাহেই অ্যালবামটি ইন্টারনেটে ১২৯,০০০ কপি বিক্রয় হয়। অনলাইনে কোন কান্ট্রি সঙ্গীতের অ্যালবামের মধ্যে এটিই সর্বাধিক সংখ্যক বিক্রয় হয়।


title: সিরিয়ার ইতিহাস

text: সবচেয়ে প্রাচীন যে ধ্বংসাবশেষ সিরিয়াতে পাওয়া যায় তা প্রত্নপ্রস্তর যুগীয় (খ্রিস্টপূর্ব ৮০০,০০০ অব্দ)। ১৯৯৩ সালের ২৩ আগস্ট জাপান ও সিরিয়ার একটি যৌথ খননকারী দল দামাস্কাসের প্রায় ৪00 কিলোমিটার উত্তরে ডেডেরিয়েহ গুহায় প্রত্নপ্রস্তরযুগীয় মানুষের দেহাবশেষের জীবাশ্ম আবিষ্কার করে। এই বিশাল গুহায় একটি নিয়ানডার্থাল শিশুর হাড় পাওয়া যায়। ধারণা করা হয় শিশুটির বয়স ২ বছর এবং সে মধ্য প্রত্নপ্রস্তর যুগে (আনুমানিক ২০০,০০০ থেকে ৪০,০০০ বছর আগে) বসবাস করত। যদিও এর আগে অনেক নিয়ানডার্থাল হাড় আবিষ্কৃত হয়েছিল, এই প্রথমবার একটি শিশুর প্রায় সম্পূর্ণ কঙ্কাল অবিকৃত অবস্থায় পাওয়া যায়।


title: দ্য টাইম মেশিন

text: একটি নতুন বর্ণনায় টাইম ট্রাভেলার খ্রিস্টপূর্ব ৮০২,৭০১ অব্দে চলে যান যেখানে তিনি "এলয়" নামে একটি ক্ষুদ্র সম্প্রদায়ের সাথে দেখা করেন। তিনি তাদের সাথে কথা বলতে চাইলে তাদের কৌতূহলের অভাবে তা সম্ভব হয় নি কিন্তু তিনি লক্ষ্য করেন তারা খুবই শান্তিপূর্ণ একটি সম্প্রদায়। সেখান থেকে ফিরে টাইম ট্রাভেলার তার যন্ত্রটি খুঁজে পাচ্ছেন না এবং তিনি এই সিদ্ধান্তে উপনীত হন যে যন্ত্রটি কেউ কাছেই কোন স্থানে নিয়ে গেছে যেখানে ভিতর থেকে লাগানো ভারী দরজা রয়েছে, যা দেখতে স্ফিংক্সের মত। তিনি যন্ত্রটি সেখান থেকে উদ্ধার করেন। রাতের আঁধারে তিনি বানর সদৃশ ভয়প্রদর্শনকারী মর্লকদের কবলে পড়েন, যারা মাটির নীচে অন্ধকারে বাস করে এবং রাতে ভূপৃষ্ঠে ওঠে। তাদের বাসস্থানে গিয়ে তিনি এমন সব যন্ত্রপাতি ও শিল্পের দেখা পান যা দিয়ে পৃথিবীকে স্বর্গ বানানো সম্ভব।


title: গ্রেট সল্ট লেক

text:
১৯২৫ সালের ২২ এপ্রিল প্রথম সল্টএয়ারের প্যাভিলিয়ন ধ্বংস হয়ে যায়। ঐ অবকাশযাপন কেন্দ্রটি পরে আরো সম্প্রসারিত করা হয় এবং তাতে আবার একটি প্যাভিলিয়ন যুক্ত করা হয়। কিন্তু ১৯৭০ সালে আবার অগ্নিসংযোগের কারণে তা ক্ষতিগ্রস্ত হয়।
বর্তমানে হ্রদের তীরে অবস্থিত সল্টএয়ারটি একটি কনসার্টের স্থান হিসেবে সুপরিচিত। নতুন এই অবকাশ কেন্দ্রটি ১৯৮১ সালে নির্মিত হয়। এটি মূল অবকাশ কেন্দ্র থেকে ১ মাইল পশ্চিমে।


title: দ্য মহাভারত কোয়েস্ট: দ্য আলেকজান্ডার সিক্রেট

text: দ্য মহাভারত কোয়েস্ট : দ্য আলেকজান্ডার সিক্রেট () ভারতীয় লেখক ক্রিস্টোফার সি. ডয়েলের দ্বিতীয় উপন্যাস, যা ৯ অক্টোবর ২০১৪ সালে ওয়েস্টল্যান্ড প্রকাশনী থেকে প্রকাশিত হয়। গল্পটি বিজয় ও তার বন্ধুদের নিয়ে, যারা বায়োটেররিজমের মোকাবেলা করতে গিয়ে আলেকজান্ডার দ্য গ্রেটের ভারতবর্ষে গোপন মিশন সম্পর্কে জানতে পারে। প্রথম উপন্যাস থেকে ওয়েস্টল্যান্ড প্রকাশনীর সাথে ডয়েল তিনটি বইয়ের সিরিজের জন্যে চুক্তিবদ্ধ হন। লেখক মহাভারত সম্পর্কে আরও গবেষণা করেন, এবং আলেকজান্ডারের ভারত আক্রমনে রহস্য খুঁজে পান। ডয়েল লোকগাঁথা থেকে গোপন ও কথা নিয়ে গল্পটি লিখেন। বইটি বাণিজ্যিকভাবে সফলতা পায় এবং গল্প বলার ধরণ ও থিমের জন্যে ইতিবাচক রিভিউ পায়।


title: ক্রিকেট সাউথ আফ্রিকা

text: ১৮৮৯ সালে সর্বপ্রথম দক্ষিণ আফ্রিকা ক্রিকেট দল আন্তর্জাতিক ক্রিকেটে অংশগ্রহণ করে। কিন্তু ঐ সময়কার খেলোয়াড়দের সম্পর্কে খুব কমই জানা গেছে। ১৯৭০ সাল পর্যন্ত দলটি ধারাবাহিকভাবে ইংল্যান্ড, অস্ট্রেলিয়া ও নিউজিল্যান্ডের বিপক্ষে অংশ নিয়েছিল। কিন্তু মে, ১৯৬১ সালে কমনওয়েলথ ত্যাগ করলে দক্ষিণ আফ্রিকাকে তৎকালীন ইম্পেরিয়াল ক্রিকেট কনফারেন্সের সভায় দলের সদস্যপদ বাতিল করা হয়। ১৯৬৪ সালে আইসিসি’র নিয়ম পরিবর্তন করা হয় ও অন্যান্য দেশকে সহযোগী সদস্যের মর্যাদা দেয়া হয়। কিন্তু দক্ষিণ আফ্রিকা কর্তৃপক্ষ থেকে পুণরায় সদস্যপদের জন্য আবেদন করা হয়নি। ১৯৪৮ সালে প্রবর্তিত বর্ণবাদ আইনের কারণে অ-শ্বেতাঙ্গ (কালো, ভারতীয়) কোন খেলোয়াড়কে দক্ষিণ আফ্রিকার পক্ষে টেস্ট খেলায় বিধি-নিষেধ আরোপ করা হয়। বর্ণবাদ বিরোধী আন্দোলন তুঙ্গে ওঠলে আইসিসি ১৯৭০ সালে সফরের ওপর নিষেধাজ্ঞা প্রদান করে।


title: মিউনিখ বিমান দুর্ঘটনা

text: ১৯৫৫ সাল থেকে ইউরোপীয়ান কাপ অনুষ্ঠিত হচ্ছে, যদিও কোন ইংরেজ ক্লাব ফুটবল লীগের আইনের কারনে এই প্রতিযোগিতার প্রথম আসরে অংশ নিতে পারেনি। ম্যানচেস্টার ইউনাইটেড ১৯৫৬-৫৭ মৌসুমের ইউরোপীয়ান কাপে প্রথম অংশ নেয় এবং সেমি-ফাইনালে উন্নীত হয়, যাতে তারা চ্যাম্পিয়ন রিয়াল মাদ্রিদের কাছে পরাজিত হয়। এ কারনে ১৯৫৭-৫৮ মৌসুমের অন্যতম আলোচিত দল ছিল। ঘরোয়া লীগের খেলাগুলো শনিবারে এবং ইউরোপীয়ান খেলাগুলো সপ্তাহের মধ্যভাগে অনুষ্ঠিত হত। তাই বিমানযোগে যাতায়াত ঝুঁকিপূর্ণ হলেও লীগ সময়সূচি অক্ষুন্ন রাখতে ম্যানচেস্টার ইউনাইটেডের হাতে অন্য বিকল্প ছিল না। ম্যানচেস্টার ইউনাইটেডের এই দলটি বাজবি বেইবস নামে পরিচিত ছিল তৎকালীন ম্যানেজার স্যার ম্যাট বাজবির নামে। এই দলের খেলোয়াড়দের গড় বয়স খুব কম ছিল।


title: লর্ড হ্যারিস

text: জুলাই, ১৯০৯ সালে ইংল্যান্ড, অস্ট্রেলিয়া ও দক্ষিণ আফ্রিকার প্রতিনিধিদের নিয়ে এক সভায় সভাপতিত্ব করেন তিনি। তিন দেশকে একত্রিত করে টেস্ট ক্রিকেটের নিয়ন্ত্রণ নিয়ে একমত হয়ে নিয়ম-কানুন প্রণয়ন করেন ও ইম্পেরিয়াল ক্রিকেট কনফারেন্স গঠন করেন। ১৯২৬ সালে ওভালে এক সভায় সভাপতিত্ব করেন ও সিদ্ধান্ত নেয়া হয় যে, সাম্রাজ্যভূক্ত দেশগুলোর পরিচালনা পরিষদই ক্রিকেট দল প্রেরণ করতে পারবে বা ইংল্যান্ডে আসতে পারবে। এরফলে তারা আইসিসি’র সদস্যপদ লাভ করতে পারবে। এ সভার মাধ্যমেই তিনটি নতুন টেস্টখেলুড়ে দেশ - ওয়েস্ট ইন্ডিজ, নিউজিল্যান্ড ও ভারত আইসিসি’র সদস্য হয়।


title: আন্তর্জাতিক ক্রিকেট কাউন্সিলের সদস্যদের তালিকা

text: ১৫ জুন, ১৯০৯ সালে ইংল্যান্ডের লর্ডসে আন্তর্জাতিক ক্রিকেট কাউন্সিল প্রতিষ্ঠিত হয়। তখন এর নাম ছিল ইম্পেরিয়াল ক্রিকেট কনফারেন্স। প্রতিষ্ঠাকালীন এর সদস্য ছিল ইংল্যান্ড, অস্ট্রেলিয়া ও দক্ষিণ আফ্রিকা। শুরুতে কেবলমাত্র কমনওয়েলথভূক্ত দেশগুলোই এতে যুক্ত হতে পারতো। পরবর্তীতে ১৯২৬ সালে যোগ দেয় ওয়েস্ট ইন্ডিজ, নিউজিল্যান্ড, ১৯৩২ সালে ভারত। ১৯৫৩ সালে পাকিস্তান ক্রিকেট দল এর সদস্যপদ লাভ করে। ১৯৬১ সালে বর্ণবৈষম্যবাদজনিত কারণে দক্ষিণ আফ্রিকাকে কমনওয়েলথ থেকে বহিষ্কার করা হলে তাদেরকে আইসিসি থেকে সদস্যপদ কেড়ে নেয়া হয়। পূর্বে কেবলমাত্র টেস্টখেলুড়ে দেশগুলোই এর অন্তর্ভুক্ত ছিল। ১৯৬৫ সালে ইম্পেরিয়াল ক্রিকেট কনফারেন্সের নাম পরিবর্তন করে ইন্টারন্যাশনাল ক্রিকেট কনফারেন্স রাখা হয়। নতুন নিয়ম প্রবর্তনের ফলে প্রথমবারের মতো কমনওয়েলথের বাইরের অন্য দেশকেও আইসিসি'র সহযোগী সদস্য হিসেবে অন্তর্ভুক্ত করা শুরু হয়।


title: ১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর

text: ইস্টার্ন প্রভিন্স, নাটাল, ট্রান্সভাল ও ওয়েস্টার্ন প্রভিন্স - এ চারটি দক্ষিণ আফ্রিকান প্রাদেশিক দলের সাথে ওয়ারটন একাদশ প্রতিদ্বন্দ্বিতায় অবতীর্ণ হয়। এছাড়াও তারা কেপটাউন, ডারবান, জোহেন্সবার্গ, কিম্বার্লী, পিটারমারিৎজবার্গ ও পোর্ট এলিজাবেথ শহরের প্রতিনিধিত্বকারী দলের মুখোমুখি হয়েছিল। অসম খেলোয়াড়দের সাথে খেলায় অংশ নিলেও ইংরেজ দল সকল প্রাদেশিক ও শহরকেন্দ্রীক খেলায় জয়লাভ করে। তবে, কেপটাউন, কিম্বার্লী (দুইবার) ও পোর্ট এলিজাবেথের বিপক্ষে প্রথম ছয় খেলার চারটিতে বিস্ময়করভাবে পরাজিত হয়েছিল। কিন্তু, দুই টেস্টে অবশ্যম্ভাবী জয়লাভে সমর্থ হয়।


title: আন্তর্জাতিক ক্রিকেট কাউন্সিল

text: ১৯০৯ সালের ১৫ জুন ইংল্যান্ড, অস্ট্রেলিয়া, দক্ষিণ আফ্রিকার প্রতিনিধিগণ লর্ড'সে বৈঠকে বসেন এবং ইম্পেরিয়াল ক্রিকেট কনফারেন্স প্রতিষ্ঠা করেন। ব্রিটিশ সাম্রাজ্যভূক্ত টেস্ট ক্রিকেট খেলার উপযুক্ত দলগুলো এ সংস্থার পরিচালনা পরিষদের সদস্যপদ লাভ করার কথা বলা হয়। ১৯২৬ সালে ওয়েস্ট ইন্ডিজ, নিউজিল্যান্ড ও ভারত পূর্ণ সদস্য হিসেবে নির্বাচিত হয় যার ফলে সদস্য দেশের সংখ্যা ৬ এ উন্নীত হয়। ঐ বছরই সংস্থাটি সদস্যপদের বিষয়ে পরিবর্তন আনার সিদ্ধান্ত গৃহীত হয়। কেবলমাত্র ব্রিটিশ সাম্রাজ্যভূক্ত দেশগুলোর পরিচালনা পরিষদ কর্তৃক দলগুলো ইংল্যান্ডে গমন ও ইংল্যান্ড থেকে প্রেরণ করলেই সংস্থার নির্বাচনে প্রতিদ্বন্দ্বিতা করতে পারবে। ফলে মার্কিন যুক্তরাষ্ট্র এ সকল শর্তের আওতার বাইরে থাকায় দলটি সদস্যপদ লাভের যোগ্যতা অর্জন করতে পারেনি। ১৯৪৭ সালে পাকিস্তান রাষ্ট্র গঠিত হলে দলটিকে ৭ম সদস্যরূপে ১৯৫২ সালে টেস্ট খেলার মর্যাদা দেওয়া হয়। কিন্তু, ১৯৬১ সালের মে মাসে দক্ষিণ আফ্রিকা কমনওয়েলথ ত্যাগ করলে, তারা আইসিসির সদস্যপদ হারায়।


title: ইউরোপীয় ইউনিয়ন

text:
১৯৭৩ সালে EC এর পরিধি বর্ধিত হয় যুক্তরাজ্য, আয়ারল্যান্ড ও ডেনমার্ক(গ্রীনল্যান্ড সহ, পরবর্তিতে ১৯৮৫ সালে গ্রীনল্যান্ড EC থেকে বেরিয়ে যায়) এর যোগদানের মধ্য দিয়ে। একই সময়ে নরওয়ে যোগ দিতে চেয়েছিল কিন্তু তাদের ভোটারদের অসমর্থনে নরওয়ে এতে যোগ দেয়নি। ১৯৭৯ সালে ইউরোপীয় পার্লামেন্টে প্রথম সরাসরি ও গনতান্ত্রিক নির্বাচন অনুষ্ঠিত হয়।
১৯৮১ সালে গ্রিস যোগ দেয় এবং ১৯৮৬ সালে পর্তুগাল ও স্পেন যোগ দেয়। ১৯৮৫ সালে শেনজেন চুন্তির (Schengen Agreement) মাধ্যমে সদস্য ও ইউরোপের অন্য কয়েকটি রাষ্ট্রের মধ্যে পাসপোর্টবিহীন সীমান্ত ধারণার উপায় তৈরি হয়। ১৯৮৬ সালে ইউরোপীয় পতাকা ব্যবহার শুরু হয় এবং একক ইউরোপীয় আইন স্বাক্ষরিত (Single European Act) হয়।
১৯৯০ সালে পূর্ব জার্মানি EC এর অন্তর্ভুক্ত হয় নতুন একক জার্মানি গঠনের ফলে।


title: বিল ইংলিশ

text:
ইংলিশ ১৯৮০ সালে জাতীয় দলে যোগদান করেন যখন সে ভিক্টোরিয়া ইউনিভার্সিটিতে অধ্যায়নরত। সে নিউজিল্যান্ড যুব দলের চেয়ারম্যান হিসাবে এক মেয়াদে সেবা করে এবং ওয়ালেস নির্বাচকমন্ডলীর সদস্য হয়। ওয়েলিংটনে স্থানান্তর হওয়ার পর সে আইল্যান্ড বে এবং মিরামার এর নির্বাচক কমিটির হিসাবে কাজ করে।
নিউজিল্যান্ডের ১৯৯০ সালের সাধারণ নির্বাচনে ইংলিশ ওয়ালেসে জাতীয় প্রার্থী হিসাবে দাঁড়ায় সদ্য অবসরপ্রাপ্ত ডেরেক আঙ্গুস এর বদলে এবং বিশাল ব্যাবদানে জয় লাভ করে নির্বাচিত হয়। সে এবং আরো তিনজন নতুন জাতীয় এমপি (টনি রায়াল, নিক স্মিথ এবং রজার সোরি) শিগ্রই চিহ্নিত হন নিউজিল্যান্ডের রাজনীতির উঠতি তারকা হিসাবে, এবং বিভিন্ন সময় তাদেরকে ডাকা হয় “দা ব্রাট প্যাক”, “গ্যাং অব ফোর” এবং দা “ইয়াং টার্কস” হিসাবে। তার সংসদের প্রথম মেয়াদে তাকে সমাজ সেবার নির্বাচক কমিটির দায়িত্ব দেয়া হয়। ১৯৯৩ সালে তাকে সংসদের কার্যনির্বাহক করা হয় স্বাস্থ্য মন্ত্রণালয় এর অধীনে।
১৯৯৬ সালে সে মন্ত্রীসভায় যোগদান করে এবং ১৯৯৯ সালে অর্থমন্ত্রীয় দায়িত্ব পায় যদিও তার দল ১৯৯৯ এর সাধারণ নির্বাচনে হারার ফলে সে এক বছরেরও কম সময় কাজ করে। ২০০১ সালের অক্টোবরে ইংলিশ জেনি সিপলেকে স্থানান্তর করে জাতীয় দলের নেতা হন এবং যার ফলে সে বিরোধী দলের নেতা হয়। ২০০২ সালের নির্বাচনে তার দল হারে এবং ২০০৩ সালের অক্টোবরে তাকে সরিয়ে ডন ব্রাশকে নেতা করা হয়। নভেম্বর ২০০৬ সালে ডন ব্রাশের পদত্যাগ করলে ইংলিশ জন কি এর অধীনে উপনেতা হন।
২০০৮ সালের নির্বাচনে জাতীয়ভাবে জয় লাভের পর ইংলিশকে সহকারী প্রধানমন্ত্রী এবং দ্বিতীয়বারের মত অর্থমন্ত্রী করা হয়। ২০১৬ সালে জন কি প্রধানমন্ত্রী পদ থেকে সরে দাড়ানোর ঘোষণা দিলে ইংলিশ প্রধানমন্ত্রী হন এবং ২০১৬ সালের নিউজিল্যান্ড জাতীয় দল নেতৃত্বের নির্বাচনে বিরোধীহিনভাবে জয় লাভ করে প্রধানমন্ত্রী থেকে যান।
২০১৭ সালের নির্বাচনে জাতীয়দল সবচেয়ে বড় পরিমান ভোট(৪৪.৪%) লাভ করে মোট ভোটের এবং সংসদের সবচেয়ে বেশি ৫৬টি আসন লাভ করে। কিন্তু জাতীয় দলের পর্যাপ্ত আসন ছিল না সরকার চালানোর জন্য তাদের সমর্থক দল "মাওরি পার্টি" এবং "যৌথ পরবর্তী" উভয় দল তাদের সংসদের আসন হারানোর জন্য। ফলশ্রুতিতে ইংলিশ ঘোষণা দেন যে "নিউজল্যান্ডই প্রথমে" নামের একটি জোট গঠনের জন্য আলোচনার। এরপর দেশটির দুইটি বৃহৎ দলের আলোচনায় নিউজল্যান্ড প্রথমবারের মত বিরোধীদল "শ্রমিক দলের" সাথে জোট গঠন করে। ইংলিশের উত্তরসূরি হিসাবে প্রধানমন্ত্রী হন জ্যাসিন্ডা আর্দ্রেন ২০১৭ সালের ২৬ অক্টোবর।


title: রে লিন্ডওয়াল

text: অস্ট্রেলিয়ায় ফিরে কাজের প্রতি অঙ্গীকারাবদ্ধ হওয়া কুইন্সল্যান্ড ছেড়ে উত্তরের দিকে চলে যান। সেখানে তিনি আঘাতপ্রাপ্ত হন ও অসুস্থতার কারণে ১৯৫৪-৫৫ মৌসুমে দূর্বল ক্রীড়াশৈলী উপস্থাপন করেন। এরফলে ইংল্যান্ড খুব সহজেই অ্যাশেজ জয় করে। কিন্তু ক্যারিবীয় দ্বীপপুঞ্জে বেশ ভালো ফলাফল লাভ করলেও ১৯৫৬ সালে ইংল্যান্ড সফরে অধিকাংশ সময়ই আঘাতের কারণে দলের বাইরে ছিলেন। ফলশ্রুতিতে অস্ট্রেলিয়া দল উপর্যুপরি তৃতীয়বারের মতো অ্যাশেজ সিরিজ খোঁয়ায়। অস্ট্রেলিয়া ফিরে আসেন ও দলের অধিনায়ক হিসেবে ভারত সফর করেন। নিয়মিত অধিনায়ক ইয়ান জনসনের আঘাতজনিত অনুপস্থিতিতে মুম্বাইয়ে ভারতের বিপক্ষে তিনি একটিমাত্র টেস্টে অধিনায়কত্ব করেছেন। কিন্তু ইংল্যান্ডের কাছে পুণরায় পরাজিত হবার ফলে অস্ট্রেলীয় দল নির্বাচকমণ্ডলী দল পুণর্গঠন করতে বাধ্য হন। এরফলে লিন্ডওয়াল ১৯৫৭-৫৮ মৌসুমে দক্ষিণ আফ্রিকা সফরের জন্য দল থেকে বাদ পড়েন। কিন্তু ৩৭ বছর বয়সেও তিনি পুণরায় দলে ফিরে আসেন ও পরের মৌসুমেই ক্ল্যারি গ্রিমেটের গড়া সর্বোচ্চ ২১৬ টেস্ট উইকেট লাভের অস্ট্রেলীয় রেকর্ড ভঙ্গ করেন।


title: ২০১৩-১৪ অ্যাশেজ সিরিজ

text: ২৩ সেপ্টেম্বর, ২০১৩ তারিখে ১৭ সদস্যবিশিষ্ট ইংল্যান্ড দলের নাম ঘোষণা করা হয়। আয়ারল্যান্ডের সাবেক আন্তর্জাতিক বোলার বয়েড র‌্যাঙ্কিন, নিউজিল্যান্ড বংশোদ্ভূত অল-রাউন্ডার বেন স্টোকস এবং জিম্বাবুয়ে বংশোদ্ভূত গ্যারি ব্যালেন্স ইংল্যান্ডের পক্ষে টেস্টে অংশগ্রহণ না করেও ডাক পান। এছাড়াও, উদ্বোধনী ব্যাটসম্যান মাইকেল কারবেরি, স্পিন বোলার মন্টি পানেসর এবং সিমার ক্রিস ট্রেমলেটকে অংশগ্রহণের জন্য ডাকা হয়। উদ্বোধনী ব্যাটসম্যান নিক কম্পটন, স্পিন বোলার জেমস ট্রেডওয়েল এবং সিমার গ্রাহাম অনিয়নকে বাদ দেয়া হয় যারা ডারহ্যামকে চ্যাম্পিয়নশীপে সহায়তা করেছিলেন। টিম ব্রেসনানের পিঠের আঘাতপ্রাপ্তি স্বত্ত্বেও অস্ট্রেলিয়া সফরের জন্য তাকে অন্তর্ভুক্ত করা হয়। দলের একমাত্র উইকেট-কিপার হিসেবে রয়েছেন ম্যাট প্রায়র। তার অনুপস্থিতিতে জনি বেয়ারস্টো সহায়তা করবেন।


title: লিওনার্দো ডিক্যাপ্রিও

text: ১৯৯৩ সালে তিনি "হোয়াট’স ইটিং গিলবার্ট গ্রেপ"-এ জনি ডেপের মানসিক বিকারগ্রস্থ ছোট ভাই আর্নি গ্রেপ চরিত্রে অভিনয় করেন। পরিচালক লাসে হালস্ত্রোম প্রথমে চেয়েছিলেন একটু দেখতে অসুন্দর কাউকে এই চরিত্রে নেওয়ার জন্য, কিন্তু অডিশনের জন্য আসা সকলের মধ্যে ডিক্যাপ্রিওর কাজই তার পছন্দ হয়। চলচ্চিত্রটি সমালোচকদের প্রশংসা লাভ করে এবং ডিক্যাপ্রিও পার্শ্ব চরিত্রে অভিনয়ের জন্য ন্যাশনাল বোর্ড অব রিভিউ পুরস্কার লাভ করেন এবং একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। দ্য নিউ ইয়র্ক টাইমসের সমালোচক জ্যানেট মাসলিন ডিক্যাপ্রিওর অভিনয়ের প্রশংসা করে লিখেন যে শুরু থেকে শেষ পর্যন্ত আর্নি চরিত্রে তার অভিনয় ছিল চমকপ্রদ ও সুস্পষ্ট।


title: জনি ডেপ

text: দ্বিতীয় জন ক্রিস্টোফার “জনি” ডেপ (John Christopher "Johnny" Depp II; জন্ম: ৯ই জুন, ১৯৬৩) একজন মার্কিন অভিনতা, চলচ্চিত্র প্রযোজক এবং সুরকার। তিনি শ্রেষ্ঠ অভিনেতা হিসেবে গোল্ডেন গ্লোব পুরস্কার এবং স্ক্রিন অ্যাক্টরস গিল্ড পুরস্কার জিতেছেন। ১৯৮০’র দশকের টিভি সিরিজ ২১ জাম্প স্ট্রিটের মাধ্যমে ডেপ তার অভিনয় জীবন শুরু করেন। এরপর তিনি আরও প্রতিদ্বন্দ্বিতাপূর্ণ ভূমিকার জন্য চলচ্চিত্রের দিকে পা বাড়ান। এডওয়ার্ড সিজরহ্যান্ডস (১৯৯০) চলচ্চিত্রের কেন্দ্রীয় চরিত্র অভিনয় করে তিনি প্রসংশিত হন। এরপর তিনি স্লিপি হলো (১৯৯৯), চার্লি এন্ড দ্য চকোলেট ফ্যাক্টরী (২০০৫), অ্যালিস ইন ওয়ান্ডারল্যান্ড (২০১০), র‍্যাঙ্গো (২০১১) এবং পাইরেটস অফ দ্য ক্যারিবিয়ান (২০০৩–বর্তমান) চলচ্চিত্রে অভিনয় করে সফলতা পান। ডেপ আটটি চলচ্চিত্রে তার বন্ধু ও চলচ্চিত্র পরিচালক টিম বার্টনের সাথে কাজ করেছেন। সম্প্রতি তারা কাজ করেন ডার্ক শ্যাডোজ (২০১২) নামক চলচ্চিত্রে।


title: লিওনার্দো ডিক্যাপ্রিও

text: ডিক্যাপ্রিও ২০০২ সালের প্রথম চলচ্চিত্র ছিল ফ্রাঙ্ক আবেগনেল জুনিয়রের জীবনীভিত্তিক অপরাধ নাট্য "ক্যাচ মি ইফ ইউ ক্যান"। ফ্রাঙ্ক তার ১৯তম জন্মদিনের পূর্বেই তার আস্থা ও ভিন্ন ভিন্ন ব্যক্তিত্বের দ্বারা ১৯৬০ এর দশকে মিলিয়নিয়ার হয় গিয়েছিল। স্টিভেন স্পিলবার্গ পরিচালিত চলচ্চিত্র মাত্র ৫২ দিনের মধ্যে ১৪৭টি ভিন্ন স্থানে ধারণ করা হয়। এটি ডিক্যাপ্রিওর করা সবচেয়ে রোমাঞ্চকর এবং প্রাণবন্ত চলচ্চিত্র। "ক্যাচ মি ইফ ইউ ক্যান" ছবিটি সমালোচকদের কাছ থেকে ইতিবাচক প্রতিক্রিয়া লাভ করে এবং আন্তর্জাতিক সাফল্য অর্জন করে। $ ৩৫১.১ মিলিয়ন আয় করা ছবিটি "টাইটানিক"-এর পর ডিক্যাপ্রিওর সর্বোচ্চ উপার্জনকারী চলচ্চিত্র। চলচ্চিত্র সমালোচক রজার ইবার্ট তার অভিনয়ের প্রশংসা করে বলেন, "ডিক্যাপ্রিও সাম্প্রতিক চলচ্চিত্রে দুর্বোধ্য ও দুর্দশাপীড়িত চরিত্রে অভিনয় করেছেন, এখানে তিনি নিখুঁত এবং কৌতুকপূর্ণ চরিত্রে অভিনয় করেছেন, যে নিজে আবিষ্কার করেছে সে কিসে ভাল এবং তাই করে।" পরের বছর ডিক্যাপ্রিও এই ছবিতে তার কাজের জন্য তার তৃতীয় গোল্ডেন গ্লোব পুরস্কারের মনোনয়ন পান।


title: ড্যানিয়েল র‌্যাডক্লিফ

text: ড্যানিয়েল জেকব র‌্যাডক্লিফ (ইংরেজি: Daniel Jacob Radcliffe (জন্ম ২৩ জুলাই, ১৯৮৯) হলেন একজন ইংরেজ অভিনেতা। তিনি হ্যারি পটার চলচ্চিত্র ধারাবাহিকে হ্যারি পটার চরিত্রে অভিনয়ের জন্যই সমধিক পরিচিত। মাত্র ১৯৯৯ সালে ১০ বছর বয়সে বিবিসি ওয়ানের "ডেভিড কপারফিল্ড" টেলিভিশন চলচ্চিত্রে অভিনয়ের মাধ্যমে তাঁর অভিনয় জীবনের সূত্রপাত ঘটেছিল। এরপর প্রেক্ষাগৃহে মুক্তিপ্রাপ্ত তাঁর প্রথম ছবিটি ছিল "দ্য টেলর অফ পানামা" (২০০১)। ১১ বছর বয়সে তিনি "হ্যারি পটার" চলচ্চিত্র ধারাবাহিকের প্রথম ছবিটিতে কেন্দ্রীয় চরিত্রে অভিনয় করেন এবং তারপর দশ বছর ধরে সেই ধারাবাহিকে হ্যারি পটারের ভূমিকায় অভিনয় করে খ্যাতি অর্জন করেন। এই সিরিজের অষ্টম ও সর্বশেষ ছবিটি মুক্তিলাভ করেছিল ২০১১ সালে।


title: কিল ইয়োর ডারলিংস্ (২০১৩-এর চলচ্চিত্র)

text: কিল ইয়োর ডারলিংস্ (ইংরেজি: Kill Your Darlings) হল ২০১৩ সালে মুক্তিপ্রাপ্ত একটি আমেরিকান জীবনীমূলক ড্রামা চলচ্চিত্র। এই ছবিটির কাহিনীকার অস্টিন বান এবং পরিচালক জন ক্রোকিডাস। এই ছবিটিই ক্রোকিডাস কর্তৃক পরিচালিত প্রথম চলচ্চিত্র। ২০১৩ সালের সানড্যান্স চলচ্চিত্র উৎসবে এই ছবিটির ওয়ার্ল্ড প্রিমিয়ার অনুষ্ঠিত হয়। এই চলচ্চিত্র উৎসবে সমালোচকেরা এই ছবিটির প্রশংসা করেছিলেন। ২০১৩ সালের টরেন্টো আন্তর্জাতিক চলচ্চিত্র উৎসবেও ছবিটি প্রদর্শিত হয়। ২০১৩ সালের ১৬ অক্টোবর উত্তর আমেরিকার অল্প কয়েকটি প্রেক্ষাগৃহে ছবিটি মুক্তি পায়। "কিল ইয়োর ডারলিংস্" ছবিটি ২০১৪ সালের ১৮ মার্চ থেকে যুক্তরাষ্ট্রে এবং সেই বছরেরই ২১ এপ্রিল থেকে ব্লু-রে ও ডিভিডি আকারে বাজারে আসে।


title: টম অ্যান্ড জেরি

text:
১৯৩০ এর শেষের দিকে রুডলফৃ আইসিঙের এম. জি. এম অ্যানিমেশন স্টুডিওর অংশ ছিলেন গল্পলেখক ও চরিত্র ডিজাইনার উইলিয়াম হ্যানা এবং অভিজ্ঞ
পরিচালক জোসেফ বারবারা যারা জুটিবদ্ধ হয়ে ছবি পরিচালনা করতেন। ছবিগুলোর মধ্যে প্রথমটি ছিল একটি ইঁদুর-বিড়াল কার্টুন যার নাম
ছিল “পাস গেটস দ্য বুট” । কার্টুনটির কাজ শেষ হয় ১৯৩৯ সালে থিয়েটার হলে প্রথম প্রদর্শিত হয় ১৯৪০ সালের ১০ ফেব্রুয়ারি। পাস গেটস
দ্য বুট এর কেন্দ্রীয় চরিত্র ছিল জ্যাসপার, একটি ধূসর চামড়ার বিড়াল যে তখন পর্যন্ত নাম না জানা একটি ইঁদুরকে ধরার চেষ্টা করে।
কিন্তু দায়িত্ব পালন করতে গিয়ে কিছু ভেঙ্গে ফেললে ম্যামী জোর গলায় আর কিছু ভাঙলে জ্যাসপারকে বের করে দেবে বলে শাসিয়ে দেয়
(“আ-উউ-ট,আউট”)। স্বাভাবিকভাবেই ইঁদুরটি এই সুযোগটি গ্রহণ করে এবং ভঙ্গুর সবকিছু (যেমন: ওয়াইনের গ্লাস, সিরামিকের প্লেট, চায়ের কাপ)
উপরে ছুড়ে ভাঙার চেষটা করে যাতে জ্যাসপারকে বের করে দেয়া হয়। পাস এন্ড দ্য বুট কোন সুচনা সঙ্গীত ছাড়াই মুক্তি পায়। এদিকে হ্যানা
ও বারবারা তাদের অন্যান্য পর্বগুলো (ইঁদুর বিড়ালের কাহিনী ছাড়া) পরিচালনা করতে থাকেন। এমজিএম এর অনেক কর্মীকেই তখন বলতে
শোনা যায়, ”ইঁদুর-বিড়ালের কার্টুন কি আর কম হল?”
ইঁদুর আর বিড়ালের এই জোড়ার প্রতি সবার নেতিবাচক ধারণার পরিবর্তন ঘটে যখন কার্টুনটি থিয়েটার মালিকদের কাছে জনপ্রিয় হয়ে ওঠে এবং
১৯৪১ সালে একাডেমি অফ মোশন পিকচার আর্টস এন্ড সাইন্সেসের পক্ষ থেকে অ্যাকাডেমি অ্যাওয়ার্ড ফর বেস্ট শর্ট সাবজেক্ট কার্টুনস পুরস্কারের
জন্য মনোনয়ন পায়। কার্টুনটি অবশ্য এম. জি. এমেরি আরেকটি কার্টুনের কাছে হেরে যায়। কার্টুনটি ছিল রুডলফ আইসিঙ এর “দ্য মিল্কি ওয়ে”।


title: রবার্ট ডাউনি জুনিয়র

text: ১৯৮৭ সালে ডাউনি ব্রেট ইস্টন এলিসের লিখিত উপন্যাসের ওপর ভিত্তি করে তৈরি রহস্যচলচ্চিত্র "লেস দ্যান জিরো"-এ জুলিয়ান ওয়েলস চরিত্রে অভিনয় করেন। এ ছবিটির কাহিনী ছিলো একজন মাদক আসক্ত ধনী ছেলেকে ঘিরে। বড় পর্দা হিসেবে তিনি প্রথম মুখ্য ভূমিকায় অভিনয় করেন। যদিও ছবিটির বিষয়বস্তু ডাউনির বাস্তব জীবনের সাথে সাদৃশ্যপূর্ণ, তবুও চলচ্চিত্রটি সমাদৃত হয়; বিশেষ করে ডাউনির অভিনয় বিশেষভাবে প্রশংসিত হয়। "দ্য নিউ ইয়র্ক টাইমস" -এর চলচ্চিত্র সমালোচক জ্যানেট মাসলিন এসম্পর্কে মন্তব্য করে, জনাব ডাউনি প্রশংসামূলক প্রমোদানুষ্ঠান দেন যা "নিদারুণভাবে চলন্ত", আবেগ ধরনের সাথে যে এই প্রতিবেশ একটি বাস্তব আশ্চর্য হিসাবে আসে। যদিও ডাউনি বলেছেন যে তার জন্য যেহেতু মাদক অভ্যাস বাস্তব জীবনের একটি "চরিত্রের অত্যুক্তি" হয়ে উঠছে, তাই "ভূমিকাটি বড়দিনের ভবিষ্যত প্রেতাত্মার মত ছিল"।


title: হোয়াট’স ইটিং গিলবার্ট গ্রেপ

text: হোয়াট’স ইটিং গিলবার্ট গ্রেপ ( অর্থাৎ "গিলবার্ট গ্রেইপকে খাচ্ছে কী?") সুয়েডীয় পরিচালক লাসে হালস্ত্রোম পরিচালিত ইংরেজি ভাষার মার্কিন নাট্য চলচ্চিত্র। ১৯৯৩ সালে মুক্তিপ্রাপ্ত এই ছবিতে অভিনয় করেছেন জনি ডেপ ও লিওনার্ডো ডিক্যাপ্রিও। পিটার হেজেস রচিত একই নামের উপন্যাস থেকে ছবিটি নির্মীত হয়েছে। ছবির শ্যুটিং হয়েছে টেক্সাসের ম্যানরে।


title: কেট উইন্সলেট

text: তার অভিনীত চলচ্চিত্র “আইরিশ” মুক্তি পায় ২০০১ সালে , যার গল্প ঔপন্যাসিক আইরিশ মারডক ও তার স্বামী জন বেয়লির ভালোবাসা নিয়ে । চলচ্চিত্রটি পরিচালনা করেন রিচার্ড আয়ার । ২০০৪ সালে মুক্তি পায় চলচ্চিত্র “ফাইন্ডিং নেভারল্যান্ড” , এতে জনি ডেপ এর সাথে তিনি অভিনয় করেন , যা একটি পরিবার ও একজন মানুষের সাথে সেই পরিবার নিয়ে গল্প । ছবিটি পরিচালনা করেন মার্ক ফরস্টার ।“ইটারনাল সানসাইন অফ স্পটলেস মাইন্ড” চলচ্চিত্রে কেট অভিনয় করেন জিম ক্যারির সাথে । ২০০৪ সালে মুক্তিপ্রাপ্ত চলচ্চিত্রটির গল্প লেখেন –মাইকেল গন্ড্রি , চার্লি কফম্যান,প্যারি বিসমাথ ।আর ছবিটি পরিচালনা করেন ফরাসি পরিচালক মাইকেল গন্ড্রি। এটি মূলত একটি রোমান্টিক সাইন্স ফিকশন চলচ্চিত্র ।


title: ডার্টি হ্যারি

text: ডার্টি হ্যারি (ইংরেজি ভাষায়: Dirty Harry) ডন সিজেল পরিচালিত অপরাধ থ্রিলার চলচ্চিত্র। ডার্টি হ্যারি সিরিজের প্রথম ছবি এটা। এর পর এই সিরিজে আরও চারটি ছবি মুক্তি পেয়েছে। স্যান ফ্রান্সিসকো শহরের পুলিশ বিভাগের গোয়েন্দা ইন্সপেক্টর "হ্যারি ক্যালাহান"-কে কেন্দ্র করেই ছবির কাহিনী আবর্তিত হয়েছে। সহকর্মীরা হ্যারিকে ডার্টি হ্যারি নাম দেয়। ছবিগুলোতে ডার্টি হ্যারি চরিত্রে অভিনয় করেছেন ক্লিন্ট ইস্টউড।ডার্টি হ্যারির চরিত্রের মূল বৈশিষ্ট্য ছিল একগুয়েমি, প্রগতিশীলতা, নৈরাশ্যবাদ এবং আইনের চেয়ে সুবিচারের প্রতি বেশি প্রাধান্য দেয়া। এসব কারণেই সে বসের সাথে মানিয়ে চলতে পারে না। ইস্টউড অভিনীত এই চরিত্র মার্কিন চলচ্চিত্রে আইকনিক হয়ে উঠে এবং একটি নতুন ধারার পুলিশ থ্রিলারের জন্ম দেয়। মুক্তির পরপরই ছবিটি বিপুল জনপ্রিয়তা অর্জন করে। শহরতলির সাধারণ মানুষের মধ্যে অপরাধ প্রবণতা তখন চূড়ান্ত রূপ ধারণ করেছিল। এদিক দিয়ে তৎকালীন অবস্থাকেই তুলে ধরা হয়েছে ছবির মাধ্যমে।


title: রেফারী

text: আন্তর্জাতিক বাস্কেটবল এবং কলেজ বাস্কেটবল খেলায় রেফারী "প্রধান কর্মকর্তা" হিসেবে বিবেচিত হন। তাকে সঙ্গ দেন এক বা দুইজন আম্পায়ার। ন্যাশনাল বাস্কেটবল এসোসিয়েশনে প্রধান কর্মকর্তাকে ক্রু চিফ এবং অন্য দু'জন কর্মকর্তাকে রেফারীরূপে বর্ণনা করা হয়েছে। বাস্কেটবল খেলায় সকল কর্মকর্তাকেই প্রধান কর্মকর্তা হিসেবে আখ্যায়িত করলেও সমষ্টিগতভাবে তারা কর্মকর্তা অথবা ভুল ব্যাখ্যায় রেফারী বলে ডাকা হয়।


title: বেসবল

text: যুক্তরাষ্ট্র ও কানাডায়, পেশাদার মেজর লীগ বেসবল দলগুলো জাতীয় লীগ ও আমেরিকান লীগে বিভক্ত, যার প্রতেকটিতে আবার পূর্ব, পশ্চিম ও মধ্য এ তিনটি বিভাগ রয়েছে। বিশ্ব সিরিজে প্লে-অফের মধ্য দিয়ে মেজর লীগের বিজয়ী নির্ধারিত হয়। প্রতেকটি লীগ হতে পাচঁটি করে দল প্লে-অফে অংশগ্রহণ করেঃ তিনটি বিভাগীয় জয়ী দল ও সাথে দুইটি ওয়াইল্ড কার্ড প্রাপ্ত দল। জাপান ও কিউবাতেও বেসবল দেশগুলোর প্রধান দলগত খেলা। উভয় দেশেই শীর্ষ পর্যায়ে খেলাটি দুইটি লীগে বিভক্ত। জাপানে কেন্দ্রীয় লীগ ও প্রশান্ত বা প্যাসিফিক লীগ এবং কিউবাতে পশ্চিম লীগ ও পূর্ব লীগ।


title: নেপাল জাতীয় বাস্কেটবল দল

text: নেপাল জাতীয় বাস্কেটবল দল বা নেপাল বাস্কেটবল দল আন্তর্জাতিক বাস্কেটবল খেলায় নেপাল দেশের জাতীয় দল হিসেবে প্রতিনিধিত্ব করছে। এটি নেপাল বাস্কেটবল অ্যাসোসিয়েশন দ্বারা পরিচালিত হয়ে থাকে। নেপাল আন্তর্জাতিক বাস্কেটবল ফেডারেশন এ ২০০০ সালে যোগ দেয় এবং এটি এশিয়ার সবচেয়ে নবীনতম দল।


title: বাস্কেটবল

text: আন্তর্জাতিক বাস্কেটবল এবং কলেজ বাস্কেটবল খেলায় রেফারী "প্রধান কর্মকর্তা" হিসেবে বিবেচিত হন। তাঁকে যোগ্য সঙ্গ দেন এক বা দুইজন আম্পায়ার। ন্যাশনাল বাস্কেটবল এসোসিয়েশনে প্রধান কর্মকর্তাকে ক্রু চিফ এবং অন্য দু'জন কর্মকর্তাকে রেফারীরূপে বর্ণনা করা হয়েছে। বাস্কেটবল খেলায় সকল কর্মকর্তাকেই প্রধান কর্মকর্তা হিসেবে আখ্যায়িত করলেও সমষ্টিগতভাবে তারা কর্মকর্তা অথবা ভুল ব্যাখ্যায় রেফারী বলে ডাকা হয়।


title: বাস্কেটবল

text: বাস্কেটবল () অত্যন্ত জনপ্রিয় খেলা হিসেবে বিশ্বব্যাপী পরিচিত। গোলাকৃতি, কমলা রঙের বল দিয়ে অভ্যন্তরীণ এবং বহিঃস্থ - উভয় প্রকার মাঠেই খেলা হয়ে থাকে। দলগত ক্রীড়া হিসেবে বাস্কেটবলের মূল উদ্দেশ্য হচ্ছে কোর্টে উলম্বভাবে স্থাপিত একটি বাস্কেট বা ঝুড়িতে বল নিক্ষেপের মাধ্যমে পয়েন্ট সংগ্রহ করা। নির্দিষ্ট আইন-কানুন অনুসরণ করে সর্বাধিক পয়েন্ট সংগ্রহকারী দল খেলায় বিজয়ী ঘোষিত হয়। সাধারণতঃ প্রত্যেক দলে ৫ জন খেলোয়াড় থাকে। চতুর্ভূজ আকৃতির বাস্কেটবল কোর্টের উভয় দিকের শেষ প্রান্তে বাস্কেট ঝুলিয়ে রাখা হয় যা রিম নামে পরিচিত।